ބަޙްރައިންގެ ބޮޑުވަޒީރު އަވަހާރަވެއްޖެ | Sandhaanu\nބަޙްރައިންގެ ބޮޑުވަޒީރު އަވަހާރަވެއްޖެ\nބަޙްރައިންގެ ބޮޑުވަޒީރު، ޝެއިޚް ޚަލީފާ ބިން ސަލްމާން އަލްޚަލީފާ މިއަދުގެ ވަގުތެއްގައި އަވަހާރަވެއްޖެކަން އެޤައުމުގެ ރިޔާސީ ގަނޑުވަރުން ހާމަކޮށްފިއެވެ.\nބޮޑުވަޒީރު ސަލްމާން އަވަހާރަވެފައިވަނީ އާލާސްކަންފުޅަކަށް ފަރުވާ ހޯއްދަވަމުން ގެންދަވަނިކޮށެވެ. ބަޙްރައިންގެ ނޫސް އެޖެންސީތަކުން ރިޕޯޓް ކުރާގޮތުގައި ބޮޑުވަޒީރު އަވަހާރަވީ އެމެރިކާގެ މަޔޯ ކްލިނިކް ހޮސްޕިޓަލުގައި ފަރުވާ ހޯއްދަވަމުން ގެންދަވަނިކޮށެވެ.\nބޮޑުވަޒީރު އަވަހާރަވުމާއި ގުޅިގެން އެޤައުމުގައި ހަފްތާއެއް ވަންދެން ހިތާމަ ފާޅުކުރަން ނިންމާ، ދިދަތައް ބައިދަނޑިއަށް ތިރިކުރުމަށް ދައުލަތުންވަނީ ނިންމައިފައެވެ.\nޝެއިޚް ޚަލީފާ ބިން ސަލްމާނަކީ މިހާތަނަށް މުޅި ދުނިޔެއިންވެސް ޤައުމެއްގެ ބޮޑު ވަޒީރުކަން އެންމެ ގިނަ ދުވަހު ކުރެއްވި ބޭފުޅާއެވެ. އެބޭފުޅާވަނީ 1970 ވަނަ އަހަރުން ފެށިގެން އެޤައުމުގެ ބޮޑުވަޒީރުކަން ކުރައްވާފައެވެ. އެހެންނަމަވެސް 2002 ވަނަ އަހަރު ޤާނޫނަށް އައި ބަދަލުތަކާއި ގުޅިގެން ބޮޑުވަޒީރުގެ ބައެއް ބާރުތައް ގެއްލި ވަޑައިގަތެވެ.\nއެމަނިކުފާނު އަވަހާރަވީ އިރު އުމުރުފުޅަކީ 84 އަހަރެވެ. އުފަންވެ ވަޑައިގެންނެވީ 1935 ވަނަ އަހަރު ބަޙްރައިންގެ ޖަސްރާގައެވެ. އަވަހާރަވީއިރު އެމަނިކުފާނުގެ4ބޭފުޅުން ތިއްބަވައެވެ.


SunOnline: Kos Gina Mistake ge Shooting Ninmaalevey tho balany!\n"ކޮސް ގިނަ މިސްޓޭކް"ގެ ޝޫޓިން ނިންމާލެވޭތޯ ބަލަނީ!\nއައިމިނަތު ލުބާ 26 Mar 2020, 08:46\n"ކޮސް ގިނަ މިސްޓޭކް" ގެ ޓީޒާގެ މަންޒަރެއްގެ ސްކްރީންޝޮޓެއް....\nމިއަހަރު ސިނަމާތަކަށް ގެންނަން ތާވަލްކޮށްފައިވާ ކޮމެޑީ ފިލްމު "ކޮސް ގިނަ މިސްޓޭކް"ގެ ބާކީ ހުރި މަންޒަރުތައް ނަގައި ނިންމާލެވޭތޯ މަސައްކަތްކުރަމުން އަންނަކަމަށް ފިލްމުގެ ޕްރޮޑިއުސަރު އިސްމާއީލް ޝަފީގް ބުނެފިއެވެ.\n"ސަން"އާ ވާހަކަދައްކަމުން ޝަފީގު ބުނީ މިހާރު ކުރިއަށްދާ ފިލްމު "ހެހެސް"ގެ ޝޫޓިން ނިންމާލުމަށްފަހު ފިލްމުގެ ތަރިންނަށް ވަގުތު އޮތްނަމަ "ކޮސް ގިނަ މިސްޓޭކް"ގެ މަންޒަރުތައް އެއްކޮށް ނަގައި ނިންމާލުމަށް ގަސްތުކުރާކަމަށެވެ.\nއެ ފިލްމުގެ މަންޒަރުތައް މީގެ ކުރިން ވަނީ އދ. ފެންފުށީގެ އިތުރުން ސަން އައިލެންޑް ރިސޯޓް އަދި ޕެރެޑައިސް އައިލެންޑް ރިސޯޓްގައި ޝޫޓް ކޮށްފައެވެ.\nޝަފީގު ބުނީ މި އަހަރު އޮގަސްޓް މަހަށް ފިލްމު ސިނަމާތަކަށް ގެންނަން ނިންމި ނަމަވެސް ރާއްޖޭގެ ހާލަތަށް ބަލައި ފިލްމު އެޅުވުން ފަސްކުރުން ވެސް އެކަށީގެންވާ ކަމަށެވެ.\n"ކޮސް ގިނަ މިސްޓޭކް" ފިލްމުގެ އެޑިޓިން އަދި ޑަބިންވެސް މިހާރު ވަނީ އެއްކޮށް ނިމިފައެވެ.\nޝަފީގް އެ ފިލްމު ވީޓީވީން ގަނެފައިވާ އިރު "ކޮސް ގިނަ މިސްޓޭކް"އަކީ ލޯބީގެ އަދި ހެއްވާ މަޖާ މަންޒަރުތަކެއް ދައްކުވައިދޭނެ ފިލްމެކެވެ. އެ ފިލްމުގެ ފުރަތަމަ ޓީޒާވެސް މީގެ ކުރިން ވަނީ ސޯޝަލް މީޑިއާގައި އާންމުކޮށްފައެވެ.\nމި ފިލްމުން ފެންނާނީ ޔޫސުފް ޝަފީއު، އަހުމަދު އީސާ، އިރުފާނާ، މަރިޔަމް އައްޒަ، ނުޒުހަތު ޝުއައިބް، އަލީ ސީޒަން އަދި އަހުމަދު ސައީދު ފަދަ ތަރިންގެ އެކްޓިންއެވެ.\nސުޝްމިތާގެ ސީރީޒް "އާރިޔާ" ދެވަނަ ސީޒަނަކަށް\nސުޝާންތުގެ ފަހު ފިލްމުގެ ޓްރެއިލަރު ރެކޯޑުތައް މުގުރަނީ\nދިލް ބޭޗާރާ ޓްރެއިލާ ބަލާފައި ރޮވިއްޖެ ދޯ!


Shawwal mahuge Handhu saabithu kurun hukuru dhuvahuge rey\nޝައްވާލު މަހުގެ ހަނދު ސާބިތު ކުރުން ހުކުރު ދުވަހުގެ ރޭ\nމިއަހަރުގެ ޝައްވާލު މަހުގެ ހަނދު ސާބިތު ކުރަން ހެކިބަސް ދިނުން ބުދަ ދުވަހު ކުރިއަށް ގެންދިއުމަށް ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ނިންމައިފި އެވެ.\nޑީޖޭއޭއިން މިރޭ ނެރުނު ބަޔާނެއްގައި ބުނެފައިވަނީ ހަނދު ފެނިގެން ހެކިބަސްދޭންޖެހިއްޖެނަމަ ހުކުރު ދުވަހުގެ ހަވީރު 18:00 ފެށިގެން އިރުއޮއްސި 19:30 އަށް ކޯޓް ހުޅުވޭނެ އިންތިޒާމް ގާއިމްކޮށް ތައްޔާރީ ހާލަތުގައި ތިބުމަށާއި މެޖިސްޓްރޭޓް ގާއިމްވެފައި ނެތް ރަށެއްގައިނަމަ އޯޑިއޯ/ވީޑިއޯ ކޮންފަރެންސް މެދުވެރިކޮށް ހެކިބަސް ނެގޭނެ އިންތިޒާމް ހަމަޖައްސަން ޖެހޭނެ ކަމަށެވެ.\nހަނދު ފެނިއްޖެނަމަ ހެކިބަސް ދިނުމަށް އެދޭ މީހުން އެކަންކުރުމަށްޓަކައި ގުޅާނެ ނަންބަރެއް ރަށުގައި އިއުލާނު ކުރަންޖެހޭނެ ކަމަށްވެސް ވަނީ ބުނެފައެވެ. އަދި ހަނދު ފެނިއްޖެ ކަމަށް ހެކިބަސް ދީފިނަމަ ހުކުރު ދުވަހުގެ އިރޮއޮއްސި 18:45 ކުރިން ޑީޖޭއޭއަށް އެންގުމަށްވެސް ވަނީ އެދިފައެވެ.\nހަނދު ފެނިގެން އެކަމުގެ މައުލޫމާތުދޭއިރު ހަނދުހުރި އުސް މިނާއި، މިސްރާބާއި އެ ނޫންވެސް އެފަދަ މުހިންމު މައުލޫމާތު ދޭންޖެހެ އެވެ. ހަނދާބެހޭ ގޮތުން، ގޮތެއް ނިންމާނީ ހަނދާބެހޭ ކޮމެޓީގެ ޖަަލްސާއަށް ފަހުގަ އެވެ.\nކަލަންޑަރުގައިވާ ގޮތުން، މި އަހަރުގެ ފިތުރު އީދު ދުވަހަކީ އަންނަ އާދިއްތަ ދުވަހެވެ. މިއަހަރުގެ އީދު ނަމާދުގެ ޖަމާއަތް ވަނީ ކެންސަލްކޮށްފައެވެ. އަދި ގޭގައި ނަމާދު ކުުރުމަށް ވަނީ އަންގާފައެވެ.\nއިސްލާމިކް މިނިސްޓްރީ ރޯދަ މަސް ޑީޖޭއޭ\nހަނދު ސާބިތު ކުރުން މިރޭ


މިރޯދަމަހު މާލޭ ސަރަޙައްދުގައިވެސް ތަރާވީހް ނަމާދުކުރާނީ ޖަމާއަތުގައި މިރޯދަމަހު މާލޭ ސަރަޙައްދުގައިވެސް ތަރާވީހް ނަމާދުކުރާނީ ޖަމާއަތުގައި\nމިރޯދަމަހު މާލޭ ސަރަޙައްދުގައިވެސް ތަރާވީހް ނަމާދުކުރާނީ ޖަމާއަތުގައި\nޖުލައި 31، 2020: އަޟްހާ އީދު ނަމާދުގެ ތެރެއިން: ފޮޓޯ: އަލީ ނަސީރު / ޕީއެސްއެމްނިއުސް\nމި ފެށޭ ރަމަޟާންމަހު މާލޭގެ މިސްކިތްތަކުގައިވެސް ތަރާވީޙް ނަމާދު ޖަމާއަތުގައި ކުރާނެކަމަށް އިސްލާމިކް މިނިސްޓަރ ޑރ.އަޙްމަދު ޒާހިރު ޢަލީ ވިދާޅުވެއްޖެއެވެ.\nމިދިޔަ އަހަރު ރާއްޖޭގައި ކޯވިޑް-19 ހަލުވިކަމާއެކު ފެތުރެމުން ދިޔުމާއި ގުޅިގެން ރައްކާތެރިވުމުގެ ފިޔަވަޅެއްގެ ގޮތުން މާލެ ސަރަހައްދުގެ މިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލިއެވެ. އަދި މާކެ ސަރަހައްދު ފުރަބަންދުކޮށްފައި އޮތުމުގެ ސަބަބުން މިދިޔަ އަހަރުގެ ރޯދަމަސް ދިވެހިންވެސް ނިންމާލީ ގޭތެރޭގައި ތިބެއެވެ. މިސްކިތްތަކުގައި ޖަމާއަތްތައް ހުއްޓާލާފައި އޮތުމުން ތަރާވީޙް ނަމާދުވެސް ފުރިހަމަކުރީ ގޭގައި ޢާއިލީ މީހުންނާއެކު ޖަމާޢަތް ހަދައިގެންނެވެ.\nރާއްޖޭގެ އިތުރަށް ދުނިޔޭގެ ހުރިހާ ކަންކޮޅުތަކުގައިވެސް ޚާއްސަކޮށް އިސްލާމީ ބޮޑެތި ޤައުމުތައްވެސް މިދިޔަ އަހަރު ނިންމާލީ ކޯވިޑްގެ ނުރައްކަލުގެ ތެރޭގައެވެ. އެހެންކަމުން އިސްލާމީ ބޮޑެތި ޤައުމުތަކުގައިވެސް މިދިޔަ އަހަރު ޖަމާއަތްތައް މެދުކަނޑާލުމާ ގުޅިގެން މިސްކިތްތަކުގައި ތަރާވީޙް ނަމާދު ނުކުރެއެވެ.\nޕީއެސްއެމް ނިއުސްއަށް މަޢޫލޫމަތު ދެއްވަމުން އިސްލާމިކް މިނިސްޓަރ ވިދާޅުވީ މިހާރުގެ ހާލަތަށް ބަލާ މިހާރުވެސް މިސްކިތްތަކުގައި ޖަމާއަތުގައި ގައިދުރުކަމާއެކު ނަމާދުކުރަމުން އަންނަ އުސޫލާ އެއްގޮތަށް ތަރާވީޙް ނަމާދު މިފަހަރު ކުރާނެކަމަށެވެ. އަދި ރަށްރަށުގައި މިހާރުވެސް މިސްކިތްތަކުގައި ޖަމާއަތުގައި ނަމާދުކުރާ އުޞޫލުން ތަރާވީޙް ނަމާދު ކުރެވޭނެކަމަށްވެސް މިނިސްޓަރ ވިދާޅުވިއެވެ. އެހެންނަމަވެސް އެހެން އަހަރުތަކާ ޚިލާފަށް ރާއްޖެއިން ބޭރުން ތަރާވީޙް ނަމާދު ކުރަން ގެންނަ ހާފިޒުން މިއަހަރު ނުގެނެވުމަކީ އެކަށީގެންވާކަމެއްކަމަށާއި އޭގެ ބަދަލުގައި އެރަށެއްގައި ތިބި އިމާމުން ތަރާވީޙް ނަމާދު އިސްވެ ކުރާގޮތަށް ހަމަޖެހިފައިވާކަމަށްވެސް މިނިސްޓަރ ވިދާޅުވިއެވެ.\nކޯވިޑާއި ގުޅިގެން މިދިޔަ އަހަރު އެޅި ފިޔަވަޅުތަކަށް ލުއިތައްދީ މިސްކިތްތަކުގައި ރައްކާތެރިކަމުގެ ފިޔަވަޅުތަކާއެކު ޖަމާއަތުގައި ނަމާދުކުރުމުގެ ހުއްދަ އިސްލާމިކް މިނިސްޓްރީންވަނީ ދެއްވާފައެވެ. މިގޮތުން ވީހާވެސް ބޮޑަށް ނަމާދުގެ ދިގުމިން ކުރުކުރުމަށް އަންގާ ހުކުރު ޚުތުބާވެސްވަނީ ކުރުކޮށްފައެވެ. މީގެ އިތުރުން މިސްކިތައް އަންނައިރު އެމީހެއްގެ އަމިއްލަ މުޞައްލައެއް ގެނައުމާއި ގެއިން ވުޟޫކޮށްގެން އައުމާއި މިސްކިތާއި މިސްކިތުން ބޭރުގައިވެސް ގައިދުރުކަން އިސްކުރުމަށް އިސްލާމިކް މިނިސްޓްރީން ވަނީ އިލްތިމާސް ކުރައްވާފައެވެ.\nކޯވިޑްގެ ކޭސްތައް އިތުރުވާން ފެށުމުން ޖަމާޢަތުގައި ގައިދުކޮށް ނަމާދުކުރުމަށް އިސްލާމިކް މިނިސްޓްރީން ވަނީ އިލްތިމާސްކުރައްވާފައެވެ. މިގޮތުން މިސްކިތްތަކުގައި މީހުން ތިބެންޖެހޭ ދުރުމިން ފާހަގަކުރުމަށް ނިޝާންތައްވެސް ވަނީ ޖަހާފައެވެ. ގައިދުރުކޮށް ޖަމާއަތުގައި ނަމާދުކުރުމުގައި ބައެއް ޚިޔާލު ތާފާތުވުންތައް ހުރި ނަމަވެސް މިހާލަތުގައި ގައިދުރުކޮށް ޖަމާޢަތުގައި ނަމާދުކުރުމަކީ ހުއްދަކެމެއްކަމަށް އިސްލާމީ ފަތުވާދޭ އެންމެ މަތީ މަޖިލީހުން ވަނީ ވިދާޅުވެފައެވެ. އަދި އިސްލާމީ ބޮޑެތި ޤައުމުތަކުގައިވެސް އަދި ޖަމާއަތުގައި ނަމާދުކުރަމުން އަންނަނީ މިގޮތަށެވެ.


REPORT: Naifarah Dhathi2Mas, Covid Gai Gina Maruthakeh, Ethah Bayaku Fassi! - Vaguthu\nނައިފަރަށް ދަތި ދެ މަސް، ކޮވިޑްގައި ގިނަ މަރުތަކެއް، އެތައް ބަޔަކު ފައްސި!\nނައިފަރުގައި ކޮވިޑްގައި ނިޔާވި މީހަކު ވަޅުލުމުގެ ކަންކަން ކުރިއަށް ދަނީ - ފޮޓޯ: ޅ. އަތޮޅު ހޮސްޕިޓަލް\nއާބާދީގައި 5،627 މީހުން ހިމެނޭ ޅ. ނައިފަރަކީ އަތޮޅު ތެރޭގެ ރަށަކުން އެންމެ ގިނަބަޔަކު ކޮވިޑް-19 އަށް ފައްސިވި އެއް ރަކެވެ. ދުވާލަކަށް އެތައް ބަޔަކު ކޮވިޑަށް ފައްސިވަމުންދިޔަ އިރު، އެ ރަށުގައި ބައެއް މީހުން ކަރަންޓީން މުއްދަތު މަސް ދުވަހަށް ދެމިގެން ދިޔައެވެ.\nއެންމެ ފަހުން އަތޮޅު ތެރޭގައި އެންމެ ބޮޑަށް ކޮވިޑް-19 ފެތުރުނު ނައިފަރަށް އަރައި ފޭބުން މަނާކޮށްފައި އޮންނަތާ ދެ މަސްވީ މިއަދަށެވެ.\nކޮވިޑް-9 ގެ ވޭދަނަތަކެއް ފެނި އެ ރަށަށް އަރާ ފޭބުން މަނާކޮށްފައި ވަނީ މާރިޗް 23 ވަނަ ދުވަހުއެވެ. އެ ދުވަހު އެ ރަށް މޮނީޓަރިންއަށް ލީ ރ. އުނގޫފާރުން ބަޔަކު ކޮވިޑް-19 އަށް ފައްސިވުމާ ގުޅިގެން އެ ރަށަށް ދަތުރުކުރި އެންމެން ކަރަންޓީނުވެ، ނެގި ސުންކެއްގެ ތެރޭގައި ނައިފަރު ހޮސްޕިޓަލުގެ ނަރުހަކު ހިމެނި، އެމީހާ ކޮވިޑަށް ފައްސިވުމުންނެވެ. އުނގޫފާރުން އެނބުރި އައިސް އެ ނަރުސް މަސައްކަތުގައި ވެސް އުޅުނެވެ.\nނައިފަރުގައި މީހަކު ކޮވިޑަށް ޓެސްޓު ކުރުން ކުރިއަށް ދަނީ - ފޮޓޯ: ޅ. އަތޮޅު ހޮސްޕިޓަލް\nއެރަށު ކައުންސިލް މީޑިއާ އޮފިސަރު އަހުމަދު ޔާސިރް "ވަގުތަށް" ވިދާޅުވީ، މިހާތަނަށް ޖުމްލަ 860 އަށްވުރެ ގިނަ މީހުން ކޮވިޑަށް ފައްސިވެފައިވާ ކަމަށެވެ. އަދި މީގެ ތެރެއިން 144 މީހަކު މިހާރު ބަލި ޖެހިފައި ހުރި ކަމަށާއި، އޭގެ ތެރެއިން ހަތަރު މީހަކަށް ފެސިލިޓީގައި ފަރުވާދެމުންދާ ކަމަށް ޔާސިރު ވިދާޅުވިއެވެ.\nއެ ރަށަކީ މާލެ ސަރަހައްދު ފިޔަވާ ކޮވިޑްގައި ގިނަ ބަޔަކު ނިޔާވި ރަށެވެ. އެގޮތުން އެ ރަށުން ބަލީގައި ހަތަރު މީހަކު ނިޔާވިއެވެ.\nނައިފަރުން ކޮވިޑްގައި ނިޔާވި ހަތަރު މީހުންގެ ތަފްސީލް\nފުރަތަމަ މަރު (18 މާރޗް 2021 64 އަހަރުގެ ފިރިހެނެއް)\nދެވަނަ މަރު (24 އޭޕްރީލް 2021 79 އަހަރުގެ ފިރިހެނެއް)\nތިންވަނަ މަރު (6 މެއި 2021, 83 އަހަރުގެ ފިރިހެނެއް)\nހަތަރުވަނަ މަރު (6 މެއި 2021 97 އަހަރުގެ އަންހެނެއް)\nނައިފަރުގައި ކޮވިޑްގައި މިހާތަނަށް ހަތަރު މީހަކު ވަނީ ނިޔާވެފައި- ފޮޓޯ: ޅ. އަތޮޅު ހޮސްޕިޓަލް\nއެރަށުން ކޮވިޑް ފެނުނު ހިސާބުން ބަލި ކޮންޓްރޯލް ކުރުމަށް އެރަށުގައި ފިޔަވަޅުތަކެއް ވަނީ އަޅާފައެވެ. އެގޮތުން ފައްސި ވޭދަނަތައް އިތުރުވެފައިވާތީ ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ރައްކާތެރިކަމުގެ ފިޔަވަޅުތަކެއް އެޅިއެވެ.\nހަތެއް މެއިގައި އެރަށުގައި އެޅި ފިޔަވަޅުތަކަށް ބަލާއިރު، ހަވީރު 4:00 ން ފަތިހު 4:00 އަށް އެއްގަމު އުޅަނދު ދުއްވުމާއި, މަގުމައްޗަށާއި އާންމު ތަންތަނަށް މީހުން ބޭރަށް ނިކުތުން މަނާ ކުރިއެވެ. އަދި ޕާޓީތަކާއި, ހަފްލާތަކާއި, ރަސްމިއްޔާތުތައް ބޭއްވުން ހުއްޓާލަން އެންގިއެވެ.\nއެއްގެއިން އަނެއް ގެއަށް ޒިޔާރަތް ކުރުން ހުއްޓާލުން.\nތިން މީހުންނަނަށް ވުރެ ގިނަމީހުން މަގުމައްޗަށާއި އާންމު ތަންތަނުގައި އެއްވެ އުޅުން ހުއްޓާލުން.\nސެލޫން, ޖިމް, ބޯކޮށާ ތަންތަން ބަންދުކުރުން / ޚިދުމަތް ހުއްޓާލުން.\nކުޅިވަރު ހަރަކާތްތަކާއި, ކަސްރަތު ހަރަކާތްތައް ހިންގުން ހުއްޓާލުން.\nފިހާރަތަކުން ޚިދުމަތްދޭއިރު އެޗްޕީއޭގެ ގައިޑްލައިން އެއްގޮތަށް ޚިދުމަތް ދިނުން.\nހޮޓާ, ކެފޭ ރެސްޓޯރެންޓްތަކުން ދޭ ޙިދުމަތްތައް ހުއްޓާލުން, މީގެ ތެރޭގައި ޑެލިވަރީގެ ޚިދުމަތް ދިނުން ނުހިމެނެއެވެ.\nއެއް ރަށުން އަނެއް ރަށަށް ދަތުރު ފަތުރު ކުރުން ހުއްޓާލެވިފައި (ޒަރޫރީ ދަތުރުތައް ފިޔަވައި).\nނައިފަރު މަތިން ނަގާފައިވާ ފޮޓޯއެއް - ފޮޓޯ: މީސްމީޑިއާ\nކޮވިޑްގެ ވޭދަނަތައް މަދެއް ނުވޭ!\nމި ފިޔަވަޅުތަކާއެކުވެސް އެރަށުން ކޮވިޑްގެ ވޭދަނަތައް ދިޔައީ ފެންނަމުންނެވެ. އެގޮތުން މިމަހު އެކަނި މިހާތަނަށް 448 މީހަކު އެރަށުން ކޮވިޑަށް ފައްސިވިއެވެ.\nނައިފަރު ސިއްހީ ހިދުމަތްތެރިއެއް މަސައްކަތުގައި - ފޮޓޯ: ޅ.އަތޮޅު ހޮސްޕިޓަލް\nރަށަށް ދިމާވެފައި ހުރި ދަތިކަމާއި، ބޭނުންވެފައި ހުރި ކަންކަން!\nޔާސިރު ވިދާޅުވީ، މިހާރު އެރަށަށް އެންމެ ބޮޑަށް ބޭނުންވެފައި ވަނީ ކައުންސިލުން ފޯރުކޮށްދޭ ކެއަރ ޕެކޭޖަށް ފައިސާގެ އެހީތެރިކަން ކަމަށެވެ. މިއީ ކައުންސިލުން ރަށުގެ ވިޔަފާރިވެރިންގެ ބޮޑު އެހީތެރިކަމާއެކު ކުރިއަށްގެންދާ ހާއްސަ ހަރަކާތެކެވެ. އަދި މިހާރުވެސް އެހީތެރިވާން ބޭނުންވާ ފަރާތްތަކުން 6620124 އަށް ގުޅުމުން އެކަން ހަމަޖެހިގެންދާނެ ކަމަަށް ޔާސިރު ވިދާޅުވިއެވެ.\n"މި ޕެކޭޖުގައި ހިމެނެނީ ކާންބޯން ބޭނުންކުރާ މުހިންމު ތަކެތީގެ ތެރެއިން ޒަރޫރީ ތަކެތި, އެހީތެރިކަން ބޭނުންވަނީ މި ތަކެތިން" އޭނާ ވިދާޅުވިއެވެ.\nމި ޕެކޭޖަކީ އެރަށު ރައްޔިތުންނަށް މުހިންމު ޕެކޭޖަކަށް ވަނީ ގިނަބަޔަކު މިހާރުވެސް މަސައްކަތަށް ނުދެވި ކަރަންޓީންގައި ތިބުމުން އަތްމަތި ދަތިވެފައި ހުރުމެވެ.\nޔާސިރު ވިދާޅުވީ، މި ޕެކޭޖް ފޯރުކޮށްދެމުން ދަނީ ކަރަންޓީނުކުރެވިފައިވާ ގެތަކުގެތެރެއިން އެހީތެރިކަން އެންމެބޮޑަށް ބޭނުންވާ ގެތަކަށް ކަމަށެވެ.\nއަދި ކަރަންޓީނު ކުރެވިފައިވާ ގެތަކުގެ ކަރަންޓް އަދި ފެން ބިލަށް ލުއިގޮތެއް ހަދައިދިނުމަށް ކައުންސިލުން ބޭނުންވާ ކަމަށް ޔާސިރު ވިދާޅުވިއެވެ.\nއަދި މިކަމާ ގުޅުންހުރި މަޝްވަރާތައް ކަމާ ގުޅުން ހުރި އިދާރާތަކާއެކު ކުރުމަށް ވަނީ ނިންމައިފައެވެ.\nޔާސިރު ވިދާޅުވީ، އެ ރަށަށް ދަތިވެފައިވާ ބައެއް ކަންކަން އެބަހުރި ކަމަށެވެ. އެގޮތުން ބަޖެޓުގެ ދަތިކަމާއި، ހިއުމަން ރިސޯސްގެ ދަތިކަމާއި، އެހެނިހެން ރިސޯސް ނެތުމުގެ ދަތިކަން އޭނާ ފާހަގަކުރިއެވެ.\nއެ ދަތިތަކާ ގުޅޭ ގޮތުން ޔާސިރު ވިދާޅުވީ ފައްސި ވޭދަނަތައް ވަކިކޮށްލުމަށް އައިސޮލޭޝަން / ކަރަންޓީނު ފެސިލިޓީއެއް ނުވަތަ ހާއްސަ ތަނެއް ނެތުމުގެ ދަތިކަން ދިމާވެފައިވާ ކަމަށެވެ.\n"ނައިފަރު ކައުންސިލްގެ ބެލުމުގެ ދަށުގައިވާ ބިލްޑިންގ (ވައިޓްބިލްޑިންގް) އެއްގައި ކަރަންޓީނު ފެސިލިޓީ ގާއިމް ކުރެވިދާނެ، އެތަނަށް ފަރުނީޗަރ މެޝިނަރީޒް ފަދަ ތަކެތި ލިބިއްޖެނަމަ އެ މަކަސައްކަތް ކުރެވިދާނެ". ޔާސިރު ވިދާޅުވިއެވެ.\nޔާސިރު ވިދާޅުވީ، ކައުންސިލް ބެލުމުގެ ދަށުގައި އަށް ކޮޓަރި އެބަހުއްޓެވެ. ނަމަވެސް އެތަން ބޭނުން ކުރެވޭ ވަރު ވާނީ އެތަނަށް ފަރުނީޗަރު އެއްޗެހި ލިބިގެންނެވެ.\nނައިފަރުގައި ސިއްހީ ހިދުމަތްތެރިއެއް ބަލި މީހުން ބަލަނީ\nމީގެ އިތުރުން، ކައުންސިލްގައި ވެހިކަލެއް ނެތުމުން ކަރަންޓީނުން މީހުން އުފުލުމާއި، އެފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގައި ދަތިތަކާއި ވަނީ ކުރިމަތިލާން ޖެހިފައެވެ. އަދި ސަލާމަތީގޮތުން ބޭނުންކުރުމަށް ބޭނުންވާ ރިކަރަންޓް ތަކެތީގެ ޕީޕީއީ ކިޓް, މާސްކް, އަންގި, ސެނެޓައިޒަ, ސޯޕް މުހިންމު ތަކެތި ހުސްވުމާއި ގާތަށް ވަނީ ޖެހިފައެވެ.\nއަދި ސުންކު ޓެސްޓީންގ ކޯޓާގެ މިންވަރު މިހާރަށްވުރެ އިތުރު ކުރަން ޖެހޭ ކަމަށް ޔާސިރު ވަނީ ފާހަގަކުރައްވާފައެވެ. އަދި ނައިފަރުން ގިނަ ސުންކުތަކެއް ނަގާއިރު ނަތީޖާ ލިބުން ލަސްވާ މައްސަލައަށް ހައްލެއް ހޯދުމަށް މަސައްކަތް ކުރަން ޖެހޭ ކަމަށް އޭނާ ވިދާޅުވިއެވެ.\nއަދި ކަރަންޓީނުކުރެވިފައިވާ ބައެއް ފަރާތްތަކުން އާމްދަނީ ހޯދުމަށް ކުރާ މަސައްކަތް ހުއްޓި ފައިސާގެ އެހީތެރިކަމަށް އެސް.އެސް.ޑީ އަށް އެދެމުން ދާތީ އެކަން ފަހިވާނެ ގޮތެއް އޮޅުންފިލުވުމަށްވެސް ކައުންސިލުން ނިންމާފައިވާ ކަމަށް ޔާސިރު ވިދާޅުވިއެވެ.\nމިއީ ރައްޔިތުންނާއި ގުޅުން ހުރި އަދި ކައުންސިލުން ނުހަނު ބޮޑަށް ބޭނުންވާ ކަމެއް ކަން ފާހަގަކުރައްވަމުން ޔާސިރު ވިދާޅުވީ، މިކަން ރައީސް އޮފީހުގެ ސަމާލު ކަމަށް ގެނައުމަށް ނިންމާފައިވާ ކަމަށެވެ.\nނައިފަރުގައި ކޮވިޑްގައި ނިޔާވި މީހަކު ވަޅުލުމުގެ ކަންކަން ކުރިއަށް ދަނީ\nރައްޔިތުންގެ ދިރިއުޅުމަށް ދަތިކަން!\nކޮވިޑްގެ ގިނަ ވޭދަނަތަކާ ގުޅިގެން އެރަށުގެ ގިނަ ގެތައް ކަރަންޓީން ކުރިއެވެ. ބައެއް ގެތައް ކަރަންޓީނުން ވީއްލިފައިވީ ނަމަވެސް، އަދިވެސް ގިނަ ގެތައް ކަރަންޓީންގައި ހުރުމުން ދަތިތަކާ ވަނީ ކުރިމަތިލާން ޖެހިފައެވެ.\nޔާސިރު ފާހަގަކުރެއްވި ގޮތުގައި، ރަށުގެ ގިނަ ބަޔަކާ ގެތަކެއް ކަރަންޓީނުގައި ހުރުމުގެ ސަބަބުން އާމްދަނީ ހޯދުމަށް ކުރާ މަސައްކަތްތަކަށް ބުރޫ އަރާފައި ވެއެވެ. މިއާއެކު ގިނަ ރައްޔިތުންގެ އަތްމަތި ވަނީ ދަތިވެފައެވެ. އަދި ދަތުރު ފަތުރުކުރުމުގެ އުނދަގޫތަކެއް ހުރުމުން ޒަރޫރީ ތަކެތި ހޯދުމަށް ދަތިތަކާ ކުރިމަތިލާން ޖެހިފައިވާ ކަމަށް އޭނާ ވިދާޅުވިއެވެ.\nކޮވިޑާ ގުޅިގެން ރާއްޖޭގެ 70 ރަށެއް އޮތީ ބަންދު ކޮށްފައެެވެ. އޭގެ ތެރެއިން އެންމެ ގިނަ ދުވަސްވަންދެން ބަންދުކޮށްފައި އޮތް ރަަށަކަށް ވެފައި ވަނީ ނައިފަރެވެ.\nމެއި 23, 2021 19:59\nޢިވޭ ހަބަޜު ތަކަށްބާލާއިރު ތިރަށުގަ ގައިޑުލައިނަށް ފޮލޯ ނުކުރާމީހުން ވަރަށް ގިނަކަމަށް ބުނަނީ. ސިޔާމުމެން ބަލާނީ އަބަދުވެސް ދެބޯގެރިދުއްވޭތޯ.\nމެއި 23, 2021 20:00\nކޮބާތަ ނައިފަރު ރައްޔިތުންއަތުން ފައިސާނަގާގެން މުއްސަދިވި ޝިޔާމާ ބައްޓޭއާ ޝާއިންއާ ނިކަން މިވަގުތު ދީލަތިކަން ރައްޔިތުންނަށް ދައްކަބަލަ.\nމެއި 23, 2021 22:53\nRaees solih mihaarunmihaarah isthiufaadhevvaa\nމެއި 24, 2021 18:10\nޢިބޫ އިސްތިއުފާ ދިނީމަ ކޮވިޑް ރާއްޖެ ދޫކޮށް ދަނީތަ...\nމެއި 23, 2021 22:57\nފެނިގެންމިދަނީ ރައީސް މީހާގެ އިހުމާލު. ބަލަނީ ރައްޔިތުން ޖޫރިމަނާކޮށް ގޭގައިބައިތިއްބައި ދައުލަތް ދަވާލަން. މިކޮމެންޓް ޖަހާލަދޭތި\nމެއި 23, 2021 23:01\nމިހާރުވެސް މިކަމަށް އެއްޗެއް ހަދިޔާ ކޮއްފައިހުރީ ޝިޔާމް. މިކަން ފެށިގެން އައިއިރު އަތަށް އަރުވާލާނެ އަންގިގަނޑެއްވެސް ނެތިގެން ހުރިހާ އެއްޗެއްދީ ރައްޔިތުންނާ ހޮސްޕިޓަލް ގޮތް ހުސްވެފައި ތިއްބާ މިކަން ފަށާދެއްވީ ޝިޔާމް. މިކަންކަން ކިތަންމެ އޮޅުވާލަން އުޅުނަސް ނައިފަރު ރައްޔިތުން ދަންނާނެ.\nމެއި 24, 2021 12:27\nޝިޔާމް އެހީގެ ގޮތުގައި ބެހީ ޗައިނާ އެއްބަސީއިން ރާއްޖެއަށް އެހީގެ ގޮތުގައި ގެނައި ތަކެތި. އެމް.އެމް.ޕީ.އާރް.ސީގެ ފައިސާގައި ލިބުންއިރު މަންމަ ފައުންޑޭޝަންއިން ނުކުރާކަ ކަމެއްނެތް. މިހާރު ކޮބާތަ އެފައުންޑޭޝަން. މިކަންތައް ކިތަންމެ އޮޅުވާލަން އުޅުނަސް ބަދަލެއް ނުކުރެވޭނެ.\nމެއި 23, 2021 23:06\nނައިފަރު މިހާލަތުގައި އޮތްއިރު އަދި4މީހުން ނިޔާވިއިރު ކޮބާތޯ އަތޮޅު ރައީސް މީހާ. ކީއްވެތޯ ނުރޮވެނީ. ފުރަތަމަ ފަހަރަށް މީހަކު ކޮވިޑަށް ފައްސިވީމާ އެމްއެންޑީއެފަށް ޖެހުނީ ބާލިދީ ޖަހައިގެން ކަރުނަ ހިއްކަން. މިހާރު ކޮބާތޯ؟ މިރަށަށް ކޮންކަމެއްބާ ކޮއްދިނީ. ކުޑަމިނުން މާސްކެއްބާ ފޮނުވީ. އެމްޕީ ޝިޔާމް ވަނީ މިކަމަށް ރައްޔިތުންނަށް ބޮޑު ގުރުބާނީއެއްވެފައި، ޝުކުރިއްޔާ ރައްޔިތުންގެ އެމްޕީ ޝިޔާމް\nމެއި 24, 2021 12:34\nނައިފަރުގައި މިހާރު ތިއޮތީ ޝިޔާމްގެ ގޮޑި ކޮއްކޮ ސަރުކާރެއް. މީހުންގެ ބޮލަށް ކަކަން ކަޑަންނޫޅެ ނިކަން ކައްކާގެ މޮޅުކަމުގައި ހިދުކޮޅެއްގެ ތެރޭ ކޮވިޑް ނައިފަރުން ނައްތާލަބަލަ. މާސްކުތަކަކާ އެއްޗެހި ދިނީ ޗައިނާ އެންބަސީއިން އަދި އެއީ މީގެ އެއްއަހަރު ކުރިން. ކަމަކާ ޖެހުނީމަ ތިޔަބުނާ ޝިޔާމެއް އެއޮތީ ފިލަން ހޮރައްވަދެ. މިކަން ދަންނާނެ ނައިފަރުގެ ހުރިހާ ރައްޔިތުން.\nމެއި 23, 2021 23:07\nmember shiyam aa nubeheveyne ekakahves. eyahvure rayyithun loabihoadhaafavaa membereh ei\nމެއި 23, 2021 23:10\nއޭރުވެސް މިހާރުވެސް ރަށަށް މިކަމުގައި މެދުނުކެނޑި އެހީތެރިވަމުންދަނީ މެމްބަރު ޝިޔާމް. މުޅި ނައިފަރު ފަޚުރުވެރިވާ މެމްބަރެއްއެއީ. ހޮސްޕިޓަލް ގިނަ މުއައްޒަފުންގެ އާދޭސް. ރައީސް އިބޫ ސޯލިހު އިސްތިއުފާ ދެއްވާ\nމެއި 23, 2021 23:11\nގައުމު މިހާރުން މިހާރަށް ރައީސް ޔާމީން އާ ހަވާލުކުރުމަށް ނައިފަރު އޮޑިވެރިއެއްގެ ހައިސިއްޔަތުން ގޮވާލަން.\nމެއި 24, 2021 12:10\nޔާމީން ވައްކަން ކުރަން ދޯ\nމެއި 23, 2021 23:12\nމަށަކީ ކެޔޮޅެއް. ގައުމު ޔާމީނާ ހަވާލުކުރޭ. އިބޫ އިސްތިއުފާދެއްވާ އަވަހަށް. ނުވިއެއްނު\nމެއި 24, 2021 18:18\nޢިބޫ އިސްތިއުފާ ދިނީމަ ކޮވިޑް ވެސް ދަނީތަ؟\nޔާމީނު އަށް އެގޭނީ ވައްކަން ކުރަން\nމެއި 23, 2021 23:14\nވައްކަންކުރުން ނޫން ކަމެއް މިމީހުންނަށް ނެތް. ކޮވިޑް މިމީހުންނަށް ސިފަވީ ވައްކަންކުރަން ލިބުނު އީދެއްހެން. ރައީސް އިބްރާހީމް މުހައްމަދު ސޯލިހު އިސްތިއުފާދީ ރައީސް ޔާމީނާ ގައުމު ހަވާލުކުރޭ..\nމަވެސްމިބުނަނީ އިބޫ އިސްތިއުފާދީ\nމެއި 24, 2021 12:38\nކަލޯ ނުގުޅޭނެ. ފިލާގެން އުޅޭނީ. ނައިފަރުގަ ބައިވަރު ދަރަނިތައް އެބައޮތް އެހެންވީމަ ފިލާގެންނު އުޅޭނީ.\nއަޅުގަނޑަކީ ހޮސްޕިޓަލް މެނޭޖަރު. ބުނެލަން ބޭނުންވަނީ ދާއިރާގެ މެމްބަރު ނޫނީނެތޭ މިކަމަށް އެހީވި ފަރާތެއް. ޝުކުރު ޝިޔާމަށް\nމެއި 24, 2021 00:22\nތިޔަ ސަހަރާގައި ވިނަ ނޮޅާ ސާފުކޮށްބަލަ. ހީވަނީ ޖަންގަލިއެއްހެން.\nކަލޯ މެންބަރު ޝިޔާމާ އަހަރެމެން ބެހޭނޫ. ބެހެންވެގެން އެހެރީ ހޮވާފަ. ހަޖަމް ކުރުމަކީ ކަލޯމެންގެ ކަމެއް.


India Gai Rapist Akaa Dhekolhah Amilla Nafsu Dhifaau Kuri Anhenaku Hulhu Jahai Andhaalaifi - Vaguthu\nއިންޑިއާގައި ރޭޕިސްޓަކާ ދެކޮޅަށް އަމިއްލަ ނަފްސު ދިފާއު ކުރި އަންހެނަކު ހުޅު ޖަހައި އަންދާލައިފި\nއިންޑިއާގައި، އަންހެނަކު އޭނާ ރޭޕް ކުރަން އުޅުނު ފިރިހެނަކާ ދެކޮޅަށް އަމިއްލަ ނަފްސު ދިފާއު ކުރުމުން، އެ ރޭޕިސްޓު އަންހެން މީހާގެ ގަޔަށް ކަރާސީން ތެޔޮ އަޅައި އަންހެން މީހާ އަންދާލައިފިއެވެ.\nއިންޑިއާގެ ރާޖެސްތާނުގެ ބަރަން ޑިސްޓްރިކްޓުުގައި ދިޔަ މި ހާދިސާގައި އަންހެން މީހާ ރޭޕް ކުރަން މަސައްކަތް ކުރީ ރަމްބަރަން ޔާދޭވް ނަމަކަށް ކިޔާ އުމުރުން 31 އަހަރުގެ ފިރިހެނެކެވެ. އޭނާ ރޭޕް ކުރަން މަސައްކަތް ކޮށް ނާާކާމިޔާބުވުމުން އަންދާލީ ރީނާ ކޯލީ ނަމަކަށް ކިޔާ އުމުރުން 35 އަހަރުގެ އަންހެނެކެވެ.\nއިންޑިއާގެ ނޫސްތަކުން ރިޕޯޓު ކުރާ ގޮތުގައި ރަމްބަރަން ވަނީ ރީނާ އޭނާގެ ކޮޓަރިއަަށް ގެނެސް ރީނާއާ މެދު ގަދަކަމުން ޖިންސީ ގުޅުން ހިންގަން މަސައްކަތް ކޮށްފައެވެ. ނަމަވެސް އެކަމަށް ރީނާ އިންކާރުކޮށް އަމިއްލަ ނަފްސު ދިފާއު ކުރުމުން ރަމްބަރަން ވަނީ ރީނާގެ ގަޔަށް ކަރާސީން ތެޔޮ އަޅުމަށް ފަހު ހުޅު ރޯކޮށް އެސަރަހައްދުން ފިލާފައެވެ.\nމި ހާދިސާ ހިނގައި ދިޔައީ މިދިޔަ ހުކުރު ދުވަހުގެ ހެނދުނުއެވެ. އެނދުމުގެ ސަބަބުން ލިބުނު ޒަހަމްތަކުގެ ސަބަބުން ރީނާ މަރުވެފައި ވަނީ ހުކުރު ދުވަހުގެ ރޭގެ ވަގުތެއްގައެވެ. އެ މައްސަލައިގައި ރަމްބަރަން ހައްޔަރު ކޮށްފައި ވަނީ މިދިޔަ އާދީއްތަ ދުވަހުއެވެ.\nމިހާރު ރަމްބަރަންގެ ބަންދަށް ފަސް ދުވަސް ދީފައިވާއިރު ފުލުހުން ދަނީ މައްސަލަ އިތުރަށް ތަހުގީގު ކުރަމުންނެވެ. ބެލެވޭ ގޮތުގައި އޭނާގެ މައްޗަށް ގަސްދުގައި މީހަކު މަރާލި ކަމުގެ ދައުވާ ކުރެވޭނެއެވެ.\nމާޗް 6, 2018 17:45\nޢަވަހައް އިންޑިއާމީހުންމިގައޮމައްހުލުޖަހަން އަންނަންގޮވާލާ އެމީހުންވަރައްމޮޅުވާނެ ހުލުޖަހަން\nމާޗް 6, 2018 23:49\nފިރެހެނެއްގެ ނުބައި ކަމުން އަންހެނަކު މަރުވެގެން ދިއުން އެއީ ފިރެހެނުންނަށް ހުރި ބޮޑު ލަދަކަށް ވީ އިރު، އަދި އެކަން ސިޔާސީ ކުރަން އުޅުން މާ ގޯސް.\nމާޗް 6, 2018 21:26\nމާޗް 8, 2018 08:07\nއިންދިއާއިން ރާއްޖޭކަންކަމާ ބެހޭއިރު އިހަން އަމިއްލަ ގައުމުގައި ހިންގާ މިކަހަލަ ކަންކަން ހުއްޓުވިއްޔާ މާރަގަލުވާނެ


Raajjein beyrun anna dharivarun quarentine kuran nimmaifi\nރާއްޖޭން ބޭރުން އަންނަ ދަރިވަރުން ކަރަންޓީނު ކުރަން ނިންމައިފި\nރާއްޖޭން ބޭރުން އަންނަ ދަރިވަރުން ކަރަންޓީނު ކުރަން ނިންމައިފި އެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން މިރޭ ބުނީ ރާއްޖެއިން ބޭރުން އަންނަ މީހުންގެ ތެރެއިން ރާއްޖޭގެ ސުކޫލު/ކޮލެޖް/ޔުނިވަރިސިޓީތަކަށް ކިޔަވަން އަންނަ ދަރިވަރުން 10 ދުވަހުގެ މުއްދަތަށް ގޭގައި ކަރަންޓީނުވާން ޖެހޭނެ ކަމަށެވެ. އަދި 10 ދުވަހަށްފަހު ޕީސީއާރު ނެގަޓިވް ނަތީޖާއަކާއެކު ކަރަންޓީނުން ދޫކޮށްލާނެ ކަމަށެވެ.\nއެ ނިންމުމަށް އަމަލު ކުރަން ފަށާނީ އަންނަ ހޯމަ ދުވަހުން ފެށިގެންނެވެ.\nމިހާރުވެސް ރާއްޖެ އާދެވެނީ 96 ގަޑިއިރު ނުވާ ޕީސީއާރު ނެގަޓިވް ނަތީޖާއަކާއެކު ގައެވެ.\nއެޗްޕީއޭއިން ފިޔަވަަޅުތައް ވަރުގަަދަ ކުރަން ފަށާފައި މިވަނީ އިނގިރޭސިވިލާތުގައި ފެތުރިގެންފައިވާ ކޮރޯނާވައިރަހުގެ އާވައްތަރު "ޔޫކޯ ކޮވިޑް" ދުނިޔޭގެ ގިނަ ގައުމުތަކަކަށް ފެތުރެން ފެށުމުންނެވެ. މިހާރުވެސް 21 ގައުމަކުން އެ ވައިރަސް ވަނީ ފެނިފައެވެ.\nއިނގިރޭސިވިލާތުގައި ބާރަށް ފެތުރެމުންދާ ކޮވިޑް-19 އިގެ އާ ވެރިއަންޓް، ގައިން ގަޔަށް ފެތުރުމުގެ ދުވެލި 70 ޕަސަންޓް އިތުރު ކަމަށް ސިއްހީ މާހިރުން ވަނީ ވިދާޅުވެފަ އެވެ. މި ބަލީގެ ވޭރިއަންޓް ކޮންޓްރޯލް ނުވާ މިންވަރަށް ފެތުރެމުންދާ ކަމަށް އެ ގައުމުގެ ހެލްތު ސެކްރެޓަރީ މެޓް ހެންކޮކް ވެސް ވިދާޅުވެފައިވެއެވެ.\nއެޗްއީއޯސީން ބޭއްވި ނޫސްވެރިންގެ ބައްދަލްވުމުގައި ޑރ. ނަޒްލާ މުސްތަފާ ވިދާޅުވީ "ޔޫކޭ ކޮވިޑް" އާ ގުޅިގެން އިނގިރޭސިވިލާތުގައި ނުރައްކާތެރިކަން ބޮޑުވެ އެތަށް ބަޔަކަށް ބަލި ޖެހިފައިވާ ކަމަށެވެ. އަދި އެ ގައުމުގެ ހޮސްޕިޓަލްތައް ފުރިފައިވާ ކަމަށް ވިދާޅުވިއެވެ. އައު ވައިރަސް ރާއްޖެ އައުމުގެ ފުރުސަތުވެސް ވަރަށް ބޮޑުކަމަށްވެސް ވިދާޅުވިއެވެ.\nނަޒްލާ ވިދާޅުވީ އާ ވެރިއަންޓް، ގައިން ގަޔަށް ފެތުރުމުގެ ދުވެލި 70 ޕަސަންޓް އިތުރު ކަމަށް ސިއްހީ މާހިރުން ވިދާޅުވާއިރު މި ބަލި ޖެހޭ މީހުންގެ އަދަދު ގިނަވުމަކީ ހޮސްޕިޓަލްގައި ފަރުވާދޭން ޖެހޭ މީހުންގެ އަދަދު ގިނަވާނެ ކަމެއް ކަމަށެވެ. އެހެން ދިމާވެއްޖެނަމަަ ރާއްޖެ ފަދަ ސިއްހީ ނިޒާމު ބަލިކަށި ގައުމަކަށް ވަރަށް ބޮޑެތި ގޮންޖެހުންތަކާއި ކުރިމަތިލާން ޖެހޭނެ ކަމަށް ނަޒްލާ ވިދާޅުވިއެވެ.\n"މި ވޭރިއަންޓް އަސްލު އައުމުގެ ފުރުސަތު ވަރަށް ބޮޑު ރާއްޖެއަށް. ހަމައެކަނި ޔޫކޭ މީހުންގެ ފަރާތަކުން ނޫން. އެއީ މިހާރުވެސް 21 ގައުމުން ފެނިފައިވަނީ. ސީކުއެންސިންއަކީ ޓެސްޓް ހެދީމަ އެނގޭނީ އޭތި އުޅޭތޯ ނުވަތަ ނޫންތޯ. ދެން މި ވޭރިއެންޓުން އިތުރަށް ސީރިއަސްވާ ކަމަކަށް ނުފެނޭ. އެކަމަކު ކުރީގެ ކޮވިޑް ޖެހޭ މީހުން މިސާލަކަށް ހޮސްޕިޓަލައިޒް ކުރާ ވަރަށް މި ވޭރިއަންޓް ޖެހުމުންވެސް ހޮސްޕިޓަލައިޒް ކުރަނީ. އެކަމަކު ވިސްނާލަން ވާނެ ބޮޑަށް ފެތުރޭ އެއްޗަކުން ގިނަ މީހުން ހޮސްޕިޓަލައިޒް ކުރަން ޖެހޭނެކަން، ނަންބަރު އިތުރުވާނެކަން،" މިދިޔަ މަހުގެ ތިރީސްވަނަ ދުވަހު ބޭއްވި ނޫސްވެރިންގެ ބައްދަލްވުމުގައި ނަޒްލާ ވިދާޅުވިއެވެ.\nދިވެހިރާއްޖެއަށް އައުމުގެ 14 ދުވަސްކުރިން އިގިރޭސިވިލާތުގައި އުޅެފައިވާ އަދި އެ ގައުމުގައި 12 ގަޑިއިރަށްވުރެ ގިނައިރު ޓްރާންސިޓް ކޮށްފައި އަންނަ ދިވެހިންނާއި ވާކް ވިސާގައި އަންނަ މީހުން 10 ދުވަހުގެ މުއްދަތަށް ގޭގައި ކަރަންޓީނު ކުރަންވެސް ވަނީ ނިންމާފައެވެ. އަދި އެ މީހުން ރާއްޖެ އަންނަތާ ފަސް ދުވަހާއި 10 ދުވަހުގެ ތެރޭގައި ޕީސީއާރު ޓެސްޓް ހަދާނެ ކަމަށެވެ.


ޒިކާ ބައްޔަށް ފަރުވާއެއް ނެތް! ސަލާމަތްކަން ހޯދާ! :: މިކަލް ނޫސް\nޒިކާ ބައްޔަށް ފަރުވާއެއް ނެތް! ސަލާމަތްކަން ހޯދާ!\n19 ޑިސެމްބަރ 2016 17:06\nޒިކާ އަށް ސަމަލުކަން އިތުރު ކުރނަ ވެއްޖެ!2ދިވެއްސަކު ޕޮޒިޓިވް3ފަތުރުވެރިން ޕޮޒިޓިވް ވެއްޖެ!\nޒިކާ ބަލީގެ ވައިރަސް ރާއްޖެއިން ވެސް ފެނުމާއެކު ދިވެހިންގެ ސަމާލުކަން ޒިކާ ބައްޔާއި މެދު އިތުރުކުރަން ވަނީ ޖެހިފައެވެ. ފަރުވާއެއް ވެކްސިނެއް އަދި ހޯދިފައި ނުވާ މިބަލީގެ ނުރައްކާތެރި އެއްކަމަކީ ވައިރަހުގެ އަސަރުކޮށްފައިވާ ކޮންމެ4މީހަކުން ކުރެ 1 ގައިން ނޫނީ އެއިގެ އަސަރު ނުފެންނަކަމެވެ. މިބަލިން ސަލާމަތްކަމެއް ލިބެން އޮތީ ކުރިން ސަމާލުވެ ބަލިން ރައްކާތެރިކަން ހޯދުުމުންނެވެ.\nޒިކާ އަކީ އީޑިސް މަދިރީގެ ޒަރިއްޔާއިން ފެތުރޭ ވައިރަހެކެވެ. ބަލިޖެހިފައިވާ މީހެއްގެ ގައިގައި އީޑިސް މަދިރި ހެފުމަށްފަހު، ގޮސް ބަލިނުޖެހި ހުރިމީހެއްގެ ގައިގައި ހެފުމުން މިބަލީގެ ވައިރަސް އެމީހާގެގަޔަށް އަރައެވެ. މިބަލީގެ އަލާމަތްތައް2ދުވަހާއި7ދުވަހާ ދެމެދުގެ މުއްދަތަކަށް ދެމިހުރެއެވެ. ބަލި ޖެހޭ މީހުންގެ ތެރެއިން މަދުބަޔަކަށް ނޫނީ ބޮޑެތި އުނދަގޫތަކަކާއި ކުރިމަތިލާކަށް ނުޖެހެއެވެ.\nޒިކާ ވައިރަސްގެ އަލާމާތްތައް\nބޮލުގައި ރިއްސުން އަދި ހުންއައުން\nގައިން ބިހި ނެގުން\nހުޅުހުޅުގައި ރިއްސުން ހިމެނެއެވެ.\nޒިކާ ބައްޔަށް ފަރުވާއެއް ހޯދިފައި ނުވުމުން ބަލިމީހުން އަމަަލު ކުރަން ޖެހެނީ ނުސީދާ ގޮތުން ބައްޔާއި ދެކޮޅަށް މަސައްކަތް ކުރުމެވެ. އެގޮތުން ގިނަ އިން އަރާމުކޮށް ހަށިގަނޑުގެ ދިފާއީ ނިޒާމު ބައްޔާއި ހަނގުރާމަ ކުރުމަށް ފުރުސަތު އިތުރުކޮށްދިނުން ހިމެނެއެވެ. ދިޔާތަކެތި ގިނައިން ބުއިމާއި، އިތުރަށް މަދިރި ހަފަން ފުރުސަތު ނުދިނުމުގެ ގޮތުން ހަށިގަނޑު ވީހާ ބޮޑަކަށް ނިވާކުރުންމާއި، ހުން މަޑުކޮށް ބޮލުގައި ރިއްސުން ކުޑަ ކުރުމަށް ބޭސް ކެއުން ހިމެނެއެވެ. ނަމަވެސް ޑޮކްޓަރުން ލަފާ ދެނީ އެގޮތުން ވެސް ޕެނަޑޯލް ނޫން ބޭހެއް ބޭނުން ނުކުރުމަށެވެ. އަދި މިބަލީގެ އަލާމާތެއް ފެނިއްޖެ ނަމަ ސިއްޙީ އެހީތެރިންގެ ލަފާ ހޯދުމަށެވެ.\nހަށިގަނޑުގެ ވީހާވެސް ބޮޑަށް ނިވާވާގޮތަށް ހެދުން އެޅުން\nމަދިރި ލޯޝަން އަދި ސްޕްރޭ ބޭނުންކުރުން\nނިދާއިރު މަދިރިގެ ބޭބޭނުންކުރުން\nގޭގެ ދޮރުތަކުގައި މަދިރި ދާޖަހައި މަދިރިން ސަލާމަތްވުމަށް މަސައްކަތް ކުރުން.\nމަދިރި އުފެދޭ ތަންތަން ނައްތާލުން\nއީޑިސް މަދިރި އާމުކޮށް ހަފަނީ ދުވާލުގެ ވަގުތުތަކުގައެވެ. އަދި މަދިރި ގިނައިން ފެންނަނީ އިރު އަރާ ގަޑިއާއި އިރުއޮއްސޭ ގަޑިގަިއ ކަމުން މިގަޑިތަކުގައި މަދިރި އަށް ސަމާލުކަން އިތުރުކުރުން މުހިންމެވެ.\nހެލްތު ޕްރޮޓެކްޝަން އެޖެންސީން ހާމކުރެއްވި ގޮތުގައި މިބަލި ޖެހިފައިވާ އިތުރު މީހުން ރާއްޖޭގައު ތިބުމަކީ އެކށީގެން ވާކަމެކެވެ. އެފަރާތުން މިއަހަރު ޓެސްޓުކުރި 517 މީހުންގެ ތެރެއިން2މީހެއްގެ ގައިން ޒިކާ ވައިރަސްގެ އަސަރު ވަނީ ފެނިފައެވެ. ޟިގެ ކުރިން ރާއްޖެއައިސަފައި އެނބުރި ގައުމަށް ދިޔަ ތިން ޓުވަރިސްޓަކު ވެސް ވަނީ ޒިކާއަށް ޕޮޒިޓިވް ވެފައެވެ.


މަޤާމް :އެސިސްޓެންޓް ޖެނެރަލް މެނޭޖަރ\n5000ރ – 10000ރ އާއި ދެމެދުގެ އަދަދެއް ލިބޭނެ.\n1. މެނޭޖްމަންޓް / ފައިނޭންސް އިން ފުރަތަމަ ޑިގްރީ ނުވަތަ އެއާއި އެއްފެންވަރުގެ ސެޓްފިކެޓެއް ހާޞިލްކޮށްފައިވުން\n2. ކަމާއި ގުޅޭ ދާއިރާއަކުން މަދުވެގެން 04 އަހަރު ތަޖުރިބާ ލިބިފައިވުން.\nމަގާމުގެ މައިގަނޑު މަސްއޫލިއްޔަތު:\nޑިޕާޓްމަންޓްގެ އެކި ބައިތަކުގެ މަސައްކަތް އިސްކޮށް ޙަވާލުކޮށްފައިތިބޭ މުވައްޒަފުންގެ މަސައްކަތްތައް ސުޕަވައިޒްކޮށް އެ މުވައްޒަފުންނަށް ބޭނުންވާ ފަންނީ އެހީތެރިކަން ފޯރުކޮށްދިނުން.\nކުންފުނީގެ ލަނޑުދަނޑިތައް ޙާސިލުކުރުމަށް ޑިޕާޓްމަންޓް ލެވެލްގައި ކުރަންޖެހޭ އެންމެހައި މަސައްކަތްތައް ރާވާ ހިންގުން.\nޑިޕާޓްމަންޓްގެ މުވައްޒަފުންގެ ކަންތައްތަކާއި މަސައްކަތުގެ މާހައުލު ރަގަޅަށް މޮނިޓަރ ކުރުން އަދި މަސައްކަތް ކުރެވެމުންދަނީ އަބަދުވެސް ކޮމްޕެނީގެ ކޯޑް އޮފް ކޮންޑަކްޓާއި ޚިލާފުނުވާނެ އުޞޫލަކުންތޯ ބެލުން.\nޑިޕާޓްމަންޓްގެ މަސައްކަތާއި ގުޅިގެން ބައިވެރިވާން ޖެހޭ ބައްދަލުވުންތައް، ސެމިނަރ އަދި ވޯރކްޝޮޕް ތަކުގައި ބައިވެރިވުމާއި މިފަދަ ބައްދަލުވުންތަކުން ލިބޭ މަޢުލޫމާތު ޙިއްސާ ކުރަންޖެހޭ ފަރާތްތަކާއި ހިއްސާކުރުން.\nޑިޕާޓްމަންޓްގެ ބަޖެޓް ހަދާ ކަނޑައެޅިފައިވާ ތާރީޙްގެ ކުރިން މުވައްޒަފުން ލައްވާ ފައިނޭންސް ޑިޕާޓްމަންޓަށް ފޮނުވުން.\nމުވައްޒަފުންގެ އެކި އެކި މައްސަލަތައް ޙައްލުކުރުމުގައި މެނޭޖަރުންނަށް އެހީވުމާއި އެކި ކަންކަމާއި ގުޅިގެން އިސްލާޙީ ފިޔަވަޅު އަޅަންޖެހޭ މުވައްޒަފުންނާއި ދޭތެރޭ ފިޔަވަޅު އެޅުން. އަދި މިފަދަ ކަންތައްތަކުގައި ސީ.އީ.އޯ ނުވަތަ ޑިވިޜަން ހެޑާއި މަޝްވަރާކޮށްގެން މަސައްކަތްކުރުން.\nކޮންމެ އަހަރެއްގެ ވެސް ކަނޑައެޅިފައި އޮންނަ މުއްދަތުގައި މުވައްޒަފުންގެ މަސައްކަތް އިވެލުއޭޓްކޮށް އެއާގުޅިގެން ރާވަންޖެހޭ ކަންތައްތައް ރާވާ ފިޔަވަޅުއެޅުން.\nޕާފޯމަންސް އެޕްރެއިސަލް އަހަރު ފަށާއިރު މުވައްޒަފުންނަށް މަސައްކަތު ލަނޑުދަނޑިތަކެއް ކަނޑައެޅުމާޢި އެހާސިލްވާ މިންވަރު އަހަރު ދުވަހުތެރޭ މެނޭޖަރުންނާއި ސުޕަވައިޒަރުން މެދުވެރިކޮށް ބަލަހައްޓަމުން ގެންދިޔުން\nމޯލްޑިވްސް ޕޯޓްސް ލިމިޓެޑް / ސްޓްރެޓެޖިކް ޕްލޭނިންގ އެންޑް ބިޒްނަސް ޑިވިޜަން\n25 އޭޕްރީލް 2017 ވާ އަންގާރަ ދުވަހުގެ 15:30ގެ ކުރިން.\nމަޤާމަށް އެދި ހުށަހަޅާ ފޯމު\nވަޒީފާއަށް އެދޭ ފޯމު މި ކުންފުނީގެ ރިސެޕްޝަންގެ ކައުންޓަރުން ލިބެން ހުންނާނެއެވެ. އަދި މި ކުންފުނީގެ ވެބްސައިޓް www.port.com.mv އިން ޑައުންލޯޑް ކުރެވެން ހުންނާނެއެވެ. އިތުރު މަޢުލޫމާތު: 3329339 ފެކްސް: 3325293 އީމެއިލް: info@port.com.mv\nނޯޓް: މި އިޢުލާނާ ގުޅިގެން މި މަޤާމަށް އެދި ހުށަހަޅާ ފަރާތްތަކުގެ ތެރެއިން އިންޓަވިއުއަށް ކިޔޭނީ ހަމައެކަނި ޝޯޓްލިސްޓް ކުރެވޭ ފަރާތްތަކަށެވެ. އަދި ބަޔާންކުރެވިފައިވާ މަޢުލޫމާތުތައް ފުރިހަމަނުވާ ސިޓީ، ފެކްސް އަދި އީމެއިލްތައް ބާޠިލުކުރެވޭނެ ވާހަކަ ދަންނަވަމެވެ\n24 ރަޖަބް 1438\nޕަބްލިޝްކުރި ތާރީޚް: 21 އޭޕްރިލް 2017\nޕަބްލިޝްކުރި ގަޑި: 0049\nސުންގަޑި: 25 އޭޕްރިލް 2017 1530


Customer In Beynunvaa Gothah "Sub More" In Hihgaimu Restaurant Eh Hulhuvaifi - Vaguthu\nކަސްޓަމަރުން ބޭނުންވާ ގޮތަށް "ސަބްމޯ" އިން ހިތްގައިމު ރެސްޓޯރެންޓެއް ހުޅުވައިފި\nގިނަބަޔަކު އެދެމުން އައި ގޮތަށް މާލޭގައި މަޝްހޫރު "ސަބްމޯ" އިން "ސަބްމޯ ސެންޓްރަލް"ގެ ނަމުގައި ރެސްޓޯރެންޓެއް ހުޅުވައި ހިދުމަތް ދޭން ފަށައިފިއެވެ.\nސަބްމޯއަކީ މީގެ ކުރިން ހަމައެކަނި ތަންތަނަށް ސަބްމެރިން ޑެލިވަރީ ކުރަމުން އައި ތަނެކެވެ. ނަމަވެސް މީގެ ދެ ދުވަހެއް ކުރިން ސަބްމޯ އިން މި ވަނީ މާލޭގައި ވަރަށް ހިތްގައިމު ރެސްޓޯރެންޓެއް ހުޅުވާފައެވެ. އެ ރެސްޓޯރެންޓް ހުޅުވައިދެއްވީ މަޝްހޫރު ފުޓްބޯޅަ ކޯޗް އަލީ ސުޒައިން އާއި، ބާސްކެޓް ބޯޅައިގެ ތަރި އިބްރާހިމް ރަޝްވާން އާއި ވޮލީގެ ތަރި ޝާހުއެވެ.\nފަރީދީމަގުގެ ކުރީގެ ހަމީދިއްޔާ ހުންނަ ތަނުގައި ހުޅުވާފައިވާ ސަބްމޯގެ ފުރަތަމަ ރެސްޓޯރެންޓުން ސަބްމެރިންގެ ގިނަ ބާވަތްތަކެއްގެ އިތުރުން، އިންޑިއަން ފުޑް، އަދި ވެސްޓާން ފުޑް ފަދަ އެއްޗެހި ލިބޭނެއެވެ.\nސަބްމެރިންގެ އާ ވައްތަރެއްކަމުގައިވާ ޕްރައުން ސަބްމެރިންވެސް ލިބެން ހުންނަ ސަބްމޯއިން ބީފް ސަބްމެރިން، ޗިލީ ޗިކަން ސަބްމެރިން، ޗިކަން ސަބްމެރިން، ޓޫނާ ސަބްމެރިން ވިއްކައެވެ. މި ސަބްމެރިން ރެސްޓޯރެންޓުގެ އިތުރުން، މާލޭގެ ކޮންމެ ތަނަކަށާއި، ހުޅުމާލޭގެ ކޮންމެ ތަނަކަށް ޑެލިވަރީވެސް ކޮށްދެއެވެ.\nގިނަބަޔަކު މިހާރުވެސް ބުނާގޮތުގައި، ސަބްމޯގެ ސަބްމެރިން ތަފާތުވެފައި ވަރަށް މީރެވެ. އަދި ދެވަނަ ފަހަރަށް، ތިން ވަނަ ފަހަރަށްވެސް އެތަނުން ސަބްމެރިން ގަތުމަށް އޯޑަރު ދެވެއެވެ. އަދި ސީދާ ހުޅުމާލެ އިން މާލެއަށް ސަބްމޯ ސަބްމެރިން ކާން ބޭނުންވެގެން އަންނަ މީހުންވެސް މަދެއް ނޫނެވެ.\nއެތަނުގެ ސަބްމެރިން މީރުކަމުގެ ވާހަކަ ދައްކަމުން އަންނައިރު، އަބަދުވެސް އެ ކޮލެޓީގައި ހިފެހެއްޓުމަށް ސަބްމޯއިން މަސައްކަތް ކުރަމުން އަންނަ ކަމަށް އެ ކުންފުނިން ބުނެއެވެ.\nސަބްމޯއަކީ މާލޭގައި ހަމައެކަނި ސަބްމެރިން ޑެލިވަރީކޮށްދޭ ކުންފުންޏެވެ. އެ ކުންފުންޏަށް ލިބުނު މަގުބޫލުކަމާއެކު، އެ ކުންފުނީގެ ހާއްސަ ރެސްޓޯރެންޓެއް ހުޅުވައި، ޔަގީނުންވެސް ގިނަ ކަސްޓަމަރުންގެ އެދުނު އެދުން ފުއްދިއްޖެއެވެ.\nނައިޓު މާކެޓު ބާއްވާނެ ފަރާތެއް ނިންމާނީ ސަރުކާރުން - ވިޔަފާރިވެރިންގެ ޖަމިއްޔާ\n24 ގަޑިއިރު ވިޔަފާރިކުރުމުގެ ހުއްދަ ދޫކުރުމުގެ އުސޫލަށް ހިޔާލު ހޯދަނީ\n24 ގަޑިއިރަށް ފިހާރަތައް ހުޅުވާފައި ބެހެއްޓުމަށް ތައްޔާރުވަނީ\nނޮވެމްބަރު 28, 2018 20:30\nއަޞްލުވެސް ވަރަށް ސަޅި ސަބް. އަދި އެހަރަ މިލްކް ޝޭކްތަކެއްވެސް ދޯ އޮބިނޯވޭ... ކުޅު ދިޔާވެއްޖެ، މިނައްޓާލަނީ ސަބެއް ކާލަން...\nސަބްމޯ އަށް މަރެއް\nނޮވެމްބަރު 29, 2018 16:09\nޥަރަައް ހިއްގައިމު މާހައުލެއް،އިންޑިއަން ފުޑް ރަހަތައް އެހާމެ މީރު ،ސަބްމޯ ސަބްމެރިން ވަރެއް ހަމަނެތް،މިލްކްޝޭކްރަހަތައް އެހާމެ މީރު،\nޟަރުހަބާ ސަބްމޯ މެނޭޖްމަންޓް އަށް އަދި މުއައްޒަފުން ނަށް،ކޮލެޓީ ހިފަހައްޓާތި.\nޑިސެމްބަރު 1, 2018 01:35\nސަބްމޯގެ ސަބްމެރިން ވ.މީރު..ލިބުނު ކުރިއެރުމަށް މަރުޙަބާ...


Raajjeyge igthisoadhah mi varu ge lolhumeh aasfai nuvey: Minister...\nއިގްތިސާދަށް ކުރި ނޭދެވޭ އަސަރު\nހާލަތު އިތުރަށް ގޮސްވެއްޖެ ދެވަނަ ފަހަރަށް ވެސް ބޯޑަރު ބަންދު ކުރާނެ\nއާންމު ރައްޔިތުންގެ ސަލާމަތާ ރައްކާތެރިކަމަށް އިސްކަން ދޭނެ\nއިގްތިސާދަށް ކުރިމަތިވީ ފޫނުބެއްދޭ ވަރުގެ ބޮޑު ގެއްލުމެއް\nކ. މާލެ |2ޖުލައި 2020 | ބުރާސްފަތި 08:22 | 2,928\nރާއްޖެޓީވީގެ ފަލަސަރުހީގެ ޕްރޮގްރާމްގައި ޓޫރިޒަމް މިނިސްޓަރު އަލީ ވަހީދު ވާހަކަދައްކަވަނީ - ރާއްޖެއެމްވީ\nރާއްޖޭގެ އިގްތިސާދަށް މީގެ ކުރިން މިވަރުގެ ލޮޅުމެއް އައިސްފައިނުވާ ކަމަށް ޓުއަރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nރާއްޖެޓީވީގެ ފަލަސަރުހީގެ ޕްރޮގްރާމްގައި މިނިސްޓަރު އަލީ ވަހީދު ވިދާޅުވީ ކޮވިޑް-19ގެ ހާލަތާ ގުޅިގެން ސަރުކާރުން އަމަލު ކުރަމުން އައީ ސިއްހީ ދާއިރާގެ މާހިރުންނާއި، ޑޮކްޓަރުންގެ ލަފާގެ ދަށުން ކަމަށެވެ.\nހާލަތު އިތުރަށް ގޯސްވެއްޖެ ނަމަ، ދެވަނަ ފަހަރަށް ވެސް ބޯޑަރު ބަންދު ކުރާނެ ކަމަށާއި، އާންމު ރައްޔިތުންގެ ސަލާމަތާ ރައްކާތެރިކަމަށް އިސްކަން ދޭނެ ކަމަށް މިނިސްޓަރު ވިދާޅުވިއެވެ. އަދި ވިދާޅުވީ އުންމީދު ކުރަނީ އެފަދަ ހާލަތަކަށް ދެން ނުދިއުން ކަމަށެވެ.\nމިނިސްޓަރު އަލީ ވަހީދު ވިދާޅުވީ ކޮވިޑް-19އާ ގުޅިގެން މުޅި ދުނިޔޭގެ އިގްތިސާދު ދަށަށް ގޮސްފައިވާ މިދަނޑިވަޅުގައި ރާއްޖޭގެ އިގްތިސާދަށް އޭގެ ވަރަށް ބޮޑު އަސަރެއް ކޮށްފައިވާ ކަމަށެވެ. ރާއްޖެއަށް ކުރިމަތިވި ސުނާމީ ކާރިސާގައި މިވަރުގެ ބޮޑު ގެއްލުމެއް ނުވާކަން ފާހަގަކުރައްވައި މިނިސްޓަރު ވިދާޅުވީ މިއީ ފޫނުބެއްދޭ ވަރުގެ ބޮޑު ގެއްލުމެއް ކަމަށެވެ.\nއިގްތިސާދީ ގޮތުންނާއި، އިޖްތިމާއީ ގޮތުން ދިވެހިރާއްޖެއަށް އަލުން މިފަދަ ބަންދެއް ނަގަން ޖެހިއްޖެ ނަމަ ރާއްޖޭގެ އިގްތިސާދު ހަމަ އަޅުގަނޑު ދެކޭ ގޮތުގައި މިދެތިން ހަތަރު އަހަރުގެ ތެރޭގައި ހަމަ ކުރިއަށް ނުޖެއްސޭނެ. ރާއްޖެއަށް ސުނާމިއަށް އައި ހިތްދަތި ކަމާއި، ދެން ވެސް އައި އިގްތިސާދީ ދުނިޔޭގެ އެހެން ހީނަރުގެ ކަންތަކަށް ބަލާއިރު މިވަރުގެ ގެއްލުމެއް ނެތް ލިބިފައެއް. މިފަހަރު މިއައީ މުޅި އިގްތިސާދަށް ބޮޑު ހަމަ ފޫނުބެއްދޭވަރުގެ ހީނަރު ކަމެއް. ދޮގަކަށް ނުވާނެ. މިދިޔަ އަހަރު އަޅުގަނޑުމެން ނިންމީ 1.7 މިލިއަން ފަތުރުވެރިން.\n~ ޓުއަރިޒަމް މިނިސްޓަރު އަލީ ވަހީދު\nމިނިސްޓަރު އަލީ ވަހީދު ވިދާޅުވީ ރައީސް އިބްރާހިމް މުހައްމަދު ސޯލިހުގެ ސަރުކާރުގައި ފަތުރުވެރިކަމުގެ ސިނާއަތް ކުރިއަރުވައި، ފަތުރުވެރިން ގެނައުމުގައި ކާމިޔާބީތަކެއް ހާސިލް ކުރެވުނު ކަމަށެވެ.\nއެގޮތުން ވެރިކަމަށް އައި ފުރަތަމަ އަހަރު ވެސް 1.4 މިލިއަން ފަތުރުވެރިން ރާއްޖެއަށް ޒިޔާރަތް ކުރި ކަމަށާއި، އެއީ އެއްލައްކަ މީހުންގެ ބޮޑު ކުރިއެރުމެއް ކަމަށް މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ މި އަހަރު އަމާޒު ކުރީ ދެ މިލިއަން ފަތުރުވެރިން ރާއްޖެއަށް ގެންނަން ނަމަވެސް ކޮވިޑް-19އާ ގުޅިގެން މުޅި ޕްލޭން ބަދަލުވެ މިއަހަރުގެ ދެން އޮތް ދުވަސްކޮޅުގެ ތެރޭގައި 850،000 ފަތުވެރިން ރާއްޖެއަށް ގެނައުމަށް ޓާގެޓް ކުރެވިފައިވާ ކަމަށެވެ. އަދި މި މަސައްކަތް ވެސް ވާނީ ބޮޑު ޗެލަންޖަކަށް ކަމަށް މިނިސްޓަރު ވިދާޅުވިއެވެ.\nމިނިސްޓަރު އަލީ ވަހީދު ވިދާޅުވީ އެންމެ ބޮޑު ގުރުބާނީއެއްވީ ދިވެހި އާންމު ރައްޔިތުން ކަމަށާއި، ރާއްޖޭގެ އިގްތިސާދު ވެސް ކުރިއެރުވޭނީ ރައްޔިތުންގެ އެއްބާރުލުމާއި މަސައްކަތުން ކަމަށެވެ. އަދި ކުރިއަށް އޮތްތަނުގައި ރައްޔިތުން އެއްބާރުލުން ލިބިގެންދާނެ ކަމަށް އުންމީދު ކުރާ ކަމަށް މިނިސްޓަރު ވިދާޅުވިއެވެ.\nމި މަހުގެ 15 ވަނަ ދުވަހު ރާއްޖޭގެ ބޯޑަރު ފަތުރުވެރިންނަށް ހުޅުވާލަން ސަރުކާރުން ވަނީ ނިންމާފައެވެ. އަދި ޒަމާނުއްސުރެން ރާއްޖެއިން ހިފަހައްޓަމުން އައި "އޯޕަން ބޯޑަރ" ސިޔާސަތު ހިފެހެއްޓުމަށް ވެސް ސަރުކާރުން ވަނީ ނިންމާފައެވެ.\nއެންމެ ފަހުގެ ލަފާކުރުންތައް ދައްކާ ގޮތުން، ޖުލައި މަހު ބޯޑަރު ހުޅުވާލި ކަމުގައި ވިޔަސް، ރާއްޖެއަށް ފަތުރުވެރިން އަންނަ އަދަދުތައް އިތުރުވާން ފަށާނީ ސެޕްޓެމްބަރު މަހުގެ ތެރޭގައެވެ. އަދި ރާއްޖޭގެ ފަތުރުވެރިކަމުގެ ސީޒަން (ޑިސެމްބަރު - މާރޗު) އަންނަން ވާއިރަށް، މި އަދަދުތަކަށް ހެޔޮ ބަދަލުތަކެއް ފެންނަން ފަށާނެ ކަމަށް މާހިރުން ބުނެއެވެ.


E othee athakun dhe godhaa genesfai dhen ran kiyaa! - Hali News\nއެ އޮތީ އަތަކުން ދެ ގޮދާ ގެނެސްފައި، ދެން ރަންކިޔާ!\n01 February 2021, 20:59\nމައިން ބަފައިން ދައްކާ މީހަކާ ކައިވެނި ކުރުމުގެ ޒަމާނެއް އެއްދުވަސްވަރެއްގައި ރާއްޖޭގައި ވެސް އޮތެވެ. އެހެންނަމަށް ވެސް އެހާ ފުޅާކޮށް ނޫނެވެ. އެކަން އޮތީ ވަރަށް މަދު ބައެއްގެ މެދުގައެވެ.\nމައިންބަފައިން ވަކި މީހަކު ދައްކާފައި އެމީހަކާ އިންނަން އެދެނީ އެމީހުން ހިތުން ދަރިފުޅަށް ރަނގަޅަށެވެ. އެދައްކާ މީހާ ވާނީ ތަޢުލީމީ މީހަކަށެވެ. ވިޔަފާރިވެރިއަކަށެވެ. އޮޑިވެރިއަކަށެވެ. މަސައްކަތްތެރިއަކަށެވެ. ނުވަތަ އެފަދަ ކޮންމެވެސް ޚާއްސަ ސިފައެއް ހުރި މީހަކަށެވެ. އެފަދަ މީހަކާ ގުޅިގެންނޫނީ އުފަލާއި އަރާމުގައި ދުނިޔޭގައި އުޅެން އުނދަގޫވާނެ ކަމަށް މައިންބަފައިންނަށް ފެންނާތީއެވެ.\nއެޒަމާނުގައި އެންމެ ތަނަވަސްކޮށް އުޅުނު އެއްބަޔަކީ އޮޑިވެރީން ކަމަށް ވެއެވެ. އެހެންކަމުން ތިމާމެންގެ އަންހެން ދަރީން މީހަކާދެވާ ކަމަށްވާނަމަ އެފަދަ ގެއެއްގެ ކުއްޖަކާ ދެވޭތޯ ބަލައެވެ. އެއީ އެފަދަ ޢާއިލާތައް ތަނަވަސްވީމައެވެ. މުއްސަނދި ވީމައެވެ. ފުދުންތެރިވީމާއެވެ.\nމިބުނި ދުވަސްވަރެވެ. މެދު ރާއްޖެތެރޭ ރަށެއްގައި އިން އަންހެން ކުއްޖެކެވެ. އޭނާވަނީ ފިރިފުރާ ވަރަށް އަރައިފައެވެ. އޭނާގެ ރީތިކަމުގެ ވާހަކައަކީ އެރަށަށް މަޝްހޫރު ވާހަކައެކެވެ. އެރަށުގެ ހުރިހާ ފިރިހެންކުދިން ތިބެނީ އެމީހެއްގެ އުނގަށް "އެމާ ވެއްޓޭނެ" ކަމުގެ އުންމީދުގައެވެ.\nމި ކުއްޖާއާ ހެދި ފުރާވަރުގެ ހުރިހާ ޒުވާނުން އުޅޭތީ އޭނާ ވެސް އިންނަނީ ނިކަން ތުއިވެފައެވެ. އެވަރަށް ކުދިން އޭނާއާ ހެދި އުޅޭތީ އޭނާ ވެސް ދިޔައީ ފިރިއަކަށްވާނެ މީހާގެ ސިފަތައް ސިކުނޑީގައި ކުރަހަމުންނެވެ.\nއޭރު އެރަށުގައި ކިޔާ އެއްޗެއް އޮވެއެވެ. އިންނަވާނީ އަތަކުން އެންމެބޮޑު ދެ ގޮދާ އުފުލޭ ފިރިހެނަކާއެވެ. އެހެންނަމަވެސް ގޮދާއަކީ މަހެއްކަން އެނގުން ފިޔަވައި އޭގެ ސިފައެއް ސައިޒެއް މި އަންހެން ކުއްޖާއަކަށް ނޭނގެއެވެ.\nމި ކުއްޖާގެ ފަސްފަހަތުން ފާރަލަމުންދިޔަ ޒުވާނަކަށް ލިބުނު ހަނިފުރުސަތެއްގައި ކައިވެންޏަށް އަހައިފިއެވެ. ހަމަ އަހާއިރަށް ލަދުރަކި ކަމާއެކު ނިކަން ކެރޭކަމަށް ދައްކަމުން އޭނާގެ ޝަރުތު ހުށަހަޅައިފިއެވެ. "އަތަކުން ދެ ގޮދާ ހިފައިގެން އައިސް ގޭގެ ތޮށަލިމަތީ ބާއްވާފައި ދެން ރަންކިޔަން ފޮނުވާ. މިކަން މިމަގަށް ނުކުރެވުނު މީހަކާ މަށެއް ގާއިމު ނުއިންނާނަން،" މި ޖަވާބު ދީފައި އެކުއްޖާ ހިނގައިގެންފިއެވެ.\nކޮންމެއަކަސް މި ޒުވާނާއަކީ ޖާނުން ވަރުގަދަ މުލައްދަނޑީގައި މަސްޖަހާފައިވާ ބާރުގަދަ އަދި ހިތްވަރު ވެސް ގަދަ ޒުވާނެކެވެ. ދެން އޮތީ އޭނާގެ މަސައްކަތެވެ. މި އެހެން ކުއްޖާގެ ގޮތާއި ފޮތް މި ސޮރަށް ނިކަން ރަނގަޅަށް އެނގޭތީތާއެވެ. "ނިކަން ވަރުގަދަ ގޮދާ ތިޔަބުނި ތޮށަލި މަތީގައި ބާއްވައިދޭނަން،" މިހެން ބުނެފައި އެ ސޮރު ވެސް ހިނގައިގެންފިއެވެ.\nމި ސޮރު ކުރިކަމަކީ މަހުން ލަފައި އެންމެ ބޮޑު4ގޮދާ ނަގައިފިއެވެ. އަދި4ގޮދާ ކަނޑައި ދެކޮތަޅު ހޯދައި ކޮންމެ ކޮތަޅަކަށް ދެ ގޮދާ އަޅައިފިއެވެ. އަދި އަތަކުން ކޮތަޅެއް ހިފައިގެން އައިސް އެ ބުނާ ތޮށަލިގަނޑުގެ މަތީގައި ބާއްވައިފިއެވެ. އަދި އެކަން އަންހެން ކުއްޖާއަށް އަންގައިފިއެވެ. އަންހެން ކުއްޖާ އައިސް ބެލިއިރު މިއޮތީ ކަނޑާފައި ކޮތަޅަށް އަޅާފައި އޮތް4ގޮދައެވެ. މިކަމާ އަންހެން ކުއްޖާ ނުރުހުންތެރިކަން ދައްކައިފިއެވެ. އެހެންނަމަވެސް ފިރިހެން ކުއްޖާ ވަރަށް ހަމަޖެހިފައި ބުންޏެވެ. "ގޮދާ ގެންނަންވީ ގޮތެއް ނުބުނަމެއް ނޫން؟ ބުނީ އަތަކުން ދެ ގޮދާ ގެންނަ ވާހަކަ. އެއޮތީ އަތަކުން ދެގޮދާ ގެނެސްފައި. ދެން ހަމައެކަނި ކުރަންޖެހޭނެ ކަމަކީ ކައްކައިގެން ކެއުން،" ފިހެން ކުއްޖާ ބުންޏެވެ.\nމިކަމާ އަންހެން ކުއްޖާ ބުނާނެ އެއްޗެއް ނޭނގުނެވެ. އެންމެފަހުން ރަންކިޔަން އެއްބަސް ވެއްޖެއެވެ.


LIVE: Raajjey Ge Adhadhuthah Kuda, Namaves Biruverikan Kudaeh Noon - Vaguthu\nރާއްޖޭގެ ބޯޑަރު ހުޅުވާލާނީ ޖުލައި 15 ގައި\nBREAKING NEWS: Covid-19: Raajje In Ithuru 16 Meehaku Rangalhu Vejje https://t.co/RmDqfFeAwK\nBREAKING NEWS: Covid-19: Raajje In Ithuru 21 Meehaku Fassivejje https://t.co/8b6lTr54Qn\nރައީސް އިބްރާހިމް މުހައްމަދު ސޯލިހް: ހިޔާ މަޝްރޫއުއަކީ ދެކޮޅު ޖެހޭ ގޮތަކަށް ކުރި ކަމެއް ނޫން. ހިޔާ މަޝްރޫއުގެ ދަށުން ޓަވަރެއްގައި އުޅޭނެ، 5000 މީހުން ތިން ލިފްޓު ހުރީ. ސްކޫލާއި އޮފީސްތަކަށް ދާނަމަ، ދެ ގަޑިއިރު ކުރިން ކިއުގައި ޖައްސަން ޖެހޭނެ. އަޅުގަނޑުމެން ދައްކާނަން އެތަން ތިޔަބޭފުޅުންނަށް. މި ދޭތެރެއިން ރައްޔިތުންގެ މަޖިލިހުގެ މެމްބަރުން ކޮޅެއް ދިޔަ. އެއީ ބޭރަށް ރީތި ތަނެއް. އެކަމަކު ބޭކާރު ހަރަދެއް އެއީ.\nރައީސް އިބްރާހިމް މުހައްމަދު ސޯލިހް: ހިޔާ މަޝްރޫއަކީ މީހުން ދިރިއުޅެން އެންމެ ރަނގަޅު ތަނެކޭ ނުދަންނަވާނަން.\nރައީސް އިބްރާހިމް މުހައްމަދު ސޯލިހް: ތިޔަބޭފުޅުން ގަބޫލު ކުރައްވާތި، އެތަނަށް ވަންނަ އިރު، ޓައިލްސް ނުހުންނާނެ، ދޮރެއް ނުހުންނާނެ. 23،000 މީހުން ކުރިމަތިލި ހިޔާ ފްލެޓަށް. މިހާރު މަސައްކަތް ކުރަނީ ގޭގެއަށް ގޮސް ފްލެޓު ހައްގުވާ ބައެއް ތިބިތޯ ބެލުން.\nރައީސް އިބްރާހިމް މުހައްމަދު ސޯލިހް: ހިޔާ މަޝްރޫއު ނިމޭ އިރު، އެތަނުގައި ޓައިލްސް ޖަހާފައި ނުހުރޭ، ދޮރުތަކެއް ނުހުރޭ. އަޅުގަނޑުމެން ވިސްނީ އިތުރަށް ފައިސާ ހޯދައިގެން ޓައިލްސް ޖަހައި، ދޮރުތައް ހަރުކުރަން. އެއީ 43 މިލިއަން ޑޮލަރު ބޭނުންވޭ.\nރައީސް އިބްރާހިމް މުހައްމަދު ސޯލިހް: އަޅުގަނޑު ބޭނުން މިނިމަމް ވޭޖް ވީހާވެސް އަވަހަށް އެކަން ކުރަން. އަޅުގަނޑުމެން ނިންމައިގެން ތިބީ އަންނަ އަހަރު ފެށޭ އިރު، މިކަން ފަށައިގަތުމަށް.\nރައީސް އިބްރާހިމް މުހައްމަދު ސޯލިހް: މި އަހަރު ޓޫރިޒަމް ސެކްޓަ އިން ލިބޭނެ ކަމަށް އަންދާޒާ ކުރި ވަރަށް އާމްދަނީއެއް ނުލިބޭނެ. ބޯޑަރު ހުޅުވާލުމާ އެކު، އޮގަސްޓް މަހު އަންނާނެ ކަމަށް ލަފާ ކުރެވެނީ ޓޫރިސްޓުން. މި އަހަރުގެ ތެރޭގައި ހަތް ލައްކަ ފަތުރުވެރިން އަންނާނެ ކަމަށް އަންޒާދާ ކުރަނީ. މިހާތަނަށް އައިސްފައި ވަނީ ތިން ލައްކަ ފަތުރުވެރިން. މި އަހަރު ފަހުކޮޅު ފަތުރުވެރިކަން ރަނގަޅުވާނެ.\nރައީސް އިބްރާހިމް މުހައްމަދު ސޯލިހް: ސަރުކާރުގެ ހަރަދުތައް ވަރަށް ބޮޑު ތަން އެބަ ކުޑަކުރަން. މިހާރު އަންދާޒާ ކުރަނީ 15 ބިލިއަން ރުފިޔާ ލިބޭނެ ކަމަށް އާމްދަނީގެ ގޮތުގައި. އަޅުގަނޑުމެން ޔަގީންކަން އަރުވަން ބޭނުން ވަނީ މުވައްޒަފުންގެ މުސާރަ ހަމައަށް ލިބޭނެ ގޮތް ހަދައި ދޭނަން.\nރައީސް އިބްރާހިމް މުހައްމަދު ސޯލިހް: ބޯޑަރު ހުޅުވާލާ އިރު، ހުޅުވާލާނީ ހުރިހާ ގައުމުތަކަށް.\nރައީސް އިބްރާހިމް މުހައްމަދު ސޯލިހް: އެންމެ މުހިންމު ވައުދަކީ ރާއްޖޭގެ ހުރިހާ ރަށެއްގައި ފެނާއި ނަރުދަމާގެ ނިޒާމު ގާއިމު ކުރުން. އެކަން ކުރެވޭނެ. 1،700 ހައުސިން ޔުނިޓްގެ މަޝްރޫއު ފެށިގެން ދާނެ. އަދި އިތުރު 4،000 ހައުސިން ޔުނިޓްގެ މަސައްކަތް ވެސް ފެށޭނެ. އަދި 3،000 ހައުސިން ޔުނިޓް ކުރިއަށް ގެންދިއުމުގެ މަޝްވަރާ ކުރަމުން މިދަނީ. މި ހުރިހާ ޕްރޮޖެކްޓެއް 2022 ގެ މެދު ތެރޭގައި ނިންމޭނެ ކަމަށް ލަފާ ކުރެވޭ. ވެލާނާ އެއާޕޯޓުގެ ރަންވޭ 2021 ވަނަ އަހަރުގެ މެދު ތެރޭގައި އަދި އެއާޕޯޓު ޓާމިނަލް ވެސް އެ މުއްދަތުގައި ނިމޭނެ.\nރައީސް އިބްރާހިމް މުހައްމަދު ސޯލިހް: ކޮވިޑް-19 އާ ގުޅިގެން ހަ މަސް ދުވަސް ގެއްލިއްޖެ. ކުރިއަށް އޮތީ ވެސް ދަތި ދުވަސްތަކެއް. އެހެންކަމުން ވެފައި ހުރި ވައުދުތައް ފުއްދުމުގައި ތަރުތީބަށް ބަދަލުތަކެއް ގެންނަން ވާނީ ޖެހިފައި. ބަޖެޓުގައި ހިމެނިން، 1،006 ޕްރޮޖެކްޓް. މިހާރު ކުރިއަށް އެބަދޭ 291 ޕޮރޮޖެކްޓު. ވެލާނާ އެއާޕޯޓު ތަރައްގީކޮށް، މާލެ ގުޅިފަޅުގެ މަޝްރޫއު ކުރިއަށް އެބަދޭ. އޭގެ އިތުރުން ފެށިފައި ހުރި މަސައްކަތްތައް މަޑުނުޖެހި ކުރިއަށް އެބަދޭ.\nރައީސް އިބްރާހިމް މުހައްމަދު ސޯލިހް: އަޅުގަނޑު މަގާމުގައި ހުރީ ވަރަށް ިނަ ވަގުތުތަކެއް ވެގެން. އަޅުގަނޑުގެ ހުރިހާ ވަގުތުތަކެއް ހުސްކުރަން ބޭނުން ވަނީ ވައުދުތައް ފުއްދުމަށް. އެހެން ކަމަކަށް ޖާގަ ދޭކަށް، ވަގުތު ހޭދަކުރަން ބޭނުމެއް ނޫން. އެހެންވީމަ ބަރުލަމާނީ ނިޒާމުގެ ވާހަކަ ދެއްކުމަކީ އަޅުގަނޑު ކުރަން ބޭނުން ވާ ކަމެއް ނޫން މިވަގުތު.\nރައީސް އިބްރާހިމް މުހައްމަދު ސޯލިހް: މި އަހަރު 100 މިލިއަން ޑޮލަރު ދައްކަން ޖެހޭ ޗައިނާ ސަރުކާރެއް. އެކަމަކު ފްލޭ އޮފްގެ ދަށުން މިހާރު ދައްކަން ޖެހެނީ ފަސް މިލިއަނެއްހާ ޑޮލަރު. މިކަމާ ގުޅޭ ގޮތުން މަޝްވަރާ ކުރަން ވަނީ ހަމަޖެހިފައި. ޗައިނާ ސަރުކާރުން ވަނީ ދީލަތި ގޮތްތަކެއް ވަނީ ހަދައިދީފައި. ކުރިއަށް އޮތް ތަނުގައި ރަނގަޅު ގޮތްތަކެއް ހޯދައި ދޭނެ ކަމަށް އުންމީދު ކުރަނީ.\nރައީސް އިބްރާހިމް މުހައްމަދު ސޯލިހް: ޗައިނާ އިން ނެގި ލޯންގެ އަދަދު 1.5 ބިލިއަން ޑޮލަރަށް އަރާ. އޭގެ ތެރޭގައި ސަރުކާރާއި ކުންފުނިތަކުން ނެގި ލޯންތައް ހިމެނޭ. ޗައިނާ ސަރުކާރުން ޔަގީންކަން ލިބިފައި އޮތީ، ސީދާ ސަރުކާރުން ސަރުކާރަށް ނަގާފައި ހުރި ލޯންތައް ތިން، ހަތަރު އަހަރަށް ފަސްކޮށްދިނުމަށް. އެއީ 600 މިލިއަނެއްހާ ޑޮލަރު.\nBREAKING: Kuriah Oi6Mahakee Dhathi Undhagoo Dhuvas Thakah Vegen Dhaane - Raeeshttps://t.co/ZCBy5oR0TS\nރައީސް އިބްރާހިމް މުހައްމަދު ސޯލިހް: ރައްޔިތުންގެ މަޖިލިހުން ނެތް ބާރެއް ނުނަންގަވާނެ. އިމުން ބޭރަށް ނުނިކުންނާނެ.\nރައީސް އިބްރާހިމް މުހައްމަދު ސޯލިހް: ކުރަން އޮތް ކަމަކީ ފައިސާ ހޯދުން. ބޭރުން ހޯދުން. ފައިނޭންޝިއަލް އިންސްޓިޓިއުޓްތަކުން ހޯދުން. މިކަމުން އަރައިގަނެވޭނީ އެއް ބިލިއަނެއްހާ ޑޮލަރުގެ ފައިސާ ދައުލަތުގެ މާލިއްޔާ އަށް ވަދެގެން.\nރައީސް އިބްރާހިމް މުހައްމަދު ސޯލިހް: ކުރިއަށް އޮތް ހަ މަސް ދުވަހަކީ ވަރަށް ބޮޑަށް ދަތިވެގެންދާނެ ހަ މަސް. އެއީ ވިޔަފާރިތަކާއި އެހެންް ދާއިރާތަކަށް ވެސް އެކަން ކުރިމަތިވާނެ.\nރައީސް އިބްރާހިމް މުހައްމަދު ސޯލިހް: ޓެރަރިޒަމްގެ އަމަލުތައް ރާއްޖޭގައި ހުއްޓުވާނަން. ޓޭޒަ ގަން ބޭނުން ކުރާނީ އުސޫލުތަކުގެ ތެރެއިން.\nރައީސް އިބްރާހިމް މުހައްމަދު ސޯލިހް: އަޅުގަނޑުމެންގެ އަމާޒަކީ ޓެރަރިޒަމާ ގުޅުން ހުރި ހުރިހާ އަމަލުތަކެއް ހުއްޓުވާނަން. ރ،. މަޑުއްވަރީ އެކަންޏެއް ނޫން. ލ. އަތޮޅުން ވެސް ބަޔަކު ހައްޔަރު ކުރިން، މާލެ އިން ވެސް ހައްޔަރު ކުރިން.\nރައީސް އިބްރާހިމް މުހައްމަދު ސޯލިހް: މުޅި މުއައްސަސާގެ އަގު ވައްޓާލުމަށް ދައްކާ ވާހަކައަކީ އިސްލާހު ކުރަން ދައްކާ ވާހަކަތަކެއް ނޫން. ސިފައިންނާއި ފުލުހުންގެ މުއައްސަސާ އިސްލާހު ކުރާނަން. އަދި ދެ މުއައްސަސާ ކުރިއެރުވުމަށް މަސައްކަތް ކުރާނަން.\nރައީސް އިބްރާހިމް މުހައްމަދު ސޯލިހް: ސަލާމަތީ ހިދުމަތްތަކަކީ، ސިފައިންނާއި ފުލުހުންނަކީ ގައުމުގެ ސަލާމަތާއި މިނިވަންކަމަށް ވަރަށް ބުރަ މަސައްކަތްތަކެއް ކުރަމުން އަންނަ ދެ މުއައްސަސާ. ރެއާއި ދުވާލެއް ބެލުމެއް ނެތި، އަތްވާއި ހޫނުގައި ދެ މުއައްސަސާގެ ބޭފުޅުން ކުރަނީ އަގު ނުކުރެވޭ ވަރުގެ ހިދުމަތްތަކެއް. ކޮންމެ ބައެއްގެ ތެރޭގައި އިސްލާހު ކުރަން ޖެހޭ ކަންކަން ހުންނާނެ.\nރައީސް އިބްރާހިމް މުހައްމަދު ސޯލިހް: ކޮވިޑް-19 އާ ދެކޮޅަށް އިސް ސަފުގައި މަސައްކަތް ކުރައްވާ ބޭފުޅުން ވެވަޑައިގަންނަވާ ގުރުބާނީ ފާހަގަކުރަން. އެ ހުރިހާ ބޭފުޅުންނަށް އަޅުގަނޑުމެން ޝުކުރު ދަންނަވަން. އެބޭފުޅުންގެ އާއިލާތަކުން ކެތްތެރިކަމާ އެކު، ގޭގައި ތިއްބެވުން ޝުކުރު ދަންނަވަން.\nBREAKING: Raajje Fathuruverinnah Hulhuvaalanee July 15 Gahttps://t.co/Ohfg0Rt15F\nރައީސް އިބްރާހިމް މުހައްމަދު ސޯލިހް: ރާއްޖެއަކީ ދަތުރުކުރުން ރައްކާތެރި ގައުމެއްގެ ގޮތުގައި ދުބާއީން ވަނީ ކަނޑައަޅާފައި. ވިސްނުން ހުރީ އިގްތިސާދީ އަވަސް ރިކަވަރީއަކާ ދިމާލަށް ދިއުމަށް. އެކަމަށް ޓާސްކް ފޯހެއް ވަނީ އުފައްދާފައި.\nރައީސް އިބްރާހިމް މުހައްމަދު ސޯލިހް: ރާއްޖޭގެ ބޯޑަރުތައް ޖުލައި 15 ގައި ހުޅުވާލާނެ. އަދި ރިސޯޓުތައް ހުޅުވޭނެ. އޮގަސްޓް މަހު ގެސްޓްހައުސްތައް ހުޅުވުމަށް ތައްޔާރުވަމުން މިދަނީ.\nރައީސް އިބްރާހިމް މުހައްމަދު ސޯލިހް: 255 އައީސީޔޫ އެނދު، އަދި 650 އައިސޮލޭޝަން އެނދުނު އެބަހުރި. ދެ ވަނަ މަރުހަލާ ވަނީ ފަށާފައި. އަންނަ ޖުލައި އިން ފެށިގެން އޮފީސްތަކާއި ސައި ހޮޓާތަކާއި ރެސްޓޯރަންޓުތައް ހުޅުވާލަން މި ދަނީ މަސައްކަތް ކުރަމުން. މިސްކިތްތަކުގެ ޖަމާއަތުގައި ނަމާދު ކުރުމާއި ސްކޫލްތައް ވަކި އުސޫލުތަކެއްގެ ދަށުން ހުޅުވާލެވޭނެ.\nރައީސް އިބްރާހިމް މުހައްމަދު ސޯލިހް: މިހާރު ރާއްޖެއަކީ އާބާދީގެ ނިސްބަތުން ބަލާއިރު، އެންމެ ގިނަ އިން ކޮވިޑް-19 އަށް ޓެސްޓް ކުރާ ގައުމު. ރާއްޖޭގައި މިހާތަނަށް 41،000 އަށް ވުރެ ގިނަ ޕީސީއާރު ޓެސްޓް ހެދިއްޖެ.\nރައީސް އިބްރާހިމް މުހައްމަދު ސޯލިހް: ކޮންމެ ގައުމަކުން ދިޔައީ އާ ގޮތްތަކެއް ހޯދަމުން. ރާއްޖެ ވެސް މި ބައްޔާ ކުރިމަތިލީ މި ހާލަތުގައި. ރާއްޖޭގައި މި ބައްޔަށް ޝައްކު ކުރެވިގެން ފުރަތަމަ ނެގި ހަތް މީހުންގެ ސުންކު ފޮނުވަން ޖެހުނީ ރާއްޖެ އިން ބޭރަށް. މީގެއިތުރުން ކިތަންމެ ގޮންޖެހުމެއް ކުރިމަތިވި. އެތައް ބައެއްގެ ބުރަ މަސައްކަތުން ބައްޔަށް ފައްސިވާ މީހުންނަށް އެކަށީގެންވާ ފަރުވާ ދެވޭނެ. ދުވާލެއްގެ މައްޗަށް މިހާރު 1،000 އަށް ވުރެ ގިނަ ޓެސްޓް ހެދޭނެ. އައްޑޫގައި މިހާރު ޓެސްޓް ކުރެވޭ. ކުޅުދުއްފުށީގައި ޓެސްޓް ކުރަން ތައްޔާރު ވެފައި ވަނީ.\nރައީސް އިބްރާހިމް މުހައްމަދު ސޯލިހް: މުޅި އާއިލާ ގޭބަންދުގައި ހޭދަކުރުމަކީ ދަތި އުނދަގޫ ކަމެއް. މިއީ ހުރިހާ ބޭފުޅުން، ވަކިވަކި ފަރުދުން މުޖުތަމައުގެ ރައްކަލަށް ވެވަޑައިގެންނެވި ވަރަށް ބޮޑު ގުރުބާނީއެއް. އެކަމަށްޓަކައި ލޮބުވެތި ހުރިހާ ރައްޔިތުންނަށް ޝުކުރު ދަންނަވަން.\nރައީސް އިބްރާހިމް މުހައްމަދު ސޯލިހް: މި މަހުގެ 28 އިން ފެށިގެން ވަނީ ލުއިތަކެއް ދެވެން ފަށާފައި. މި ދަތި އުނދަގުލުން އަރައިގަތުމަށް އެންމެން ކުރަމުންދާ މަސައްކަތުގައި އަލިމަގެއް ފެންނަމުންދާތީ ﷲ އަށް ޝުކުރު އަދާކުރަން.\nރައީސް އިބްރާހިމް މުހައްމަދު ސޯލިހް ބާއްވަވާ ނޫސްވެރިންގެ ބައްދަލުވުން ކުޑައިރުކޮޅެއްގެ ތެރޭގައި ފެށޭނެ.\nމިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ޖެހިގެން މެކްސިކޯއިން އިތުރު 759 މީހަކު މަރުވެއްޖެ.\nBREAKING| Covid-19: Mexico In Ithuru 759 Meehaku Maruvehjjehttps://t.co/vmBpgFNghv\nއުމުރުން އެއް އަހަރުގެ ދިވެހި ކުއްޖަކު އިއްޔެ ކޮވިޑް-19 އަށް ރާއްޖެ އިން ފައްސިވެފައިވާ ކަމަށް ހެލްތު މިނިސްޓްރީން އާއްމު ކުރި މައުލޫމާތުތަކުން ދައްކައިފި.\nCovid-19: Raajje In Anehkaaves 01 Aharu Ge Kujjaku Fassivejje https://t.co/xmQUJv9ZIT\nމެކްސިކޯގައި އުފަންވި އެއްމާބަނޑު ތިން ކުއްޖަކު، އެކުދިން އުފަންވި ދުވަހު ކޮވިޑް-19 އަށް ފައްސިވެއްޖެ.\nCovid-19: Ufanvithanun Ehmaabandu3Kudhin Fassivejje https://t.co/YL3chMDU1S\nWhy is it important to maintain3ft distancing between each other?\nThis ensures that droplets spread through coughing, sneezing or talking will not reach someone else, helping to break the chain of #COVID19 infections.\nStay 3ft apart and slow the spread pic.twitter.com/VZWMStewIw\n— Health Protection Agency (@HPA_MV) June 23, 2020\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދު ކޮށްފައި އޮތް އޮތުން ނިމުމަކަށް ގެނެސް ފަތުރުވެރިކަން އަލުން ފަށާނެ ތާރީޚެއް ރައީސް އިބްރާހިމް މުހައްމަދު ޞާލިހު މިއަދު އިއުލާން ކުރައްވާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ.\nBREAKING NEWS: Fathuruverikan Alun Fashaane Thaareeh Raees Miadhu Iulaan Kurahvaane https://t.co/CBceDRfVUD\nކޮވިޑް-19، ސީއާއިއޭ އާއި ގުޅޭ ގޮތުގެ ސިއްރު މައުލޫމާތު ހުރިކަމަށް ބުނާ އާޖެންޓީނާގެ މީހަކު ޗައިނާގެ ސިޔާސީ ހިމާޔަތައް އެދިއްޖެ.\nCovid-19, CIA Aai Gulhey Gothuge Sirru Thah Engey Kamah Bune Siyaasee Himaayathah Edhijje https://t.co/NIWYjMClL9\nކޮވިޑް-19 ކޮންޓްރޯލް ކުރަން އެމެރިކާ ފުރަބަންދު ކުރުމަށް ފަހު ހުޅުވާލި ފަހުން ކްލަބްތަކާއި ޗާޗްތަކާއި ގުޅިފައި ހުރި ގިނަ ކްލަސްޓާތަކެއް ކޮންމެ ދުވަހަކު ވެސް ފެންނަމުންދާ ކަމަށް އެމެރިކާގެ އޮފިޝަލުން ވިދާޅުވެއްޖެ.\nCovid-19: America Gai Meehun Ehvaa Thanthanun Gina Cluster Thakeh https://t.co/KLMM2N3V5j\nTrump Ge Campaign Rally Gai Baiverivi Bayaku Covid-19 Ah Fassi Vehjehttps://t.co/dGaAdFLe7Z\n— Vaguthu Online (@VaguthuOnline) June 22, 2020\nCovid-19: 4.9 Million Meehun Balin Rangalhu Vehjehttps://t.co/ZUPWQOjwav\nBREAKING | Covid-19: India In Ithuru 312 Meehaku Maruvehjehttps://t.co/RnZqM21eCB\nBREAKING | Hajju Ge Alhukamugai Baiveri Veveynee Saudi Gai Thibi Meehunnahhttps://t.co/Ga7HXVQXI7\nމާލޭގެ ފުރަބަންދަށް ލުއި ދިންތާ ހަފްތާއެއް ވެގެން ދިޔައިރު އަދި ކޮވިޑް-19 އަށް ފައްސިވާ މީހުންގެ އަދަދު ދުވަހުން ދުވަހަށް އިތުވަމުން އަންނަ މަންޒަރެއް ނުފެނެއެވެ. ނަމަވެސް ކޮވިޑް-19 ގެ ނުރައްކަލުން އަރައި ގަނެވުނީ ކަމަށް ނިންމަން އަދި މާއަވަހެވެ. ކޮވިޑް-19 ޖެހޭ މީހުންގެ ގައިން 14 ދުވަސް ފަހުން ވެސް ބަލީގެ އަލާމާތްތައް ފެނުމުގެ ފުރުސަތު އޮވެއެވެ. އަދި ބަލީގެ އަލާމާތްތައް ނުފެނި އެކެއްގެ ގައިން އަނެކެއްގެ ގަޔަށް ބަލި އެރުމުގެ ފުރުސަތު އޮވެއެވެ.\nއެހެންކަމުން އަދިވެސް ސިއްހީ ދާއިރާގެ ބޭފުޅުން ތަކުރާރުކޮށް ދެއްވާ ނަސޭހަތަކީ ރައްކާތެރިކަމުގެ ފިޔަވަޅުތަކަށް ބޯލަނބާށެވެ. ކޮންމެހެން ގެއިން ނިކުންނަން ޖެހިގެން ނޫން ގޮތަކަށް ގެއިން ނުނިކުންނާށެވެ. ގެއިން ނިކުންނަމަ މާކް އަޅާށެވެ. މާސްކް އެޅުމަށްފަހު ދަތް ދޮޅީގައި މާސްކް އަޅުވައި ނުލާށެވެ. ގިނަ ގިނައިން އަތް ދޮންނާށެވެ. ސާފުތާހިރު ކަމަށް އިސްކަން ދޭށެވެ.\nBREAKING NEWS: Covid-19: Raajje In Ithuru 14 Meehaku Fassivejje https://t.co/EuktI6WRgV\nBREAKING NEWS: Covid-19: Raajje In Ithuru 10 Meehaku Rangalhuvejje https://t.co/PTYzSYcxn5\nHuhdha Nethi Male' In Rahrashah Dheveyne Usool Mi Hafthaagai Iulaan Kuraane https://t.co/ggkkssrwBQ\nCovid-19: Test Koh Natheeja Nulibenees Raajje In Furuvaali3Meehaku Fassivejje https://t.co/lVdrt7CiiW\nFurabandhu Gai Ehme Meehaku 28 Faharu Joorimanaa Kuri - Fuluhun https://t.co/xi0MCnbGbk\nޖޫން 23, 2020 00:05\nނަރެއްހާ ތަން ދޫކޮށްލިއްޔާ ކެނބެއްހާ ތަން ދަމައިގަންނާނެ މުސްކުޅި ބަސް ޤަބޫލުކުރާށެވެ....


Snake Gaheh Hadhaane' Goi - TrendingRED\n25 ނޮވެންބަރ 2017 - 21:00\nގޭތެރޭގައި ހުންނަ ވައިގައި އޮކްސިޖަން މިންވަރު އިތުރުކޮށްދީ ވައިގައި ހުންނަ ވިހަތައް ސާފުކުރުމަށް ސްނޭކް ގަހަކީ ވަރަށް ކަމުދާ ގަހެކެވެ. މިއީ މަދު ފެންފޮދެއް ދީގެން ހެއްދިދާނެ ގަހެކެވެ. މާގިނައިން ފެންދީފިނަމަ ބުނޑު ފީވެ ގަސްމަރުވެދާނެއެވެ.ފެންދޭންވާނީ ވެލިގަނޑު ހިކި ގަހަށް ވަޅޯކަން އަންނަހެން ހީވުމުންނެވެ.\nމިގަހަށް ކޮންމެވެސް މިންވަރަކަށް އަވި ބޭނުންވެއެވެ. ކޮޓަރީގައި މިގަސް ބަހައްޓާނަމަ ކުޑަދޮރު ކައިރީ ބެހެއްޓުން ބުއްދިވެރިއެވެ. އަދި ހަފްތާއެކު އެއްފަހަރު ގަސް އިންދާފައިހުރި ޕޮޓް އަނބުރާލާށެވެ. އޭރުން ގަހުގެ ހުރިހާ ބަޔަށް ބޭނުންވާ އަވި ލިބުމުގެ ފުރުސަތު ބޮޑެވެ. ހިރުފުސް އެރުމުން ގަހުގެ ފަތްތަށް ތެތް ފޮތިކޮޅަކުން ސާފުކޮށްލާށެވެ.\nމިގަހަކީ ފަތުންވެސް ހެއްދިދާނެ ގަހެކެވެ. ތާޒާ ރީތި ފަތެއް ތޫނު ކަތުރަކުން ބުރިކޮށްލުމަށްފަހު ސާފުފެން ފޮދަކަށްލާށެވެ. އަނެއްގޮތަކީ ފަތްތަށް5ވަރަކަށް އިންޗިއަށް ބުރިބުރިކޮށްލުމަށްފަހު ވެއްޔަށް ޖެހުމެވެ. މިގަހަކީ ކޮޓަރިތެރޭގައި ފަސޭހަކަމާއެކު ހެއްދިދާނެ ގަހެކެވެ. މަދަރ އިން ލޯޒް ޓަންގުގެ ނަމުންވެސް މަޝްހޫރުވެފައިވާ މިގަހަކީ މާލޭގައި އާންމުވަމުން އަންނަ ބަލާލަން ރީތިގަހެކެވެ.\nޒާހި | 27 ނޮވެންބަރ 2017 - 14:59\nސައިންގެ ވާހަކަ މިހާރު ނުގެނެސްދެނީ ކީއްވެގެންތަ


ގަދަ ބަސްބުނާ ހަމައެކަކުވެސް މަރުވުމަށްފަހު ދުނިޔެއަށް އައިސް ތިމަން މިއައީ ކަމަށް ބުނެބަލާށެވެ!\nކީރިތި ޤްރުއާނަށާއި ރަސޫލް (صلى الله عليه وسلم) ގެ ސުންނަތަށް އިންކާރުކޮށް ގަދަ ބަސް ބުނާ ބައަކު އެބަ އުޅެއެވެ. އެމީހުންނަށް އެމީހުން ދުނިޔެއަށް ފޮނުއްވެވުނު ގޮތް ވެސް އެނގޭ ކަމަކަށް ނުވެއެވެ. އެމީހުން ދުނިޔެއަށް ފޮނުއްވެވީ ﷲ ތަޢާލާ ކަމަށް އެމީހުން ޤަބޫލެއް ނުކުރެއެވެ.\nއެފަދަ މީހުންނާއިމެދު ﷲ ތަޢާލާގެ ވަހީ ބަސްފުޅު ވަރަށް ސާފެވެ. "އެ އިންސާނާ މީގެކުރިން މައުޖޫދުވެގެންވާ އެއްޗެއްކަމުގައި ނުވާ ޙާލް، ހަމަކަށަވަރުން، ތިމަންރަސްކަލާނގެ އޭނާ ހެއްދެވިކަން އޭނާ ހަނދާން ނުކުރަނީހެއްޔެވެ؟" (މަރްޔަމް: 67) މިނޫންވެސް އެތައް އާޔަތެއްގައި މިކަން ވަނީ ބަޔާން ކުރައްވަވައިފައެވެ.\nތިއަ ބުނާ ބަހުގައި އެއްވެސް ބާރެއް ހުރިނަމަ ނިކަން މަރުވެބަލާށެވެ! މަރުވުމަށްފަހު އަލުން ދުނިޔެއަށް އައިސްބަލާށެވެ! އަލުން ދުނިޔެއަށް އައިސް ތިމަން މިހުރީ އަލުން ދުނިޔެއަށް އައިސް ކަމަށް ބުނެ އެކަމުގެ ހެކި ދައްކައިބަލާށެވެ!\nކީރިތި ޤްރުއާނަކީ ތެދުކަން މުޅި ދުނިޔެ ވެސް ޤަބޫލުކުރެއެވެ. އެހެނީ ކީރިތި ޤްރުއާން ޤަބޫލު ނުކުރާ މީހުންނަށް ވެސް އެފޮތުން އެއްވެސް އުނިކަމެއް ނުދެއްކެއެވެ. އެފޮތުގައިވާ އެއްވެސް ކަމެއް ދޮގެއް ނުކުރެވެއެވެ. ސައިންސްވެރިން ހޯދިވަރަކަށް ފެންނަމުންދަނީ އެފޮތުގައި ބަޔާން ވެގެންވާ ކަންކަމުގެ ތެދުކަމެވެ. ހަމަ އެންމެ ކަމެއްވެސް ދޮގު ނުކުރެވުމުން އަންގައިދެނީ ﷲ ތަޢާލާގެ ވަޙީ ބަސްފުޅުތަކުގެ ތެދުކަމެވެ.\nގަދަ ބަސް ބުނާ މީހުންނަށް ކުރެވޭ ހަމައެކަނި ކަމަކީ ކީރިތި ޤްރުއާން ޤަބޫލު ނުކުރާ ކަމަށް ބުނެއެވެ. އިރު އެރުމުންވެސް ރޭގަނޑުކަމަށް ބުނާ ފަދައިންނެވެ. އެފަދަ ބަސްތައް ބުނެވެނީވެސް ﷲ ތަޢާލާ އެކަމަށް ފުރުޞަތު ދެއްވަވާތީއެވެ. އެމީހެއްގެ ދޫ ބަންދުކުރައްވަވައިފިނަމަ އެދުލުން ހަމަ އެންމެ ބަހެއްވެސް އިތުރަކަށް ނުބުނެވެއެވެ.\nމުސްލިމް ޒުވާނުންނޭވެ! ހޭލާށެވެ! ކަންކަމަށް ފިކުރު ހިންގާށެވެ! ޙައްޤާއި ބާޠިލު އަމިއްލައަށް ވަކިކުރަން ނުއެނގޭނަމަ ޙާޞިލުކުރާ ޢިލްމުން ކުރާނެ އެއްވެސް ފައިދާއެއް ނެތެވެ.\nދަމުނަމާދުގައި ވަކި ސޫރަތެއް ކިޔަވާކަށް ނުޖެހޭނެ!\nކޮންމެ ދުވަހަކުވެސް މިފަދަ ދުޢާތައް ކުރުން ގިނަކުރާށެވެ!\nތަޤްވާވެރިވާން ދެކޮޅު ހަދާ މީހުންނަށް ނަރަކަ ފުދެއެވެ! ޖަދަލުކުރުމުގެ ބޭނުމެއް ނެތެވެ!\nމާތް ﷲ ކީރިތި ޤުރްއާނުގަކަމެއް ބަޔާންކުރެއްވެވުމުން ނުރުހުން ފާޅުކުރާ މީހުންގެ އީމާންކަން މުރާޖަޢާކޮށް ތާޒާކުރަންޖެހޭ!: ޝައިޚް މުޙައްމަދު ލަޠީފް\nއީމާންތެރިންގެ ހިތެއް ނުފުރޭނެ! ސުވަރުގެ ވަދެވެންދެން ވެސް އުޅޭނީ ކުރެވޭ އަޅުކަން މަދުވެގެން!


ބައެއް މީހުން ކަލަކު ވޮޑިގެން ނުވާކަމަށް އެބަ ބުނެއެވެ. ﷲ ތާޢާލާ ވޮޑިގެން ނުވާކަމަށް ވެސް އެބަ ބުނެއެވެ. ނަމަވެސް އެއީ އެމީހުން ހަދާ ވަރަށް ބޮޑު ދޮގެކެވެ. އެކަން އެނގެނީ ހަމަ އެމީހުންގެ ބަހުންނެވެ. ކަލަކު ވޮޑިގެންވާ ކަމަށް ޤަބޫލުނުކުރާނަމަ ބޮޑުކަމެއް ދިމާވާއިރަށް "އޯ މައި ގޯޑް" ބުނަނީ ކީއްވެގެން ހެއްޔެވެ؟ އެހެނެއް ނުބުނާނެއެވެ.\nމިއަދު ކޮންމެ މީހަކަށް ކޮންމެ ބަހެއްވެސް ބުނެވިދާނެއެވެ. ކޮންމެ ކަމެއްވެސް ކުރެވިދާނެއެވެ. ކަންކަން މަތީގައި ދާދާ ހެދިގެން ވެސް އުޅެވިދާނެއެވެ. ނަމަވެސް ޤިޔާމަތް ދުވަސް އައިސް ނަރަކައަށް ދާނަ ޖެހިއްޖެ އެއްވެސް މީހަކަށް ނަރަކައިގައި ދާދާ ކަމެއް ނުކުރެވޭނެއެވެ. ޖެހޭނީ ނަރަކައިގެ ގަދަފަ ޢަޛާބުގައި ދެމިއޮންނާށެވެ!\nﷲ ތަޢާލާ ދުނިޔެއާއި މީސްތަކުން އުފެއްދެވުމުގެ ކުރިން ވަނީ ދުނިޔޭގައި ހިނގާނެހައި ކަމެއް ލައުހުލްމަޙްފޫޟްގައި ލިޔުއްވަވައިފައެވެ. އަދި އިންސާނުން ކުރާހައި ކަމެއް ވެސް ދަނީ ލިޔެވެމުންނެވެ. ވީމާ ދުނިޔެއުފައްދަވައި މީސްތަކުން ލައްވަވާފައި މިވަނީ ވަރަށް ފުރިހަމަ ނިޒާމެއްގެ ތެރެއިންނެވެ. ވަރަށް ފުރިހަމައަށް ޕްލޭން ކުރެވިގެންނެވެ. އެ ނިޒާމުން ބޭރުން ހަމަ އެއްވެސް މީހަކަށް އެއްވެސް ކަމެއް ނުކުރެވޭނެއެވެ.\nޖިންނީންނާއި އިންސީން އުފައްދަވައި ލައްވަވާފައި މިވަނީ ހަމައެންމެ ބޭނުމަކުއެވެ. އެއީ ﷲ ތަޢާލާއަށް އަޅުކަން ކުރުމަށެވެ. އެހެން އެއްވެސް ބޭނުމަކު ނޫނެވެ. ވީމާ މީސްތަކުންނަށް އޮތީ ﷲ ތަޢާލާ އަންގަވާފައިވާ ގޮތަށް އަމަލުކުރުމެވެ. ﷲ ތަޢާލާއަށް އަޅުކަން ކުރުމުގައި ސާބިތުވެ ތިބުމެވެ.\n- މިރޭގެ އިޙްޔާ ފޯރަމްގައި ޝައިޚް އިލްޔާސް ޖަމާލް ދެއްވި ދަރުސުން


Liverpool aai Barcelona quarter final ah | Mihaaru\nލިވަޕޫލުގެ ވާޖިލް ވެން ޑައިކް ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: އޭއެފްޕީ\n14 މާޗް 2019 - 08:50 30 comments\nލަފާކުރެވުނު ގޮތާ ހިލާފަށް ލިވަޕޫލުން މާބޮޑު އުނދަގުލަކާ ނުލާ ބަޔާން ބަލިކުރުމާ އެކު، 2008 ގެ ފަހުން ފުރަތަމަ ފަހަރަށް އިނގިރޭސި ހަތަރު ޓީމެއް މި ވަނީ ގަދަ އަށަކުން ޖާގަ ހޯދައިފި އެވެ. އަނެއް ތިން ޓީމަކީ މެންޗެސްޓާ ޔުނައިޓެޑް، މެންޗެސްޓާ ސިޓީ އަދި ޓޮޓެންހަމް ހޮޓްސްޕާސް އެވެ.\nލިވަޕޫލުގެ ދަނޑުގައި ކުޅުނު ފުރަތަމަ ލެގު 0-0 އިން އެއްވަރުވެފައިވާތީ މިއުނިކުގައި ކުޅުނު ދެ ވަނަ ލެގު އޮތީ ވަރަށް ބޮޑަށް ހުޅުވިފަ އެވެ. ލިވަޕޫލުން ވަނީ 26 ވަނަ މިނެޓުގައި ސަޑިއޯ މާނޭގެ ގޯލުން ކުރި ހޯދައިފަ އެވެ. އެކަމަކު އެ ޓީމުގެ ޔޮއެލް މަޓިޕް އަތުން 39 ވަނަ މިނެޓުގައި ބައިކޮޅަށް ވަން ލަނޑާ އެކު ނަތީޖާ ހަމަހަމަވި އެވެ.\nއެގޮތުގައި އޮވެ ނިމުނަސް ކުއާޓާގެ ފުރުސަތު ލިބެން އޮތް ލިވަޕޫލަށް އަލުން ލީޑު ނަގައިދިނީ، ފުރަތަމަ ލަނޑު ޖަހަން މަގުފަހިކޮށްދިން ކުޅަދާނަ ޑިފެންޑަރު ވާޖިލް ވެން ޑައިކެވެ. އެއާ އެކު އަނެއް ބުރަށް ދިއުމަށް މަދުވެގެން ދެ ލަނޑު ބަޔާން ބޭނުންވި އެވެ. ބަޔާންގެ އުއްމީދުތަކަށް ހުރަސް އެޅުނީ 84 ވަނަ މިނެޓުގައި މާނޭ ވައްދާލި ލަނޑާ އެކު އެވެ.\nލިވަޕޫލުގެ ކޯޗު ޔާގެން ކްލޮޕް ބުނީ އޭނާގެ ޓީމުގެ ގޭމްޕްލޭން މަސައްކަތް ކުރަން ފެށުމާ އެކު ބަޔާން ރޫޅާލެވުނު ކަމަށާއި މިއީ ހުރިހާ ގޮތަކުން ވެސް ހައްގު މޮޅެއް ކަމަށެވެ. އަދި މިއާ އެކު ސާބިތުވެގެން ދިޔައީ، ފަސް ފަހަރު މި މުބާރާތް ކާމިޔާބުކޮށްފައިވާ ލިވަޕޫލް އަލުން ޔޫރަޕުގެ ވަރުގަދަ ޓީމުތަކުގެ ސަފަށް އަރާފައިވާކަން ކަމަށް ކްލޮޕް ބުންޏެވެ.\nލިޔޯންގެ ދަނޑުގައި އެ ޓީމާއި ބާސެލޯނާ ކުޅުނު ފުރަތަމަ ލެގު 0-0 އިން އެއްވަރުވެފައި އޮތުމުން ރޭގެ ދެ ވަނަ ލެގު ވެސް ވެސް ދެ ޓީމަށް އޮތީ ވަރަށް ބޮޑަށް ފުރުސަތު ހުޅުވިފަ އެވެ. އެކަމަކު ފުރަތަމަ 30 މިނެޓުގެ ތެރޭ ލިއޮނަލް މެސީ އާއި ފިލިއްޕެ ކުޓީނިއޯގެ ގޯލްތަކުން ބާސެލޯނާ ހަމަޖެހިލި އެވެ.\nދެ ވަނަ ހާފުގެ ކުރީކޮޅު ލިޔޯންގެ ލޫކަސް ޓޫސާ ލަނޑު ޖަހައި ބާސެލޯނާ ކޮންމެވެސް ވަރަކަށް ހާސްކޮށްލި އެވެ. އެކަމަކު މެސީ އާއި ޖެރާޑް ޕީކޭ އަދި އޮސްމާނޭ ޑެމްބެލޭގެ ގޯލްތަކާ އެކު ބާސެލޯނާ އިން ފަސޭހަ މޮޅެއް ހޯދީ އެވެ.\n"މި އަހަރުގެ ޗެމްޕިއަންސް ލީގަށް އަހަރެމެން ވަރަށް ސަމާލުކަންދީގެން މި ކުޅެނީ. އެކަމަކު އަހަރެމެންނަށް އެނގޭ އުނދަގޫވާނެކަން. ވާދަވެރި ޓީމުތަކުގެ ފެންވަރު ވަރަށް މަތި،" މިދިޔަ ސީޒަނުގެ ކުއާޓާ ފައިނަލުން ބަލިވި ބާސެލޯނާގެ ކޯޗު އާނެސްޓޯ ވަލްވާޑޭ ބުންޏެވެ.\nއިތުރު ލިޔުންތައް ބާސެލޯނާ ބަޔާން މިއުނިކް ޗެމްޕިއަންސް ލީގު


Fehendhoo ah Raeesaku mi vadaigathee 40 aharu fahun! | Mihaaru\nރައީސް އިބްރާހިމް މުހައްމަދު ސޯލިހް މިއަދު ފެހެންދޫގައި: އެމަނިކުފާނު މި ރަށަށް މި ވަޑައިގަތީ ރައީސަކު ވަޑައިނުގަންނަވާތާ 40 އަހަރު ފަހުން.\nފެހެންދު އަށް ރައީސަކު މި ވަޑައިގަތީ 40 އަހަރު ފަހުން!\n30 ޖުލައި 2019 - 14:25 19 comments\nވެރިކަމުގައި ހުންނަވައި އެންމެ ފަހުން އެ ރަށަށް ވަޑައިގަތީ ކުރީގެ ރައީސް މައުމޫން އަބްދުލްގައްޔޫމެވެ. ފެހެންދޫ ކައުންސިލުން މިއަދު ބުނީ 1979 ގައި މައުމޫން ވަޑައިގަތީ، ވެރިކަމުގެ ހުވާ ކުރައްވައި އަތޮޅުތަކަށް ކުރެއްވި ދަތުރުފުޅުގެ ތެރޭގައި ކަމަށެވެ.\nކުރީގެ ރައީސް މައުމޫން އަބްދުލްގައްޔޫމް ބ. ފެހެންދުއަށް ކުރެއްވި ދަތުރުފުޅު\nއޭގެ ފަހުން ވެރިކަމުގައި ހުންނަވައި އެއްވެސް ރައީސަކު އެ ރަށަކަށް ވަޑައެއް ނުގަންނަވަ އެވެ. އެކަމަކު ދެ ފަހަރަކަށް ކުރީގެ ރައީސް މުހައްމަދު ނަޝީދު އެ ރަށަށް ވަޑައިގެން ރައްޔިތުންނާ ބައްދަލު ކުރެއްވި ކަމަށާއި އެއީ އެމަނިކުފާނުގެ ވެރިކަން 2012 ގައި ނިމުނު ފަހުން ކަމަށް ކައުންސިލުން ބުންޏެވެ.\nރައީސް އިބްރާހިމް މުހައްމަދު ސޯލިހް މިއަދު ފެހެންދު އަށް ވަޑައިގަތީ ބ. އަތޮޅުގެ ސިއްހީ ޚިދުމަތަށް 50 އަހަރު ފުރުން ފާހަގަކުރަން ބާއްވާ ޖަލްސާގައި ބައިވެރިވެވަޑައިގަތުމަށް އެ އަތޮޅު އޭދަފުއްޓަށް ކުރައްވާ ދަތުރުފުޅުގަ އެވެ. ފެހެންދޫގެ އިތުރުން އެ އަތޮޅު ފުޅަދު އަށް ވެސް އެމަނިކުފާނު ވަޑައިގަތެވެ. ދެން ވަޑައިގަންނަވާނީ އޭދަފުށި، ކިހާދޫ އަދި ދޮންފަނަށެވެ.\nރައީސް ފެހެންދޫގައި.--ފޮޓޯ/ރައީސް އޮފީސް\nކައުންސިލްގެ ނައިބު ރައީސް އިބްރާހިމް ފަޒީލް ވިދާޅުވީ ރައީސް މިއަދު ކުރެއްވި ދަތުރުފުޅަކީ ރައްޔިތުންނާ ބައްދަލުކުރައްވަން ނިންމެވި ދަތުރުފުޅެއް ނޫން ކަމަށެވެ. އެހެންވިޔަސް ބ. އަތޮޅަށް ކުރެއްވި ދަތުރުފުޅުގެ ތެރެއިން ފެހެންދު އަށް ވަޑައިގެން އެ ރަށަށް ބޭނުންވާ ކަންކަން ވަނީ އޮޅުންފިލުއްވައިފަ އެވެ.\n"މުއައްސަސާތަކުގެ އިސްވެރިންނާ ރައީސް ބައްދަލު ކުރެއްވި. މި ރަށަށް ބޭނުންވާ ތަރައްގީގެ ކަންކަން ރައީސަށް ހުށަހެޅި. އޭގެ ތެރޭގައި ފެނާއި ނަރުދަމަ އާއި ބަނދަރާއި މިސްކިތުގެ ވާހަކަ ހިމެނޭ،" ފަޒީލް ވިދާޅުވި އެވެ.\nރައީސް އޮފީހުން ބުނީ، ރައީސް އިބްރާހިމް މުހައްމަދު ސޯލިހް ފެހެންދު އަށް ވަޑައިގެން އެ ރަށުގެ ކައުންސިލަރުންނާއި ސަރުކާރުގެ އިދާރާތަކުގެ ވެރިންނާ އެކު ބޭއްވެވި ބައްދަލުވުމުގައި، ފެހެންދު އަށް ކުރިމަތިވެފައިވާ ގޮންޖެހުންތައް އޮޅުން ފިލުއްވި ކަމަށެވެ.\nރައީސް ފެހެންދޫގައި. --ފޮޓޯ/ރައީސް އޮފީސް\nއެގޮތުން، އެ ރަށުގެ ބަނދަރު ބޭނުން ކުރުމުގައި ހުރި ދަތިތަކާއި ނަރުދަމާ އާއި ކަރަންޓުގެ މައްސަލަތަކާއި ސިއްހީ ދާއިރާގައި ހުރި ބައެއް ގޮންޖެހުންތަކާއި ރަށުގައި ފަތުރުވެރިކަން ކުރިއެރުވޭނެ ގޮތްތަކާ ބެހޭގޮތުންނާއި އޭޓީއެމެއްގެ ޚިދުމަތް ގާއިމް ކުރުމުގެ މުހިންމުކަން ކައުންސިލުން ފާހަގަކުރި ކަމަށް ރައީސް އޮފީހުން ބުންޏެވެ. އަދި ފެރީގެ ޚިދުމަތް ރަނގަޅު ކުރުމާއި ރަށުގެ ތައުލީމީ ދާއިރާގެ ކަންކަން މިހާރަށް ވުރެ ހަރުދަނާކޮށް، ކުރިއަށް ގެންދެވޭނެ ގޮތްތަކާ ބެހޭގޮތުން ވެސް ކައުންސިލުން ރައީސް އިބްރާހިމް މުހައްމަދު ސޯލިހާ މަޝްވަރާ ކުރެއްވި އެވެ.\nމި ބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ފެހެންދޫ ކައުންސިލާއި މުއައްސަސާތަކުގެ ވެރިން އެދިވަޑައިގެންފައިވާ ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫއުތަކުގެ އެންމެ ފަހުގެ މައުލޫމާތުތަކާއި ބައެއް މަޝްރޫއު ތަކުގެ މަސައްކަތް ފެށޭނެ ކަމަށް ލަފާ ކުރެއްވޭ ތާރީޚުތައް ކައުންސިލަރުންނާ ހިއްސާ ކުރެއްވި އެވެ. މީގެ އިތުރުން ކައުންސިލްތައް ބާރުވެރިކުރުވުމަށް ސަރުކާރުން ގެންގުޅުއްވާ ވިސްނުން ވެސް ކައުންސިލަރުންނާއި ހިއްސާ ކުރެއްވި އެވެ.\nރައީސް ފެހެންދުއަށް ފައިބައިވަޑައިގަންނަވަނީ. -- ފޮޓޯ: ރައީސް އޮފީސް\n"އަދި ކައުންސިލުން ހުށަހެޅުއްވި ކަންކަމުގައި ކަމާގުޅޭ އިދާރާތަކާ މަޝްވަރާ ކުރައްވައިގެން ހައްލު ހޯއްދަވައި ދެއްވަން މަސައްކަތްޕުޅު ކޮށްދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވި އެވެ،" ރައީސް އޮފީހުގެ ވެބްސައިޓްގައި ވެ އެވެ.\nބ. އަތޮޅުގެ ރަށްތަކުގެ ތެެރެއިން އާބާދީ މަދަސް ފެހެންދު އަކީ ގުދުރަތީ ގޮތުން ރީތި އަދި ގިނަ ބައެއްގެ ޝައުގުވެރިކަން ލިބިފައިވާ ރަށެކެވެ. އެންމެ ގިނަ ބަޔަކަށް ކަމުދަނީ އެ ރަށުގެ ހިތްގައިމު ގޮނޑު ދޮށެވެ.\nފެހެންދޫގެ އާބާދީ އަކީ ގާތްގަނޑަކަށް 300 މީހުންނެވެ. އެކަމަކު ރަށުގައި ދިރިއުޅެނީ ކައުންސިލުން ބުނިގޮތުގައި 150 މީހުންނެވެ. މީހުން މަދުވުމުގެ ސަބަބުން ފެހެންދޫ އޮތީ ހުރިހާ ވެރިކަމެއްގައި ވެސް މާބޮޑަށް އަޅައިނުލެވި އޮތް ރަށެއްގެ ގޮތުގަ އެވެ. އަސާސީ ޚިދުމަތްތަކެއް ނެތެވެ. އެ ރަށުގެ ދަރިވަރުން ކިޔަވަން ކުރަން ޖެހިފައި އޮތީ ވެސް ހިތްދަތި ދަތުރެކެވެ.\nފެހެންދޫޫ ކައުންސިލަރުންނާ އެކު ރައީސް އިބްރާހިމް މުހައްމަދު ސޯލިހް.\nފެހެންދޫގެ ދަރިވަރުން ކިޔަވަން ދަނީ އެ އަތޮޅު ގޮއިދޫ ސްކޫލަށެވެ. ޑިންގީގައި ކުރާ މި ދަތުރަށް ހައްލެއް ހޯދައި ދިނުމަށް އިންޑިއާ ސަރުކާރުން ވަނީ މިދިޔަ މަހުގެ ތެރޭގައި އެހީވެފަ އެވެ. ރަނގަޅު ފެންވަރުގެ ފެރީއެއް ހަމަޖެއްސުމަށް 1.5 މިލިއަން ރުފިޔާ އެ ރަށަށް ވަނީ މިދިޔަ މަހުގެ ތެރޭގައި ކަނޑައަޅައިފަ އެވެ.\nނައިބު ރައީސް ވިދާޅުވި ގޮތުގައި ކައުންސިލްގެ އުއްމީދަކީ އެ ރަށަށް ޚާއްސަ ދަތުރުފުޅެއްގައި ރައީސް އިބްރާހިމް މުހައްމަދު ސޯލިހް ވަޑައިގެން ރައްޔިތުންނާ ބައްދަލުކުރައްވުމެވެ.\nއިތުރު ލިޔުންތައް ކައުންސިލް އިދާރާ ސަރުކާރު ރައީސް އިބްރާހިމް މުހައްމަދު ސޯލިހް ބ.ފެހެންދޫ ބ. އަތޮޅު


Hiyaa Ebbasvumuge Draft Aanmukohfi, Hilaafuvaanama Joorimana thakeh! - Vaguthu\nކުރީގެ ރައީސް އަބްދުﷲ ޔާމީންގެ ސަރުކާރުގައި ހުޅުމާލޭގެ ދެވަނަ ފިޔަވަހީގެ ބިން ހިއްކައި އެ ބިމުގައި އިމާރާތްތަކޮށްފައިވާ "ހިޔާ މަޝްރޫއު" ގެ ފްލެޓްތަކުގެ އެއްބަސްވުމުގެ ފުރަތަމަ ޑްރާފްޓް އާންމުކޮށްފިއެވެ.\nހުޅުމާލޭން ފުލެޓެއް ވިއްކުމަށާއި ގަތުމަށްޓަކައި ހައުސިން ޑިވެލޮޕްޓްމަންޓް ކޯޕަރޭޝަން (އެޗްޑީސީ) އާ ދެމެދު ސޮއިކުރަން ކަނޑައަޅާ އެއްބަސްވުމުގެ ފުރަތަމަ ޑްރާފްޓް ވަނީ އެ ކުންފުނީގެ ވެބްސައިޓްގައި ޝާއިއުކޮށްފައެވެ.\nފްލެޓް ގަންނަ ފަރާތާއި އެޗްޑީސީއާ ދެމެދު ހެދޭ އެއްބަސްވުމުގެ ދަށުން ފްލެޓްގެ އިންސްޓޯލްމަންޓަށް ދައްކަން ޖެހޭ ފައިސާ ނުދައްކައިފިނަމަ އެންމެ ފުރަތަމަ 10 ދުވަހުގެ މުއްދަތެއް ދެވޭނެއެވެ.\nއެ މުއްދަތުގެ ތެރޭގައި ފައިސާ ނުދެއްކިއްޖެނަމަ އެއްބަސްވުން ނިމުމަކަށް ގެނެސް، ފުލެޓާއި ހަވާލުވާން ބޭނުންވާކަން ވިއްކާ ފަރާތުން\nގަންނަފަރާތަށް ލިޔުމުން ނޯޓިހެއް ދޭންވާނެއެވެ. އެގޮތަށް ދެވޭ ނޯޓިހުގެ މުއްދަތަކީ 30 ތިރީސް ދުވަހެވެ.\nނޯޓިހުގެ މުއްދަތުގެ ތެރޭގައި ފައިސާ ނުދައްކައިފިނަމަ، އިތުރު ނޯޓިހަކާ ނުލައި އެއްބަސްވުން ނިމުމަކަށް ގެނައުމުގެ އިހްތިޔާރު ވިއްކާ ފަރާތް، އެޗްޑީސީއަށް ލިބިގެންވެއެވެ.\nއެއްބަސްވުން ނިމުމަކަށް ގެނެވޭ ތާރީހުން ފެށިގެން 15 ދުވަހުގެ މުއްދަތުގެ ތެރޭގައި ފުލެޓު ހުސްކޮށް، ވިއްކާ ފަރާތާއި ފުލެޓު ހަވާލުކުރަން ވާނެއެެވެ.\n30 ދުވަހުގެ ތެރޭގައި، ނުދެއްކި އޮތް ފައިސާ ދައްކައިފިނަމަ ވިއްކާ ފަރާތުން\nގަންނަފަރާތަށް ދިން ނޯޓިސް އެހިސާބުން އުވޭނެއެވެ. އަދި އެއްބަސްވުމުގެ އަސްލަށް އުނިކަމެއް ނައިސް، އެއްބަސްވުން ސައްހަ ކަންމަތީ ދެމިއޮންނާނެއެވެ.\nފްލެޓްގެ އިންސްޓޯލްމަންޓުތަކާއި މެނޭޖްމަންޓު ފީ ފިޔަވައި އެއްބަސްވުމުގައި ލާޒިމްކުރާ ކަމެއް ގޮތުގެމަތިން ނުކޮށްފިނަމަ، އެކަމެއްގެ ކުޑަބޮޑުމިނަށްބަލައި އެއް ހާހާއި އެއްލައްކަ ރުފިޔާއާ ދެމެދުގެ މިންވަރަކުން ގަންނަފަރާތް ޖޫރިމަނާ ކުރެވޭނެއެވެ.\nރަނގަޅު ކުރަންވީ ކަމެއް ބަޔާންކޮށް އެކަމެއް ރަނގަޅުކުރުމަށް އެކަށީގެންވާ މުއްދަތެއް ދެވޭނެކަމަށް ވެސް ޑްރާފްޓްގައިވެއެވެ.\nއަދި ހާލަތަށް ބަލައި ސުޓްރަކްޗަރަލް އެސެސްމަންޓެއް ހެދުމަށްފަހު، ޖޫރިމަނާ ކުރަންޖެހޭ އަދަދު އެއް ލައްކަ ރުފިޔާއަށް ވުރެ ބޮޑުނަމަ އެކަން ފުލެޓު ވިއްކާ ފަރާތުން ސަރުކާރުގެ ކަމާބެހޭ އިދާރާއަކަށް އެންގޭނެއެވެ.\nއެފަދަ ހާލަތެއްގައި ޖޫރިމަނާއެއް ދައްކަން ޖެހިއްޖެނަމަ، ފުލެޓު ގަންނަފަރާތުން ވިއްކާފަރާތަށް 14 ދުވަހުގެ މުއްދަތުގެ ތެރޭގައި، ޖޫރިމަނާ ފައިސާ ދެއްކުމަށް އެއްބަސްވެވޭނެއެވެ.\nފްލެޓުތަކުގެ އެގްރީމެންޓްގައި ސޮއި ކުރުން އަންނަ މަހުގެ 14 ވަނަ ދުވަހު ފަށާނެ ކަމަށް ސަރުކާރުން ވަނީ ވިދާޅުވެފައެވެ.\nސްޓެލްކޯގެ ފަރާތުން އިލެކްޓްރިކް މީޓަރު ހަރުކުރުމުގެ މަސައްކަތާއި މެއިން ޕެނަލް އިންސްޓޯލް ކުރުމުގެ މަސައްކަތް މިހާރު ކުރިއަށްދެއެވެ.\nއެޗްޑީސީން މިހާރު ނިންމާފައިވަނީ ހިޔާ ފްލެޓްތަކަށް މަހަކު 7,500ރ ގެ ކުއްޔެއް ނަގާށެވެ. އަދި ފުލެޓުގެ މެނޭޖްމެންޓު ފީގެ ގޮތުގައި ކޮންމެ މަހަކު 1,000ރ. ނެގުމަށެވެ.\nޖޫން 21, 2021 18:35\nހުޅުމާލޭގައި ތިޔަބުނާތަނަކުން ދޫކޮށްފައިހުރި ުރިހާތަނަކަށް ހިގަންވާނީ އެއްޙުކުމެއް. ސުހައިލުހިތުހުރިގޮތަކަށް ކަންތަށްތަކެއްނުކުރެވޭނެ. އެމްޑީޕީ ލޭބަލްޖަހައިގެން ދުނިޔެއުމުރަށް ހުޅުމާލޭގަ ރަސްަންކުރާނަމާހތާ މިކަލޭގެ މިއުޅެނީ. މިއޮތްރީތި ރަށް ހިތުހުރިގޮތަކަށްހަދާ ހަލާކުކޮށްލައިފި\nޖޫން 21, 2021 19:50\nބަޔަކު މަރާލަން ހަދާ އެއްބަސް ވުމެއް ތަ ?\nމިއެއްބަސްވުމާ މީގައި މިބުނާ 2.2 މިލިޔަނަކީ މިސަރުކާރުގެ ކޮތަރު ކޮށީގެ އަކު.. ވީމާ3ކޮޓަރި ފްލެޓެއް ހުނާނެ ވަރު އަންދަޒާކޮށް ލައްވާ... މިއީ ސޯޝަލް ހައިސިން އެއްބާ ނުނީ ޕްރައިވެޓް ހައިސިން އެއްބާ؟\nޕްރައިވެޓް ހައިސިން އެއް3ކޮޓަރިގެ ތަނަވަސް ތަނެއް ލިބީ އެބަ 2.1 މިލިއަނަށްވެސް/\nޖޫން 23, 2021 10:21\nވިއްކާ ފަރާތުން ކަމެއް ނުކޮށް ދޫކޮށްލުމުން ލިބޭ ގެއލުމުގެ ބަދަލް ގެ ވާހަކަ އެއްނެތް. ލިފްޓް މައްސަލަ ޖެހިގެން ހައްލުކުރަން ގިނަވެގެން ނަގާނެ މުއްދަތެއް .....


Viheumahfahu anhenun falavanee mi sababuthakaa hedhi\nވިހެއުމަށްފަހު އަންހެނުން ފަލަވަނީ މި ސަބަބުތަކާ ހެދި\nވިހެއުމާއި ގުޅިގެން ގިނަ އަންހެނުންގެ ހަށިގަނޑަށް ބޮޑެތި ބަދަލު ތަކެއް އާދެ އެވެ. މިއީ އެންމެ ގިނަ އަންހެނުން ވިހެއުމަށްފަހު ކަންބޮޑުވާ ވެސް އެއްކަންތަކެވެ. ކިތަންމެ ބަލައިގެން އުޅެން މަސައްކަތް ކުރިނަމަ ވެސް ގިނަފަހަރު އޮންނަނީ އެކަން ނުވެފަ އެވެ.\nފަހުގެ ދިރާސާއިން ދައްކާ ގޮތުގައި އަންހެނުންގެ ބަރުދަން އިތުރުވަނީ ކޮންމެހެން ބަނޑުބޮޑުވެގެން ނޫނެވެ.\nމައްސަލައަކީ ވިހެއުމަށްފަހު ދިރިއުޅުމަށް ނުވަތަ ލައިފް ސްޓައިލަށް އަންނަ ބަދަލެވެ. ކިތަންމެ ވަރަކަށް ހެލްތީ ޑައިޓެއްގައި އުޅެން ހިތުނިޔަތްގަނެގެން ހުރި ނަމަވެސް، އަތުޖެހޭ ކޮންމެ އެއްޗެއް ކާ މައްސަލަ އެވެ. އަދި ދަރިންނަށް ކާންދޭން ގިނައިރު ތަކެއް ވަންދެން ގިނަމައިން އިށީންދެ ތިބޭއިރު ދަރިންނުކައިބާކިވާ ބައި ކެއުމަކީ ވެސް ފަލަވާން ދިމާވާ ސަބަބެއް ކަމަށް ވެއެވެ.\nމީގެ އިތުރުން ދަރިއަކު ލިބުމާއި ގުޅިގެން އަންހެނުންގެ ނިދުމުގެ ގަޑިތަކަށް ވެސް ބޮޑެތި ބަދަލު ތަކެއް އާދެ އެވެ. މިއީ ވެސް ފަލަވާން މެދުވެރިވާ ސަބަބުތަކެވެ.\nޔޫއެސްގެ ޔުނިވަސިޓީ އޮފް މިޗިގަން އެސޯސިއޭޓް ޕްރޮފެސަރެއް ކަމަށްވާ އޮލްގާ ޔަކްޝިވާ ވިދާޅުވާ ގޮތުގައި، މަންމައިންނަކީ އަބަދުވެސް އެމީހުންގެ އަމިއްލަ ނަފްސަށްވުރެ ދަރިންނަށް އިސްކަންދޭ ބައެކެވެ. އަދި މީގެ ސަބަބުން ކަސްރަތުނުކޮށް، އަދި މައިން އެމީހުންގެ އަމިއްލަ ހަށިގަނޑަށް ދޭ ސަމާލުކަން ކުޑަވެ އެވެ.\nއެ ދިރާސާގައި އެއް ފަހަރު ނުވަތަ އެއަށްވުރެ ގިނައިން ވިހާފައި ތިބި ތިރީސް ހާސް އަންހެނުން ބައިވެރިކޮށްފައިވެ އެވެ. އަދި ވިހެއުމަށްފަހު އެމީހުން ބަރުދަން އިތުރުވަމުން އައި ގޮތާއި ދަރިން ވަކިވަރަކަށް ބޮޑުވާއިރު މައިންގެ ބަރުދަން އިތުރުވާ ވަރު ބަލާފައިވެ އެވެ.\nއެ ދިރާސާގައި ބުނެފައިވަނީ އަންހެނުން ބަރުދަން ލުއިކޮށް ރީތި ހަށިގަނޑަކަށް އަނބުރާ ދާން ބޭނުންވާނަމަ ކެލޮރީސް މަދުކޮށް، ގަވައިދުން ކަސްރަތުކޮށް ހެލިފެލިވުން އިތުރުކުރަން ޖެހެ އެވެ. މީގެއިތުރުން ވެސް މީހާގެ ލައިފްސްޓައިލް ވީހާވެސް ބޮޑަށް "ހެލްތީ" ލައިފް ސްޓައިލަކަށް ބަދަލު ކުރަންޖެހެ އެވެ. ހާއްސަކޮށް ކެއުމުގައި ސިއްހަތަށް ފައިދާ ހުރި ކާނާ ކެއުމަށް ސަމާލުކަން ދޭންޖެހެ އެވެ.\nމޭމަތީގައި ބާއްވައިގެން ދަރިފުޅު ނުނިންދަވާ\nބައްޕައިން ދަރިންނާއެކު މާގިނަ ވަގުތު މަޖާ ކުރޭ\nކެއްކުމުގައި ހެދޭ ބައެއް ގޯސްތައް


ސައުތު އޭޝިއަން ޔޫތު އެތުލެޓިކްސް ޗެމްޕިއަންޝިޕް\n2019 ވަނަ އަހަރުގެ ސައުތު އޭޝިއަން ޔޫތު އެތުލެޓިކްސް ޗެމްޕިއަންޝިޕް ރާއްޖޭގައި ބާއްވާގޮތަށް ސައުތު އޭޝިއަން އެތުލެޓިކސް ފެޑެރޭޝަން ކައުންސިލް މީޓީންގައި ނިންމައިފިއެވެ.\nއައްޑޫ އީކްއޭޓަރ ވިލެޖްގައި މިމަހުގެ 10ވަނަ ދުވަހު ބޭއްވި ސައުތު އޭޝިއާ އެތުލެޓިކްސް ފެޑެރޭޝަންގެ ކައުންސިލް މީޓީންގައި މިމުބާރާތް ރާއްޖޭގައި ބާއްވަން ނިންމީ މީޓީންގައި ބައިވެރިވި6ގައުމުގެ އިއްތިފާގުންނެވެ. ކައުންސިލް މީޓީންގައި އަފްޣާނިސްތާން ނޭޕާލް ފިޔަވައި ސައުތު އޭޝިއާގެ ހުރިހާ ގައުމެއްގެ އެތުލެޓިކްސް ފެޑެރޭޝަންގެ މަންދޫބުން ބައިވެރިވިއެވެ.\nކައުންސިލް މީޓީންގައި ނިންމި އެހެން ކަންތައްތަކަށް ބަލާއިރު 2018ވަނަ އަހަރު މާރޗް މަހު ސައުތު އޭޝިއާ ކްރޮސްކަންޓްރީ ޗެމްޕިއަންޝިޕް ބޫޓާންގައި ބޭއްވުމަށާއި، ސައުތު އޭޝިއާ ޖޫނިއަރ އެތުލެޓިކްސް ޗެމްޕިއަންޝިޕް ސްރީލަންކާގައި ބާއްވަންވެސް ނިންމިއެވެ. މީގެ އިތުރުން ސައުތު އޭޝިއާ އެތުލެޓިކްސް ފެޑެރޭޝަންގެ އަސާސީ ގަވާޢިދަށް ގެންނަން މެމްބަރުން ހުށަހެޅި ބަދަލުތަކާ މެދު މެމްބަރުން މަޝްވަރާކުރުމަށްފަހު، މާރޗް މަހު ބޫޓާންގައި ބާއްވާ ސައުތު އޭޝިއާ ފެޑެރޭޝަން ކައުންސިލް މީޓީންގައި އަސާސީ ގަވާޢިދު ފާސްކުރާގޮތަށްވެސް ވަނީ ނިންމާފައެވެ.\nއެއްދުވަހަށް އައްޑޫގައި ބޭއްވުނު ސައުތު އޭޝިއަން އެތުލެޓިކްސް ފެޑެރޭޝަންގެ ކައުންސިލް މީޓީން ހުޅުވައި ދެއްވީ އެތުލެޓިކްސް އެސޯސިއޭޝަންގެ ރައީސް މުޙައްމަދު ޠަލާލް އެވެ. ހުޅުވައި ދެއްވުމުގެ ގޮތުން ތަލާލް ދެއްކެވި ވާހަކަފުޅުގައި ރާއްޖޭގެ އެންމެ އާބާދީ ބޮޑު ދެވަނަ ސިޓީގައި މި މިޓީން ބޭއްވިގެން ދިޔުމަކީ އެތުލެޓިކްސް އެސޯސިއޭޝަނަށް ލިބިގެން ދިޔަ އުފަލެއްކަމުގައި ފާހަގަކުރެއްވިއެވެ. އަދި ރާއްޖޭގެ އެތުލެޓިކްސް މިހާރު އޮތް ހިސާބާއި، މިހާ ހިސާބަށް އައުމުގައި ދިމާވި ގޮންޖެހުންތަކާމެދުވެސް އަލިއަޅުވާލެއްވިއެވެ. މީގެ އިތުރުން މިހާރުގެ ސަރުކާރުން ރާއްޖޭގެ ކުޅިވަރު ކުރިއަރުވަން ކުރަމުން އަންނަ މަސައްކަތްތައް ފާހަގަކޮށް ކުޅިވަރާ ބެހޭ ވަޒީރާއި ރާއްޖޭގެ ރައީސުލް ޖުމްހޫރިއްޔާއަށް ޝުކުރު އަދާކުރެއްވިއެވެ. އަދި މިސަރަޙައްދުގައި އެތުލެޓިކްސް ކުރިއެރުވުމަށް މެމްބަރު ގައުމުތަކުން ވަކިން ޚާއްޞަކޮށް އިންޑިއާއިން ރާއްޖެއަށް ދެއްވާ އެހީތެރިކަން ފާހަގަކޮށް އެތުލެޓިކްސް ފެޑެރޭޝަން އޮފް އިންޑިއާގެ ރައީސް އަދީލޭ އަށާއި ސައުތު އޭޝިއާ އެތުލެޓިކްސް ފެޑެރޭޝަންގެ ރައީސް ޑރ. ލަލިތު އަށް ޝުކުރު އަދާކުރެއްވިއެވެ.


Askaree Mashvaraathakah Minister Aai Chief India Ah Furaavadaigenfi - Vaguthu\nޑިފެންސް މިނިސްޓަރ މާރިއާ އަޙްމަދު ދީދީ އާއި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލް – ފޮޓޯ: ރައީސް އޮފީސް\nއިންޑިއާ އާއި އެކު އަސްކަރީ ދާއިރާގެ މަޝްވަރާތަކެއް ކުރައްވަން ޑިފެންސް މިނިސްޓަރ އަލްއުސްތާޛާ މާރިއާ އަޙްމަދު ދީދީ އާއި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލް، މިއަދު ހެނދުނު އިންޑިއާއަށް ފުރާވަޑައިގަންނަވައިފިއެވެ.\nއެމްއެންޑީއެފް އިން ވިދާޅުވީ ހަފުތާއެއްގެ މުއްދަތަށް އިންޑިއާގެ ދިއްލީއަށް ކުރައްވާ މި ދަތުރުފުޅުގައި ދެ ޤައުމުގެ އަސްކަރިއްޔާގެ މެދުގައި އޮތް ގުޅުން އިތުރަށް ބަދަހިކުރުމާ ގުޅޭގޮތުން މަޝްވަރާކުރުމަށް ވަނީ ހަމަޖެހިފައެވެ.\nމިނިސްޓަރުގެ ދަތުރުފުޅުގެ އިތުރު ތަފްސީލެއް ޑިފެންސް މިނިސްޓްރީއަކުން ނުދެއްވައެވެ.\nނަމަވެސް އިއްޔެ އިންޑިއާގެ މީޑިއާތަކުން ބުނީ މިނިސްޓަރ މާރިޔާގެ ދަތުރުފުޅުގައި، އިންޑިއާ އިން ރާއްޖޭގައި ކޯސްޓަލް ސަވައިލަންސް ރާޑާ ސިސްޓަމް (ސީއެސްއާރުއެސް) ހަރުކުރަން ހުށަހަޅާފައިވާ ހުށަހެޅުން އިންޑިއާ އިން ތަކުރާރު ކުރާނެ ކަމަށެވެ. އަދި މިދަތުރުފުޅުގައި ސީއެސްއާރުއެސް ރާއްޖޭގައި ހަރުކުރުމުގެ މަޝްރޫޢު ދެން ކުރިއަށް ގެންދާނެ ގޮތުގެ ރޯޑް މެޕެއް އެކުލަވާލާނެ ކަމަށް ވެސް ރިޕޯޓްތައްބުނެއެވެ.\nމި ދަތުރުފުޅުގައި، ޑިފެންސް މިނިސްޓްރީގެ ޑިޕާޓްމަންޓް އޮފް އިންޓަރނޭޝަނަލް ޑިފެންސް ކޯޕަރޭޝަން އެންޑް ޕޮލިސީގެ ޑެޕިޔުޓީ ޑައިރެކްޓަރ ޖެނެރަލް ކާނަލް ޢަބްދުލްމަތީން އަޙްމަދާއި، އެމްއެންޑީއެފް ކޯސްޓްގާޑުގެ ޕްރިންސިޕަލް ޑައިރެކްޓަރ ލެފްޓިނެންޓް ކާނަލް މުޙައްމަދު ސަލީމް ބައިވެރިވެރިވެވަޑައިގަންނަވައެވެ.\nރައީސް އިބްރާހިމް މުހައްމަދު ޞާލިހަށް ވެރިކަން ލިބިވަޑައިގެންނެވުމުން އެންމެ ގާތް ގުޅުމެއް ބާއްވަމުން އަންނަނީ އިންޑިއާ އާއި އެކުގައެވެ. އިންޑިއާ ބޭނުންވާ ގޮތައް ރާއްޖެ އިން އަސްކަރީ ދާއިރާގެ ކަންކަން ކުރިއަށް ގެންދަން އެއްބަސްވުމުން އިންޑިއާ އިން ވަނީ ރާއްޖެއަށް 21 ބިލިއަން ރުފިޔާގެ ލޯނެއް ދޭން ވެސް ނިންމާފައެވެ.\nޖެނުއަރީ 23, 2019 10:36\nނުރައްކާތެރި މަޝްވަރާތަކެއް ކަމުގެ އިޙްސާސްކުރެވެއް ފަށައިފި. ލުޓޭރުންގެ ކިބައިން މިބިން ސަލާމަތްކުރައްވާށި! އާމީން\nޖެނުއަރީ 23, 2019 11:57\nޖެނުއަރީ 23, 2019 10:44\nއައްޑޫގައި ރައްޔިތުން ގެއެއް އަޅާނެ ބިންކޮޅެއްނެތިގެން އުޅެނިކޮށް އިންޑިޔާ ސިފައިންނަށް 3ކމ ބިމެއް ދިން ދިނުމާއި ދެކޮޅަށް، މަޖިލިސް އިންތިހާބަށް ފަހު ރައްޔިތުން ނިކުންނާނެ\nޖެނުއަރީ 23, 2019 10:57\nވަރަށް ބިރުހުރި ކުރާނެ ކަމެއްނެތް ހިތި ފެންނާނެ ފަހުން\nރާއްޖެ ވިއްކާލަން ތައްޔާރުވެއްޖެ! ގުންބާ މީހުންގެ އަތުން ރާއްޖެ ސަލާމަތްވޭތޯ ދުޢާކުރައްވާ!\nޖެނުއަރީ 23, 2019 11:08\nޖެނުއަރީ 23, 2019 11:10\nޖެނުއަރީ 23, 2019 11:43\nޖެނުއަރީ 23, 2019 11:48\nމިގައުމަށް އިންޑިއާ ސިފައިންގެނެސް ދާއިމަށް ބައިތިއްބަން އެއްބަސްނުވާތި! ނުގެންނާތި!\nޖެނުއަރީ 23, 2019 11:56\nތިކުރާ ކަންތައް ވަރަށް ގާތުން ރައްޔިތުން ބަލަމުންދާނެކަން ހަނދާންކުރާތި!\nޗައިނާއިން ރާއްޖޭގައި މިލިޓަރީ ބޭހެއް ހަދައިފިއޭ ކިޔައިގެން ނަޝީދު ދުނިޔޭގެ ނޫސް ތަކަށް ދިން ބަޔާނުގެ ހަގީގަތް ހާމަ ކުރަންވީ ނޫންތޯ . އިންޑިޔާއިން ރާޑަރަ 100 ރަށުގައި ބަހެއްޓުން އެއީ ޗައިނާ ހީކަރުވާނެ ކަމެއް ނޫން އެމީހުން ސިޔާސީ ގޮތުން މާ ފުދުންތެރި ވާނެ . މިކަމަކީ ޗައިނާ އިން ކުރާ ކަމެއް ނަމަ އިންޑިޔާ މީހުންނާއި ކެނެރީގެ ނަޝީދަށް ލޮލުފިޔަވެސް ނުޖެހޭނެ. ރައީސް ސާލިޙް ވިދާޅުވި އެއް ބަޔަކަށް ވެސް ރާއްޖޭގައި އެފަދަ ކަމެއް ނުކުރެވޭނެ އޭ ބަލަން ތިބޭ ވާގޮތް. ހުރިހާ ރާޑަރަ ތައް ބަހައްޓާ ތަން ދެން ފެންނާނީ އެއްޗެތި ހަލާކު ކުރާތަންވެސް އަދި ފެންނާނެ'\nޖެނުއަރީ 23, 2019 12:44\nއިންޑިއާގެ އަޅުވެތިކަމުގެ ދަށަށް މިރާއްޖެ ގެންދާފަދަ ކަމެއް ކޮށްފިނަމަ އެކަމުގެ އަގުއަދާކުރުވާނަން. ޖަވާބުދާރީ ކުރުވާނަން ދިވެހިންގެ އިސްތިޤްލާސް ގެއްލޭފަދަ ކަމެއް ނަމަނަމަ ނުކުރާތި.\nޖެނުއަރީ 23, 2019 13:36\nއަނެއްކާ ކޮން ޤައުމަކާ ދެކޮޅަށް ރާއްޖެއިން ހަނގުރާމަކުރަން ތައްޔާރުވާ ތައްޔާރުވުމެއްބާ؟\nޖެނުއަރީ 23, 2019 13:54\nދިވެހިންނަށް ނޭނގޭ ވާހަކަ ދައްކާލަމާ ލ.އަތޮޅުގައި އެބުނާ އިންޑިއާ ސިފައިންތިބޭތަނާއި 100 ފޫޓަށްވެސް އެމްއެންޑީއެފްގެ އެއްވެސް އޮފިސަރަކަށް ގާތްވުމުގެ ހުއްދަނެތްކަން ދިވެހިންނަށް އިނގެނީ ކިހާވަރަކަށްބާ؟ އަދި ދެހެލިކޮޕްޓަރު މަރާމާތުކުރުމާއި ބެލެހެއްޓުމަށް 60 މީހުން ބޭނުންވޭތޯ؟ އެދެހެލިކޮޕްޓަރު ރާއްޖޭގައި ދުއްވާތާ5އަހަރަށްވުރެ ގިނަދުވަސްވެފައިވާއިރު ކީއްވެތޯ އެމްއެންޑީއެފްގެ ޕައިލެޓުންނަށް އެދެހެލިކޮޕްޓަރު ދުއްވުމުގެ ހުއްދަ ނޯންނަނީ؟\nޖެނުއަރީ 23, 2019 14:28\nޤައުމުގެ މިނިވަންކަމާ އިސްތިޤުލާލު ނަގާލާ ދިވެހިރާއްޖެ އިންޑިޔާގެ އަޅުވެތިކަމަށް ވައްޓާލާފި. މިކަން ފެށީ ނަޝީދު. މި މީހުންނަށް ރާއްޖޭގެ އައްނަން އޮތް ޖީލްތައް މަޢާފެއްނުކުރާނެ. މިމީހުންނަކީ ޤައުމުގެ ޚާއިނުން. ޤައުމަށް ހެޔޮއެދޭ ދިވެހި ދަރީންތަކެއްނުކުމުމެ އިންޝާ ﷲ ޤައުމު އިންޑިޔާ އާއި ޤައުމުގެ ޚާއިނުންގެ ކިބައިން މިނިވަންކުރާނެ.\nޖެނުއަރީ 23, 2019 15:25\nމިނިސްޓަރަކަށްވުމުން މާރިޔާގެ އިސްތަށިގަނޑު ހާދަ ރީތިވެއްޖެޔޭ.. ޖަސްޓް ލައިކް ހާ ހެޔަރ\nޖެނުއަރީ 23, 2019 16:26\nދިވެހިރާއްޖެއިން އިންޑިއާ އާއިއެކު ޢަސްކަރީ މަޝްވަރާތަކެއް ކުރަންޖެހޭ އެއްވެސް ސަބަބެއް ފެންނާކަށް ނެތެވެ. ސަބަބަކީ މިގައުމަކީ މިނިވަން މުސްތަގިއްލު ގައުމަކަށްވެފައި މިގައުމާ އެހެން އެއްވެސް ގައުމަކާ ދެމެދު ޚިލާފެއް އުފެދި ހަނގުރާމައިގެ ޙާލަތަކަށް ގޮސްފައިވާ ގައުމެއްނޫނެވެ. އަދި މިގައުމަށް ޢަސްކަރީގޮތުން ބަޔަކު ދިމާކޮށް މިގައުމުގެ މިނިވަންކަން ގެއްލި ބައެއްގެ އަޅުވެތި ކަމުގެތެރެއަށް ދާންޖެހޭފަދަ އެއްވެސް ސަބަބެއް ފެންނާކަށް ނެތެވެ. އަދި މިގައުމުގައި އެކަށީގެންވާ ޢަސްކަރީ ތަމްރީނު ލިބިފައިތިބި ސިފައިންގެ ބާރެއް އެބައޮތެވެ. އަދި ގައުމު ދިފާޢު ކުރުމަށް ބޭނުންވާނޭ ޒަމާނީ ހަތިޔާރާ ޢަސްކަރީ އުޅަނދުތައްވެސް ރާއްޖޭގައި ގާއިމުކުރެވިފައި އެބަހުއްޓެވެ. ވީއިރު މިހާމަތީ ލެވެލް އެއްގެ މަޝްވަރާތަކެއް ބާއްވަންޖެހޭ އެއްވެސް ސަބަބެއް ނެތެވެ. ދެންއޮތީ މިގައުމުގެ ސިފައިންގެ ބާރު އިންޑިއާގެ އެހީގައި އިތުރަށް ވަރުގަދަކޮށް ޒަމާނީކޮށް އިތުރު ހަތިޔާރު ހޯދުން ކަމަށް ވީނަމަވެސް މިހާ މަތީ ލެވެލް އެއްގެ ބަޔަކު ގޮސްގެން މަޝްވަރާ ކުރާކަށް ނުޖެހޭނެއެވެ. ސިފައިންގެ ޗީފާ މަތީފަންތީގެ އޮފިސަރުން ގޮސްގެން މިފަދަ ކަންކަން ހަމަޖެއްސޭނެ އެވެ. އަމުދުން ދިފާޢީ ވަޒީރު ދާކަށް ނުވެސް ޖެހޭނެ އެވެ. އެހެންކަމުން އިހުބުނިފަދަ އެއްވެސް ސަބަބެއް ނެތި މަޝްވަރާކުރާނަމަ ކުރާނެ މަޝްވަރާ އެއްކަމަށް ބެލެވެނީ މިގައުމުގައި އިންޑިޔާ ސިފައިންގެ ފައުޖު ތަކެއް ދާއިމީގޮތެއްގައި ބައިތިއްބުމުގެ މަޝްވަރާ އެވެ. މިއީ ވަރަށް އިހުއްސުރެ އިންޑިއާ އެދޭ ގޮތެއް ކަން، ނޭނގޭނޭ އެއްވެސް ދިވެއްސަކު ނުހުންނާނެއެވެ. ނަމަވެސް އެއީ ރާއްޖެ އަޅުވެތިވުން ކަމަށްވާތީ ކުރިން އައި އެއްވެސް ސަރުކާރަކުން އޮތީ އެކަން ގަބޫލު ނުކޮށްފައެވެ. މިގޮތަށް އިންޑިއާ ސިފައިން ރާއްޖޭގައި ބޭތިއްބުމުގައި ރީނދޫ ޣައްދާރުންގެ މަޤްޞަދަކީ އެއްވެސް ޙާލެއްގައި ރީނދޫ ސަރުކާރު ވެއްޓޭގޮތް ވެއްޖެނަމަ އިންޑިއާ ސިފައިންގެ ބޭނުންކޮށްގެން ގަދަ ބާރުން ވެރިކަމުގައި ދެމިތިބުމެވެ. އެއްވެސް ގޮތަކުން ރީނދޫވެރިކަން ނިމުނަނުދިނުމެވެ. ގައުމު އަޅުވެތި ވިޔަސް ގައުމުގެ މުއްސަނދިކަން ނުހަމަގޮތުގައި އިންޑިއާ އަށް ދޭން ޖެހުނުނަމަވެސް ރީނދޫ ވެރިކަމުގެ ބާރު އަބަދުވެސް ދެމިއޮތުމެވެ. ޚުދުމުޚްތާރު ކަމޭ މި ކިޔަނީ މި ސިފަޔަށެވެ.\nޖެނުއަރީ 23, 2019 20:46\nއިންޑިއަ ސިފައިންރާއްޖޭގައި ދާއިމަށް ބޭތިއްބުމުގެ އެއްބަސް ވުމުގައި ސޮއިކުރުން އޮތީ އެއްވަނައިގަ. ގައުމު އިންޑިއާ އަށް ވިއްކާލަނީ


010 hours 48 mins ago\n011 hours5mins ago\nކުރު ވާހަކަ- ކުޑަ ކުއްޖެއް ދިން އަގުހުރި ހަދިޔާ\nއެމެރިކާގެ ކެފޭއަކަށް އުމުރުން ގާތްގަނޑަކަށް 10 އަހަރުގެ ކުޑަ ފިރިހެން ކުއްޖެއް ދިޔައެވެ. ވެއިޓަރުންނަށް ޓިޕްސް ދޭން ބޭނުންނަމަ 10 ސެންޓާއި 15ސެންޓާއި ދެމެދުގެ އަދަދަކަށް ދިނުމަށް އެކެފޭގައި އިއުލާނެއް ބަހައްޓާފައި ހުއްޓެވެ.\nއެތަނުން މޭޒެއް ކައިރީގައި އިށީނުމުން، އެހެން ކަސްޓަމަރުންނަށް ވެސް ޚިދުމަތް ދޭ ފަދައިން، ވެއިޓްރެސް އެއް އެކުއްޖާ އިން މޭޒު ކައިރިއަށް ވެސް ގޮސް ފެންފުޅިއަކާއި ފެންބޯން ތައްޓެއް ބަހައްޓާފައި، ކޯޗެއްތޯ ގެންނާނީ ސުވާލު ކުރިއެވެ. ކުޑަ ކުއްޖަކަށް ވެސް އެފަދައިން ޚިދުމަތް ދޭން ޖެހުމުން ވެއިޓްރެސް ހިތްހަމަ ނުޖެހުނެވެ.\n"އައިސްކްރީމް ސަންޑޭ އެއް ކިހާ ވަރަކަށް؟" އެކުއްޖާ ސުވާލު ކުރިއެވެ.\n"50 ސެންޓަށް" ރުންކުރުވެފައި ހުރި ގޮތަކަށް ވެއިޓްރެސް ޖަވާބު ދިނެވެ.\nއެކުޑަ ކުއްޖާ އޭނާގެ ޖީބުގައި ހުރި ފައިސާ ފޮތިތައް ނަގާފައި ގުނާލިއެވެ.\n"އާދައިގެ އައިސްކްރީމް ތައްޓެއް ކިހާ ވަރަކަށް؟" ކުޑަ ފިރިހެން ކުއްޖާ އަނެއްކާވެސް ސުވާލު ކޮށްލިއެވެ.\n"35 ސެންޓަށް" ކުރިއަށްވުރެ ބޮޑަށް ވެއިޓްރެސް ހިތްހަމަ ނުޖެހިގެން ހުރެ ޖަވާބު ދިނެވެ. އެވަގުތު އޭނާގެ ހިތައް އެރީ "އެކުޑަ ކުއްޖާ އެކަނި އެތަނަށް ނައިނަމައޭ، ރަނގަޅު ކާއެއްޗެއް ވެސް ގަނެވޭ ވަރަށް ފައިސާވެސް އެކުއްޖާ އަތުގައި ނެތޭ" މިހެންނެވެ. ދޮރާއި ދިމާލަށް ބަލާލިއިރު، މޭޒެއް ބޭނުން ވެގެން ތިބި އެހެން ކަސްޓަމަރުންތަކެއް ވެސް އޭނާއަށް ފެނުނެވެ. އެމަންޒަރު ފެނުމުން އެކުޑަ ކުއްޖާ ދެކެ އިތުރަށް އޭނާ ފޫހިވިއެވެ. ހިތައް އަރަމުން ދިޔައީ އެމީހުންނަށް މޭޒު ދެވުންނަމަ ވެސް މާރަނގަޅު ވީހޭ، އެއިރުން އޭނާއަށް ވެސް އެއްޗެއް ލިބުނީހޭ މިހެންނެވެ.\n"އެހެންވީއިރު އަހަންނަށް އާދައިގެ އައިސް ކްރީމް ތައްޓެއް ގެނެސްދީ" ކުޑަ ކުއްޖާ އޭނާގެ އޯޑަރު ދިނުމުން ވެއިޓްރެސް އެތަނުން ދިޔައެވެ. އަދި އިރުކޮޅެއް ފަހުން އެކުއްޖާ އޯޑަރު ދިން އާދައިގެ އައިސްކްރީމް ތައްޓާއި ބިލް އެކުއްޖާއަށް ދިނެވެ.\nއެކުއްޖާ އައިސްކްރީމް ބޮއެ ނިމިގެން ކައުންޓަރު ކައިރިއަށް ގޮސް ބިލަށް ފައިސާ ދައްކާފައި ކެފޭ އިން ނިކުމެގެން ދިޔައެވެ. އެއިރުވެސް ވެއިޓްރެސް ހުރީ އެކުއްޖާ އެތަނަށް ދިޔައީތީ ހިތްހަމަ ނުޖެހިފައެވެ.\nކުޑަކުއްޖާ ދިޔުމުން މޭޒުމަތި ސާފު ކުރަން ވެއިޓްރެސް ދިޔައެވެ. މޭޒުމަތި ފޮޅާލާފައި، އެކުއްޖާ އައިސްކްރީމް ބޮއެ ހުސްކުރި ތަށި ނެގުމުން، ވެއިޓްރެސް އަށް ލިބުނީ ވަރަށް ބޮޑު ޝޮކެކެވެ.\nއައިސްކްރީމް ހުސް ކުރި ތަށީގެ ކައިރީގައި "ތެންކިއު" ލިޔެފައި އޮތް ކުޑަ ނޯޓަކާއި އެކު ބާއްވާފައި އޮތީ 15 ސެންޓެވެ. ވެއިޓްރެސް ގެ ޓިޕް އެވެ. އެކުއްޖާ އަގުބޮޑު އައިސް ކްރީމް ސަންޑޭ އަކަށް އޯޑަރު ނުދީ އާދައިގެ އައިސްކްރީމް ތައްޓަކަށް އޯޑަރު ދިނީ ކީއްވެގެންކަން އެވަގުތު ވެއިޓްރެސް އަށް ވިސްނި، އަމިއްލަ ނަފްސާއިމެދު ލަދުވެތިވެ ފެންކަޅިވިއެވެ.


Voters Listaa Gulhey Gothun Hushahelhunee Emme Shakuvaa eh: EC\nވޯޓާސް ލިސްޓާ ގުޅޭ ގޮތުން ހުށަހެޅުނީ އެންމެ ޝަކުވާއެއް: އީސީ\nރިޔާސީ އިންތިހާބުގެ ތާރީހް މާދަމާ ކަނޑައަޅަނީ\nމިއަހަރު ބޭއްވުމަށް ހަމަޖެހިފައިވާ ރިޔާސީ އިންތިހާބުގެ ވޯޓާސް ލިސްޓު އާންމުކޮށްފައިވާއިރު، އެ ލިސްޓާ ގުޅޭ ގޮތުން މިހާތަނަށް ހުށަހަޅާފައިވަނީ އެންމެ ޝަކުވާއެއް ކަމަށް އިލެކްޝަންސް ކޮމިޝަނުން ބުނެފިއެވެ.\nއިލެކްޝަންސް ކޮމިޝަންގެ މެންބަރު އަހުމަދު އަކްރަމް ވިދާޅުވި ގޮތުގައި ލިސްޓާ ގުޅޭ ގޮތުން މިހާތަނަށް ހުށަހަޅާފައިވަނީ މަރުވެފައިވާ މީހެއްގެ ނަން ލިސްޓުގައި އޮވެގެން ހުށަހެޅިފައިވާ ޝަކުވާއެކެވެ.\nމިއަހަރުގެ ސެޕްޓެމްބަރު މަހު 23 ވަނަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިހާބުގެ ވޯޓާސް ލިސްޓު އާންމުކޮށް، ލިސްޓުގައި މައްސަލައެއް އުޅޭނަމަ އެކަން ހުށަހެޅުމަށް އިލެކްޝަންސް ކޮމިޝަނުން ވަނީ އެދިފައެވެ.\nރިޔާސީ އިންތިހާބު 2018 ގައި ވޯޓު ދިނުމުގެ ހައްގު ލިބިފައިވާ މީހުންގެ ލިސްޓު އާއްމުކޮށް ލިސްޓު ދިވެހި ސަރުކާރުގެ ގެޒެޓްގައި އަދި އިލެކްޝަންސް ކޮމިޝަނުގެ ވެބްސައިޓުގައި މިހާރު ވަނީ އާންމުކޮށްފައެވެ. އިލެކްޝަންސް ކޮމިޝަނުން ބުނީ ވޯޓާސް ލިސްޓްގައި ނަތް އޮތްތޯ ބެލުމަށް (VR Space IDNO Send to 1414) އެސް.އެމް.އެސް ކޮށްގެން ޗެކްކުރެވޭނެ ކަމުގައެވެ.\nލިސްޓަށް ޝަކުވާ ހުށަހަޅާނީ މިމަހުގެ 20 ވަނަ ދުވަހުގެ ނިޔަލަށް، ރަސްމީ ބަންދު ނޫން ކޮންމެ ދުވަހަކު ހެނދުނު 10:15 އިން މެންދުރުފަހު 01:30 އަށް ކަމަށްވެސް އިލެކްޝަންސް ކޮމިޝަނުން ބުނެއެވެ. ޝަކުވާ ބަލައިގަތުމަށް ހަމަޖެހިފައިވަނީ މާލެފިޔަވައި މީހުން ދިރިއުޅޭ އެހެން ހުރިހާ ރަށަކުން އެރަށެއްގެ ކައުންސިލް އިދާރާއިންނާއި އައްޑޫ ސިޓީ އަދި ފުވައްމުލަކު ސިޓީގެ އަވަށްތަކުގެ އޮފީސްތަކުންނެވެ.\nމާލޭގައިނަމަ، އިލެކްޝަންސް ކޮމިޝަން (ޕޯޓް ކޮމްޕްލެކްސް ބިލްޑިންގ) އިންނެވެ. އަދި ޝަކުވާ ފޯމް ކޮމިޝަންގެ ވެބްސައިޓުންނާއި ކައުންސިލް އިދާރާތަކުން ލިބެން ހުންނާނެ ކަމަށްވެސް އިލެކްޝަންސް ކޮމިޝަނުން ބުނެއެވެ.


Eid kula jehumuge thereygai anhenakaa firihenaku maaraamaree hingaifi\nއީދު ކުލަ ޖެހުމުގެ ތެރޭގައި އަންހެނަކާ ފިރިހެނަކު މާރާމާރީ ހިންގައިފި\n21 ޖުލައި 2021 - 23:17:34\nގއ. ދާންދޫގައި އީދު ފާހަގަކުރުމަށް ކުލަ ޖެހުމުގެ ތެރޭގައި އަންހެނަކާ ފިރިހެނަކާ ދެމެދު ހަމަނުޖެހުން ހިނގައި، މާރާމާރީއެއް ހިނގައިފިއެވެ.\nމިކަން ހިނގައިދިޔަ ގޮތް އެނގޭ މީހަކު ސީއެންއެމްއަށް ބުނި ގޮތުގައި މި މާރާމާރީ ހިނގާފައިވަނީ ދާންދޫ އަންހެނުންގެ ތަރައްގީއަށް ކުރިއަރުވާ ކޮމިޓީގެ ނައިބު ރައީސާ މުޒައިނާ މުހުތާރު އާއި އެރަށު ޒުވާން ފިިރިހެނަކާ ދެމެދުގައެވެ.\nމިކަމާ ގުޅިގެން މުޒައިނާ ސީއެންއެމްއަށް ވިދާޅުވީ މިިކަން ހިނގައިދިޔައީ ކުލަ ޖަހަން އުޅުމުގެ ތެރޭގައި މަގުމަތީގައި ކަމަށެވެ. އަދި އޭނާގެ ގަޔަށް ކުލަ ޖެހުމުން ރުޅި އައިސް، ގޮށްމުށުން ޖެހުމަށްފަހު، އިސްތަށިގަނޑު އަތަށް އޮޅައި ބާރުކޮށްފައިވާ ކަމަށް އޭނާ ބުންޏެވެ.\nމުޒައިނާގެ ވާހަކަތަކާ ފިރިހެން މީހާގެ ވާހަކަތައް ތަފާތުއިރު، މިކަން ހިނގައިދިޔަ ގޮތް ކިޔައިދެމުން ފިރިހެން މީހާގެ ގާތް މީހަކު ބުނީ މައްސަލަ ފެށުނީ ފިރިހެން މީހާ ގޭގައި އިންދާ، މުޒައިނާ އައިސް އެގެއަށް ވަދެ ކުލަ ޖަހަން ފެށުމުން ކަމަށެވެ. އަދި ގަދަކަމުން ކުލަ ޖަހަން އުޅުމުގެ ތެރޭގައި ފިރިހެން މީހާގެ ފޯނު ވެއްޓި ހަލާކުވިކަމަށާއި ފިރިހެން މީހާ އެކަމާ ރުޅި އައިސްގެން، މުޒައިނާގެ ގަޔަށް ވަރަށް ގަދައަށް ކުލަ ޖަހައި ހެދިކަމަށެވެ. އޭނާ ބުނި ގޮތުގައި ފިރިހެން މީހާގެ ކަރުގައި މުޒައިނާ ވަރަށް ގަދައަށް ވަކި އަޅާފައިވެއެވެ.\nހަމަނުޖެހުމުގައި ހިމެނޭ ދެމީހުން ވެސް ދާންދޫ ސިއްހީ މަރުކަޒުން ފަރުވާ ހޯދާފަވެއެވެ.\nފުލުހުންގެ މީޑިއާ އޮފިޝަލް ސީއެންއެމްއަށް ވިދާޅުވީ ގއ. ދާންދޫގައި ދެ މީހެއްގެ ދެމެދުގައި މާރާމާރީ ހިންގި މައްސަލައެއް މިއަދު ހަވީރު 17:00 ހާއިރު ފުލުހުންނަށް ހުށަހެޅިފައިވާ ކަމަށެވެ. މި މައްސަލައިގައި ބަލަން ޖެހޭ ކަންކަން ބަލައި މައްސަލަ ތަހުގީގުކުރަމުން އަންނަ ކަމަށް ވެސް ފުލުހުން ބުނެެެއެވެ.


Raees Nasheed sifainge issverinnaa bahdhalukurahvaifi\nރައީސް ނަޝީދު، ސިފައިންގެ އިސްވެރިންނާއި ބައްދަލު ކުރައްވައިފި\nމިއަދުގެ ބައްދަލްވުމުގެ ތެރެއިން -- ފޮޓޯ: މަޖިލިސް އިދާރާ\nރައްޔިތުންގެ މަޖިލީހުގެ ރައީސް މުހައްމަދު ނަޝީދު، ޑިފެންސް މިނިސްޓަރު މާރިޔާ އަހްމަދު ދީދީ އާއި ޗީފް އޮފް ޑިފެންސް ފޯސް، މޭޖާ ޖެނެރަލް އަބްދުﷲ ޝަމާލްއާ ބައްދަލު ކުރައްވައިފި އެވެ.\nމި ބައްދަލްވުމުގެ ތަފްސީލެއް މަޖިލީހުން އަދި ޑިފެންސް މިނިސްޓްރީން ވެސް ހާމަކޮށްފައެއް ނުވެއެވެ. ރައީސް ނަޝީދު، ސިފައިންގެ އިސްވެރިންނާއި ބައްދަލް ކުރައްވާފައި މިވަނީ ރާއްޖޭގައި އިންޑިއާ ސިފައިން ތިބޭ މައްސަލާގައި ރައްޔިތުން ކަންބޮޑުވުން ފާޅުކުރަމުންދާ ވަގުތެއްގައެވެ. އަދި އިންޑިއާގެ ދިފާއުގައި ނަޝީދު ތަކުރާރުކޮށް ވާހަކަ ދައްކަމުންދާ ވަގުތެއްގައެވެ.\nދާދި ފަހުން މަޖިލީހުގައި އޮތް ނޫސްވެރިންގެ ބައްދަލްވުމެއްގައި ރައީސް ނަޝީދު ވިދާޅުވީ "އިންޑިއާ އަައުޓް" ކެންޕެއިންއަކީ ޖުމްލަކޮށް ދަންނަވާނަމަ ދިވެހިން ބައިވެރި ވެގެން ހިނގާ ކެންޕެއިނެއް ނޫން ކަމަށެވެ. އެ ކެންޕެއިން އެމަނިކުފާނަށް ގުޅެވެނީ ހަމައެކަނި ހަރުކަށި ފިކުރުގެ މީހުންނާ ކަމަށާ އިންޑިއާ އައުޓްގެ ނަމުގައި ޓްވީޓްކުރާ ގިނަ މީހުންނަކީ އެކަމަށް ވަކި އެކައުންޓްތަކެއް ހަދައިގެން މަސައްކަތް ކުރާ ބައެއް ކަމަށެވެ. އަދި އެ ހަރަކާތުގައި އެއްވެސް ސިޔާސީ ޕާޓީއަކުން ބައިވެރިވާނެ ކަަމަށް ގަބޫލުވެސް ނުކުރައްވާ ކަމަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އެމްއެންޑީއެފް + މާރިޔާ އަހުމަދު ދީދީ އަބްދުﷲ ޝަމާލް


SunOnline: Charlie's Angels bodu flop akah!\n"ޗާލީސް އޭންޖެލްސް" ބޮޑު ފްލޮޕަކަށް!\nއަހުމަދު ޖައިޝަން 19 Nov 2019, 08:44\nޗާލީސް އޭންޖެލްސްގެ ރީބޫޓުގެ ޕޯސްޓަރެއް --- ފޮޓޯ : މެޝް ވައިރަލް\nއަންހެން ލީޑުންތަކެއް އެކްޝަން ރޯލުން ފެނިގެން ގޮސްފައިވާ މަޝްހޫރު ފިލްމު "ޗާލީސް އޭންޖެލްސް" ރީބޫޓުކޮށް އަލަށް ނެރުނު ފިލްމު ބޮޑު ފްލޮޕަކަށް ވެއްޖެ އެވެ.\nމިހާރު ހޮލީވުޑްގެ ބޮޑެތި މަޝްހޫރު ފަންނާނުންގެ ތެރޭގައި ހިމެނޭ ކްރިސްޓެން ސްޓުވާޓް އާއި ނެއޯމީ ސްކަޓް ލީޑް ރޯލުން ފެނިގެންދާ ޗާލީސް އޭންޖެލްސްގެ ރިލީޒްކޮށްފައި ވަނީ މިދިޔަ ހަފްތާ ބަންދުގަ އެވެ. ނަމަވެސް އުއްމީދުކުރި ނަތީޖާއެއް ފިލްމަށް ލިބޭގޮތް ވަނީ ނުވެފަ އެވެ.\nމިދިޔަ ހަފްތާ ބަންދުގައި ޗާލީސް އޭންޖެލްސް އަށް އެމެރިކާއިން ލިބިފައި ވަނީ ހަމައެކަނި 8.6 މިލިއަން ޑޮލަރުގެ އާމްދަނީއެކެވެ. ނަމަވެސް ބައިނަލްއަގުވާމީކޮށް އެ ފިލްމަށް ލިބިފައިވާ އަމްދަނީ އަދި އާންމުކޮށްފައެއް ނުވެ އެވެ.\nހަފްތާ ބަންދުގައި އެ ފިލްމާއެކު އިތުރު ދެ ފިލްމެއް އަޅުވާފައިވެ އެވެ. އެއީ "ފޯޑް ވާސަސް ފެރާރީ" އާއި "މިޑްވޭ"އެވެ. ބޮކްސް އޮފީހުގެ ޗާޓުގެ އެއްވަނާގައި މި ހަފްތާ ބަންދު އޮތީ ފޯޑް ވާސަސް ފެރާރީ އެވެ. އެ ފިލްމަށް ވަނީ ތިން ދުވަހުގެ ތެރޭގައި 31 މިލިއަން ޑޮލަރުގެ އާމްދަނީއެއް ލިބިފަ އެވެ.\nޗާލީސް އޭންޖެލްސްގެ ރީބޫޓް ޑައިރެކްޓު ކޮށްފައި ވަނީ މަޝްހޫރު އެކްޓަރު އެލިޒަބެތު ބޭންކްސް އެވެ. ފިލްމު ފްލޮޕްވި ނަމަވެސް އެ ފިލްމާއި ކާސްޓާ މެދު ފަހުރުވެރިވާ ކަމަށް އޭނާ ބުންޏެވެ.\nއެ ރީބޫޓުގެ އޮރިޖިނަލް ފިލްމަށްވެސް ކިޔަނީ "ޗާލީސް އޭންޖެލްސް"އެވެ. އެ ފިލްމުގެ ލީޑް ރޯލުން ފެނިގެންދާނީ ޑްރޫ ބެރިމޯ އާއި ކެމެރަން ޑިއޭޒް އަދި ލޫސީ ލޫއެވެ. އޮރިޖިނަލް ފިލްމަށް ބޮކްސް އޮފީހުގައި ވަނީ 261 މިލިއަން ޑޮލަރުގެ އާމްދަނީއެއް ލިބިފަ އެވެ.


އަހަރެންނަކީ އެންމެ މޮޅު މީހެއް ނޫނެވެ. އެހެނަސް ދަސްކުރަމުންދާ މީހަކީމެވެ. – Dhen.mv\nއަހަރެންނަކީ އެންމެ މޮޅު މީހެއް ނޫނެވެ. އެހެނަސް ދަސްކުރަމުންދާ މީހަކީމެވެ.\nމުޙައްމަދު ޝިފާއު January 14, 2021 - 12:19 am\nބަވަނަވަމުން އަންނަ ދުނިޔޭގައި އެތައް ކަންތަކަކާ ކުރިމަތިލާން ޖެހޭ ކަމީ އެންމެން ވެސް ދަންނަ ހަގީގަތެކެވެ. މައްސަލަތަކާ ދިމާވެ، ކަންކަން ހައްލު ކުރުމާއި، މިހެން ގޮސް އެކި އެކި ތަޖުރިބާ ތަކެވެ.\nއެހެންނަމަވެސް ގިނަ ބަޔަކު ގަބޫލުކުރަން ބޭނުން ނުވާ ކަމަކީ ދުނިޔޭގައި ކަންކަން ކުރުމުގައި ތިމާގެ އަތުން މައްސަލަތައް ޖެހޭނެ ކަމެވެ. އަދި އެއިން ކޮންމެ މައްސަލައަކީ ވެސް ދެވަނަ ފަހަރަށް އެކަން ކުރުމުގައި ސަމާލުވާންވީ ކަމެއް ކަން ދަނެ އެއިން ވެސް އިތުރު ފިލާވަޅެއް ދަސްކުރުމަށް ލިބޭ ފުރުސަތެއް ކަމެވެ.\nއިންސާނާ ދުނިޔެއަށް އުފަން ވަނީ ސާފު ޠާހިރުކަން މަތީގައެވެ. އެއަށް ފަހު ދުނިޔޭގެ ކަންކަން ހިނގާ ގޮތް ދަސްކޮށް ދިރިއުޅުމުން އެކި ކަންކަން ދަސްކުރެއެވެ. ތިމާ ގޭމެއް ކުޅޭއިރު އެއްފަހަރު މަރުވުމުން ދެވަނަ ފަހަރަށް ވެސް ކާމިޔާބު ވޭތޯ މަސައްކަތް ކުރަނީ ނޫން ހެއްޔެވެ؟ ހަމަ އެބީދައިން ތިމާގެ ޙަޔާތާ ގުޅުވައި އެކަމުން ޢިބުރަތް ހާސިލު ނުކުރަނީ ކީއްވެ ހެއްޔެވެ؟\nހަމަގައިމު ވެސް ޔަގީންވާ ކަމަކީ، ތިމާ ކުރާ މަސައްކަތަކީ ތިމާ އެންމެ ކުރާ ހިތުން ކުރާ މަސައްކަތެއް ނަމަ އެއްފަހަރު ދެފަހަރެއް ނޫނެވެ. އެތައް ފަހަރަކު ވެސް ކާމިޔާބު ވޭތޯ ހަމަ އެ އަޒުމާއެކު މަސައްކަތް ކުރާނެއެވެ. ކަންކަން ދަސްކުރުމުގައި ތިމާއަށް ލިބޭނެ އެއްވެސް ގެއްލުމެއް ނޯންނާނެއެވެ. އެހެންކަމުން ދަސްކުރަމުން ދާއިރު ވެސް ފުރަތަމަ ފަހަރުން ކާމިޔާބު ނުވެދާނެއެވެ. އެހެންނަމަވެސް ހިތްވަރާއެކު މަސައްކަތް ކޮށްފި ކަމުގައި ވާނަމަ މާތް الله ގެ އިރާދަފުޅުން ކާމިޔާބުވާނެކަން ކަށަވަރެވެ.\nއެމީހަކު އިންނާނެ މީހަކު އެނގޭނީ އެމީހަކަށް، އެއީ އެހެން މީހުން ބެހެން ޖެހޭ ކަމެއް ނޫން!


Hulhule gai Stelco ge Substation eh alhanee\nހުޅުލޭގައި ސްޓެލްކޯގެ ސަބްސްޓޭޝަނެއް އަޅަނީ\nކަރަންޓުގެ ހިދުމަތް ދެމުން ގެންދާ އެންމެ ބޮޑު ކުންފުނި ސްޓެލްކޯ-ފޮޓޯ: ގޫގުލް\nގްރޭޓާމާލެ ސަރަހައްދުގެ ކަރަންޓު އެއް ވިއުގައަކުން ގުޅާލުމަށް ކުރިޔަށް ގެންދާ ޕްރޮޖެކްޓްގެ ސަބްސްޓޭޝަނެއް ހުޅުލޭގައި އެޅުމުގެ މަސައްކަތް ފަށައިފި އެވެ.\nހުޅުލޭގައި އެ ސަބްސްޓޭޝަން އެޅުުމުގެ މަސައްކަތް ފަށަން މިއަދު ބޭއްވި ރަސްމިއްޔާތުގައި، ސްޓެލްކޯގެ މެނޭޖިންގް ޑިރެކްޓަރު ހަސަން މުއުނީއާއި، އެމްއޭސީއެލްގެ އެކްޓިން މެނޭޖިންގް ޑިރެކްޓަރު އަދި ސީއީއޯ މޫސާ ސޯލިހުގެ އިތުރުން، ދެކުންފުނީގެ އިސްވެރިން ވަނީ ބައިވެރިވެވަޑައިގެންފަ އެވެ. ހުޅުލޭގައި އަޅާ ސަބްސްޓޭޝަނަކީ ގްރޭޓާ މާލޭ އިންޓާކަނެކްޝަން ޕްރޮޖެކްޓްގެ ވަރަށް މުހިންމު ބައެކެވެ. އެގޮތުން ގްރޭޓާ މާލޭ އިންޓާކަނެކްޝަން ނުވަތަ ގުރިޑް ޕްރޮޖެކްޓްގެ ފުރަތަމަ ފޭސްގައި ހުޅުމާލެއާއި، މާލެ ގުޅާލަން ނިންމާފައިވާއިރު، އެ ސަބްސްޓޭޝަންގެ ސަބަބުން ހުޅުލެވެސް އެ ގްރިޑާއި ގުޅިގެންދާނެ އެވެ. ސްޓެލްކޯގެ މެނޭޖިންގް ޑިރެކްޓަރު ހަސަން މުއުނީ މިއަދު ވިދާޅުވީ، އެކަނެކްޝަން ގުޅާ ނިމުމުން ހުޅުލޭގެ ކަރަންޓަށް މައްސަލައެއް ދިމާވި ކަމުގައި ވީނަމަވެސް، މާލެއިން ނުވަތަ ހުޅުމާލެއިންވެސް ހުޅުލެއަށް ކަރަންޓުދެވޭނެ ކަމަށެވެ.\n“މި ޕްރޮޖެކްޓަކީ ސަރުކާރުން ވަރަށް ބޮޑު އަހަންމިއްޔަތުކަމެއްދީގެން ކުރިޔަށްގެންދާ ޕްރޮޖެކްޓެއް. އެހެން ކަމަށް ވީނަމަވެސް، މިހާރު ކުރަންހުރި މަސައްކަތްވެސް މިވަނީ ކުޑަ ތަންކޮޅެއް ޑިލޭ ވެފައި. އަޅުގަނޑުމެންގެ ކޮންޓްރެކްޓަރަކީ ޗައިނާގެ ފަރާތެއް. ކޮރޯނާ ވައިރަސްއާއި ހެދި ޗައިނާގެ ވަރަށް ގިނަ ކުންފުނިތަކެއްގެ މަސައްކަތްތައް މެދު ކަނޑާލާފައި މި އޮތީ. އެގައުމުގައި ކުރަންޖެހޭ ކަންކަން ކުރުމުގައި ލަސްތަކެއް އުޅުނު ނަމަވެސް، މާލެ ސަރަހައްދާއި، ރައްޖޭގައި އަޅުގަނޑުމެން ކުރަންޖެހޭ ކަންކަން ވަރަށް ބާރު ސްޕީޑްގައި އެބަދޭ” މުޢުނީ ވިދާޅުވި އެވެ.\nއެ ޕްރްޖެކްޓްގެ ދެވަނަ ފޭސްގައި މާލެއާއި، ވިލިނގިލި އަދި ތިލަފުއްޓާއި، ގުޅީ ފަޅު އެއްގުރިޑަކުން ގުޅާލަން ވަނީ ނިންމާފަ އެވެ. އަދި އެ ޕްރޮޖެކްޓްގެ ދެ ފޭސްގެ މަސައްކަތް ނިމުމުން، މާލޭގައި ހުންނަ އިންޖީނުގެެއަކީ ހަމަ އެކަނި ބެކްެއަޕެއްގެ ގޮތަށް ބޭނުން ކުރެވިގެންދާނެ އެވެ. އެއާއެކު މެއިން ކަނެކްޝަންގެ ގޮތުގައި ބޭނުން ކުރެވިގެންދާނީ، ހުޅުމާލޭގައި މި އަހަރު ގާއިމް ކުރަން ފެށުމަށް ނިންމާފައިވާ 50 މެގަވޯޓާއި، މިހާރު ބޭނުން ކުރަމުން އަންނަ 50 މެގަވޯޓާއި އެކު ޖުމްލަ 100 މެގަވޯޓްގެ އިންޖީނުގެއާއި، ތިލަފުށީގައި ގާއިމް ކުރަން ނިންމާފައިވާ 200 މެގަވޯޓްގެ އިންޖީނުގެ އެވެެ.\nއެ ޕްރޮޖެކްޓްގެ ދަށުން ގާއިމް ކުރަމުން އަންނަ ސަބްސްޓޭޝަން ތަކުގެ ތެރެއިން މާލޭގައި ގާއިމް ކުރާ ސަބްސްޓޭޝަންގެ ސްޓީލް ސްޓްރަކްޗާ ނިމި، މިހާރު ދަނީ ފްލޯރިންގެ މަސައްކަތެވެ. އަދި ހުޅުމާލޭގައި ސްޓީލްގެ ކަންކަން ނިމި ޓްރާންސްފޯމަރު ގެނައުމުގެ މަސައްކަތް ކުރަމުންދާއިރު، ހުޅުލޭ ސްޓޭޝަންގައި 8 އެމްވީއޭގެ ދެ ޓްރާންސްފޯމަރު އަދި މާލޭގައްޔާއި، ހުޅުމާލޭގައި 95 އެމްވީއޭގެ ދެ ޓްރާންސްފޯމަރު ބަހައްޓާނެ އެވެ. މި ސަބްސްޓޭޝަންތަކަށް ބޭނުންވާ ކޭބަލްތައް އެޅުމަށް ކޭބަލް ޑަކްޓްސް މިހާރު ހުޅުމާލެ ލިންކްރޯޑްގައި ހަދަމުން އަންނަ އިރު، އެކަމަށް ބޭނުންވާ ކޭބަލްތައް ރާއްޖެ ގެނައުމުގެ މަސައްކަތް މިހާރު ދަނީ ކުރަމުންނެވެ.


SunOnline: Mathiveri aai roadha mas 2\nމަތިވެރިއާއި ރޯދަމަސް 2\nމުޙައްމަދު ޤާސިމް 07 Apr 2022, 12:42\nހާރުދަމުގެ ކެއުމަކީ ރޯދައަށް ހުރުމަށްޓަކައި އެންމެ ބޭނުންތެރި ކެއުން --\n"މަތިވެރިއާއި ރޯދަމަސް"ގެ ނަމުގައި ގެނެސްދޭ ސިލްސިލާގެ ދަށުން، މި ފަހަރުގެ ލިޔުން ޚާއްޞަކޮށްލާނީ، މަތިވެރީގައި މީގެ އަހަރުތަކެއް ކުރީން، ހާރުކެއުމުގެ ކަންކަން ކުރެވެމުން އައި ގޮތްތަކުގެ މައްޗަށެވެ. އޭގެތެރޭގައި ހާރަށް ތައްޔާރުކުރާ ކާބޯތަކެއްޗާއި ހާރު ކެއުމުގެ ކަންކަން ހިނގާ ގޮތުގެ މައްޗަށް ވެސް އަލިއަޅުވައިލާނަމެވެ.\nހާރުކެއުމަކީ ރޯދައަށް ހުރުމަށް ޓަކައި ކާ އެންމެ ފަހުގެ ކެއުމަށް ކިޔާ ނަމެކެވެ. އެހެންކަމުން މި ކެއުން ވީހައިވެސް ރަނގަޅުކުރަން ކޮންމެ މީހަކުވެސް މަސައްކަތްކުރެއެވެ. އެ މީހެއްގެ ފެންވަރުން، ވީ އެންމެ ރަނގަޅަކަށް، ހާރަށް ކާބޯތަކެތި ތައްޔާރުކުރުމަކީ، އެ ޒަމާނުގައި ވެސް މަތިވެރީގެ ރައްޔިތުން ސަމާލުކަންދޭ ކަމެކެވެ. އަތްމަތި ތަނަވަސް މީހުންގެ ސުފުރާމަތި ފެންނާނީ ތަނަވަސްކޮށެވެ.\nއެ ދުވަސްވަރު މަތިވެރީގައި ހާރަށް ތައްޔާކުރުކުރާ މައިގަނޑު ބާވަތްތަކަކީ، ބަތާއި މަސްރިހައާއި ކިރުހަކުރާއި ފިހުނުމަހާއި ތެއްލިރިހާކުރާއި ބަތްޕެނެވެ. މި ނޫން ބާވަތެއް ވެސް ހުރެދާނެއެވެ. އެހެންނަމަވެސް އާންމު ބާވަތްތަކަކީ މިއެވެ. ލިބޭ މީހުން ހަމަ ކޮންމެ ރެއެއްގެ ހާރަށް ވެސް، މި ބާވަތްތައް ހަމަކުރެވޭތޯ ބަލައެވެ. އެންމެ ނިކަމެތިމީހާ ވެސް ބަތްޕެން ކައްކާނެއެވެ. ބަތްޕެނަކީ ހަމަ ކޮންމެހެން ވެސް ހުންނާން މަޖުބޫރު އެއްޗެއް ކަމަށް އެ މީހުން ދެކެއެވެ. ބަތްޕެއް ނުބޮއިފި ނަމަ ރޯދަވަރުބަލިކަން ވަރަށް ބޮޑުވާނެތީއެވެ.\nމަތިވެރީގައި އެ ޒަމާނުގައި ހާރާ ގުޅިފައި އޮންނަ އެންމެ ރަނގަޅު ކަމަކީ، ލިބޭ މީހުން، ނުލިބޭ މީހުންނަށް ފޯރުކޮށްދޭ އެހީތެރިކަމެވެ. ފޯރާ މީހުން އެ ގޭގޭގައި ތައްޔާރުކުރާ ކާބޯތަކެތި، ނިކަމެތިންނަށް ފޯރުކޮށްދީ، އެ ބައިމީހުން އުފާކޮށްދިނުމަކީ، ޢާންމު ކަމެކެވެ. މި ކަމުގައި ޚާއްޞަކޮށް ޢާއިލާގެ މީހުންނާއި އަވައްޓެރިންނަށް ދޭ އިސްކަން ބޮޑުކުރެއެވެ. އެއް ގެއިން އަނެއް ގެއަށް ކައި އެއްޗެއް ބަލައި އަޔަސް، އެ އެއްޗެއް އެ ބަޔަކަށް އުފަލާ އެކު، ފޯރުކޮށްދެއެވެ. ފުސްމޫނެއް ނުދައްކާނެއެވެ. އެހެންކަމުން ނުލިބޭ މީހާގެ ހާރުސުފުރާމަތި ވެސް ފެންނާނީ ތަނަވަސްކޮށެވެ.\nހާރަށް މަސްފިހުމަކީ ވަރަށް ގިނަ ގޭގޭގައި ކުރާ ކަމެކެވެ. ބައެއް ގޭގޭގައި މި ކަންކުރަނީ ހަވީރުގެ ވަގުތުގައެވެ. އަނެއް ބަޔަކު އިޝާ ނަމާދުން ފައިބައިގެން ގެއަށް އައިސް، ތަރާވީސްދަމުގެ ކެއުމަށް ފަހުގައެވެ. އާންމުކޮށް ފިހެ އުޅޭނީ ކޮންމެވެސް ބާވަތެއްގެ ފަރު މަހެކެވެ. ފަރުމަހެއް ނުލިބިއްޖެ ނަމަ، ކަނޑުމަސް، ލައްޓި ނުވަތަ ރާގޮނޑި ވެސް ފިހެއެވެ.\nމަސްފިހުމަށް ޓަކައި ފުރަތަމަ ކުރާ ކަމަކީ، މަސްކެނޑުމެވެ. ފިހަން މަސްކަނޑާނީ ތަފާތު ގޮތަކަށެވެ. އެގޮތުން މަހުގެ ހުޅުނބުޖަހައި ބަނޑު ފަޅައި ގޮހޮރު ނެގުމަށްފަހު، މަހުގައި ޅިޔައަޅާނީއެވެ. އެއަށްފަހު ތައްޔާރުކޮށްފައި ހުންނަ ލޮނުމިރުސްގަނޑެއް މަހުގައި އަޅައި، އުލަކަށް މަސް އަމުނައިލަނީއެވެ. އުލަށް މަސް އަމުނާ ގޮތަކީ، މަހުގެ އަނގައިން ވައްދާ އޫ، މަހުގެ ނަގޫކައިރިން ނެރުމެވެ. މި އޫ ހަދާފައި ހުންނަނީ ރުކުގެ އޮށިންނެވެ.\nއެ ދުވަސްވަރު މަސް ފިހެ އުޅުނީ ގޯތިތެރޭގައި ނާށި އަންދައިގެންނެވެ. ރޭގަނޑު މަސްފިހާ ނަމަ، ނާށިތައް ރޯވެ އަނދާންފަށާ ވަގުތު، އަލިފާނުގެ ރަތް އަލި މުޅި ހިސާބަށް ފެތުރިގަނެއެވެ. އަވައްޓެރި ގޭގޭގެ ކުދިން، އެ ތަނަށް ނިކުމެ ކުޅެ، ސަކަރާތްޖަހައި، މަޖާކޮށް ހެދުމަކީ ވަރަށް އާންމުކަމެވެ. ނާށިތައް އަނދައި ހުލިވުމުން ފެންޖަހައި، ނާށިއަނގުރުތައް ކޮންމެވެސް ވަރަކަށް ނިވާލުމަށްފަހު، އުލަށް އެމުނި މަސް ގެނެސް، އަނރުތަކުގައި ނުޖެހޭނޭހެން ބާއްވަނީއެވެ. މަސް ރަނގަޅަށް ފިހެވުމުން ނަގައި ހާރަށް ރައްކާކުރަނީއެވެ.\nދީން ބާރުއަޅަނީ ހާރު ކެއުން ވީހައި ވެސް ފަސްކުރުމަށެވެ. އެހެންކަމުން މިހާރެކޭ އެއްފަދައިން އެ ޒަމާނުގައި ވެސް މީހުން ހާރުކައި އުޅުނީ ފަސްކޮށެވެ. އެގޮތުން މަތިވެރީގައި ވެސް އެކަން ކުރެވެމުން އައީ އެ ގޮތަށެވެ. ހާރަށް ބޭނުންވާ ކައިބޯތަކެތި ތައްޔާރުކުރުމަށްފަހު، ގިނަ މީހުން ނިދަނީއެވެ.\nއެ ޒަމާނަކީ ކަރަންޓެއް ނެތް ފުޅި ބައްތީއާއި އަތްބައްތީގެ ޒަމާނެވެ. ނިދާފައި އޮންނަ މީހާއަށް ގޮވައިލާނެ ސޯނާ ގަޑިއެއް، އެލާމް ސިސްޓަމެއް ނުހުރެއެވެ. މަދު ގެއެއްގައި ނޫނީ ވަގުތު އެނގޭނޭ ވަސީލަތެއް ވެސް ނުހުރެއެވެ. އެހެންކަމުން ހާރުކެއުން ފަދަ ކަންކަންކުރާންވީ ވަގުތު ރައްޔިތުންގެ ސަމާލުކަމަށް ގެނައުމަށް ޓަކައި، މަތިވެރީގައި ކުރާ ކަމަކީ ސަންގު ފުމުމެވެ. ރޯދަމަހުގެ ކޮންމެ ރެއަކު ދޭއް ޖެހުމުން، ސަންގު ފުމެން ހަމަޖައްސާފައި ހުންނަ މީހަކު ތެދުވެ، "ހާރުސަންގު" ފުމޭނެއެވެ. އެ ސަންގުގެ އަޑު ކަންފަތުގައި ޖެހުމާ އެކު، ހާރުކާންފަށާ ގަޑި ޖެހުނީކަން ރައްޔިތުން ދެނެގަންނާނެއެވެ.\nސަންގު ފުމޭއަޑު އިވޭ މީހުން، އެންމެ އިސްކަމަކަށް ހަދަނީ، އެ މީހުންގެ އާއިލާގެ މީހުންނާއި އަވައްޓެރިން ހޭލައިފިކަން ކަށަވަރު ކުރުމެވެ. ރަށުތެރެއަށް ވެރިވެފައި އޮންނަ އަނދިރިކަމާއި ހަމަހިމޭންކަމުގެ ތެރެއިން، މީހުން ހޭލައި އުޅޭ ގޭގެއާއި ހޭލައި ނޫޅޭ ގޭގެ، ވަރަށް ފަސޭހައިން ދެނެގަނެވެއެވެ. ބައްތީގެ އަލި ހުންނަ މިންވަރުންނެވެ. ވާހަކަ ދައްކާއަޑުންނެވެ. ތަށިސަމުސާ ތެޅުވޭ އަޑުންނެވެ. މި ފަދަ ނިޝާނެއް ނުފެންނަ ކޮންމެ ގެއެއްގެ ކައިރިއަށް ގޮސް، އެ ގޭ މީހުންނަށް ގޮވައި ހޭލެއްވުމަކީ، އޭރު ހޭލައި އުޅޭ މީހުންގެ ވާޖިބެއްކަމުގައި އެ މީހުން އައީ ދެކެމުންނެވެ. މި ކަމަށް އާންމުކޮށް ނިކުންނާނީ ފިރިހެނުންނެވެ. އަންހެނުން އުޅޭނީ ކާން ހެދުމުގެ މަސައްކަތުގައެވެ.\nމީހުންނަށް ހާރަށް ގޮވާފައި ފިރިހެންވެރިން ގެއަށް އަންނައިރު، އަންހެންވެރިން ތިބޭނީ ހާރަށް ތައްޔާރުކޮށްގެންނެވެ. ބަތްފިޔަފާޅީގައި ފުއްބޮޑުކޮށްފައި ހުންނަ އަތްބައްތީގެ ރަތް އަލީގައި ތިބެ، އެންމެން ހާރުކެއުމުގެ މަސައްކަތް ފަށާނީ އެހައި ހިސާބުންނެވެ. ފުރަތަމަ ކާނީ ކުޑަކުދީންނާއި ފިރިހެނުންނެވެ. އަންހެނުން ކާން ފަށާނީ، އެ މީހުން ކައި ނިމުމުންނެވެ. ކައި ނިންމާފައި ތަށިތައްނަގައި ދޮވެ ސާފުކޮށް ހެދުމުގައި އުޅޭނީ އަންހެންވެރިންނެވެ. އެހައިތަނުން ހާރުކެއުން ނިމުނީއެވެ.\n"ވެރި" އާއި "ތެރި" އަށް ބަލައިލުމެއް\nހެޔޮ ވިސްނުން ލިބުނު ނަމަ...\nމަތިވެރިއާއި ރޯދަމަސް 5\nމަތިވެރިއާއި ރޯދަމަސް 4\nމަތިވެރިއާއި ރޯދަމަސް 3


BREAKING: Gulhin Meehaku Fassive, Erashah Araa Feybun Manaa Kohffi - Vaguthu\n2 މަސް ކުރިން ( އޭޕްރީލް 20, 2021 )\nކ. އަތޮޅު ގުޅިން މީހަކު ކޮވިޑް-19 އަށް ފައްސިވެ، އެރަށަށް އަރާ ފޭބުން މަނާކޮށްފި އެވެ.\nއެރަށުން ކޮވިޑަށް ފައްސިވެފައި ވަނީ މާބަނޑު އަންހެނެކެވެ.\nއޭނާ ކޮވިޑަށް ފައްސިވުމާއެކު މިހާރު އެ މީހާއާ ގާތުން އެއްތާވި މީހުން ހޯދުމުގެ މަސަައްކަތްތައް މިހާރު ދަނީ ކުރަމުންނެވެ.\nގުޅީ ކައުންސިލްގެ ނައިބު ރައީސް އަލީ ރަޝީދު "ވަގުތު" އަށް ވިދާޅުވީ، އޭނާ ފައްސިވެފައިވާ ކަން އެނގިފައިވަނީ ބަލީގެ އަލާމާތްތަކެެއް ހުރެގެން މީގެ ދުވަސް ކޮޅެއް ކުރިން އޮންލައިންކޮށް ޑޮކްޓަރަށް ދެއްކުމުން ޑޮކްޓަރުގެ އިރުޝާދާއި އެކީ ހެދި ޓެސްޓުން ކަމަށެވެ.\nފައްސިވެފައިވާ މީހާއާއި ގިނަ ބަޔަކު ދިމާވެފައިވާ ކަމަށް ބެލެވޭ ކަމަށާއި އެހެން ކަމުން އެކަން މިހާރު ބަލަމުން އަންނަ ކަމަށެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި އެ އަންހެން މީހާއަކީ އެރަށު ސްކޫލުގައި މަސައްކަތް ކުރަމުން އަންނަ މުވައްޒަފެކެވެ.\nރަށް މޮނިޓަރިންގް އަށް ލާފައިވާ މި ހާލަތުގައި ކެތްތެރިކަން އިސްކޮށް ކަމާއި ބެހޭ އިދާރާތަކުން އަންގާ އެންގުންތަކަށް ބޯލަނބައިގެން ތިބުމަށް ރަޝީދު ވަނީ ރައްޔިތުންނަށް އިލްތިމާސް ކޮށްފައެވެ.\nރާއްޖެއިން މިހާތަނަށް 26،505 މީހަކު ކޮވިޑް-19 އަށް ފައްސިވެފައިވާއިރު، މާލެއިން ފައްސިވާ މީހުންނަށްވުރެ އަތޮޅުތަކުން ފަހަކަށް އައިސް ފައްސިވާ މީހުންގެ އަދަދު އަންނަނީ އިތުރުވަމުންނެވެ. އެގޮތުން އިއްޔެ ވެސް މާލެއިން 71 މީހަކު ފައްސިވެފައިވާއިރު، 72 މީހަކު އަތޮޅުތަކުން ވަނީ ފައްސިވެފައެވެ.\nރާއްޖޭގައި 2،735 މީހަކަށް މިވަގުތު ފަރުވާ ދެމުން އަންނައިރު، މި ބަލީގައި 71 މީހަކު ވަނީ ނިޔާވެފައެވެ.\nއޭޕްރީލް 20, 2021 20:19\nވެކްސިން2ޑޯސް ޖެހީމަވެސް ލުއި ނުދިން.. ސަރުކާރު ފެއިލްވެއްޖެ ބޮޑުތަނުން.. މި ސަރުކާރުން ދޮގުހަދައި އޮޅުވާލައިގެން ވެކްސިން ޖަހުވަނީ ލުއިދޭންކިޔައިގެން.. ސަރުކާރަށް އިތުބާރު ނެތްކަމުގެ ރައްޔިތުންގެ ވޯޓަކަށް ދާން ލަސްވެއްޖެ.. މުޒާހަރާ ކުރާވަރު މަދީ އަދިވެސް.. މިހާ ބަލާވެރިކަން ރައްޔިތުންނަށް ޖައްސަން ހެޔޮވާނީ ކިހިނެތް\nއޭޕްރީލް 20, 2021 20:20


Eid bandhah dhathuru thah full koh, aguves bodu!\nޢީދު ބަންދަށް ދަތުރުތައް ފުލްކޮށް، ދަތުރުތަކުގެ އަގުވެސް އާއްމު އަގުތަކަށްވުރެ ބޮޑުކޮށްފި!\nކުރިއަށް އޮތް ޢީދު ބަންދާއިދިމާކޮށް މީދޫއަށް ދަތުރުކުރުމަށް ހަމަޖެހިފައިވާ ގިނަ އުޅަނދުތަކުގެ ޖާގަތައް ފުލްވެއްޖެއެވެ.\nއެގޮތުން އާއްމުކޮށް ދަތުރުކުރާ އަދަދަށްވުރެ ގިނަ އަދަދެއްގެ ލޯންޗު ފެރީވެސް އީދާއި ދިމާކޮށް މީދޫއަށް ދަތުރުތައް ހަމަޖައްސާފައިވާކަން ފާހަގަކޮށްލެވެއެވެ. ހަމައެއާއިއެކު ގިނަ ބަޔަކު މީދޫއަށް ދާން ބޭނުންވެ ލޯންޗު ފަހަރުތަކުގެ ޑިމާންޑު އުފުލިގެން ދިއުމާއިއެކު ލޯންޗުފަހަރުތަކުގެ އަގުތައްވެސް އިންތިހާއަށް ބޮޑުކޮށްފައިވާކަން ފާހަގަކޮށްލެވެއެވެ.\nމީގެ ކުރިން 550 އާއި 585 ރުފިޔާއަށް ކުރަމުން އައި ލޯންޗު ދަތުރުތައް 650 އާއި 900 އާއި ދެމެދަށް ބަދަލުވެފައިވާކަންވެސް ފާހަގަކޮށްލެވެއެވެ. ބުރާސްފަތި ދުވަހުން ފެށިގެން އީދާއި ޖެހެންދެން އެކި ލޯންޗު ފަހަރުތަކުގެ ދަތުރުތައް މީދޫއަށާއި ރ. އަތޮޅަށް ހަމަޖެހިފައިވެއެވެ.\nމީގެ އިތުރުން ދަރަވަންދޫ އެއާޕޯޓުގެ ފްލައިޓްތައްވެސް ހޯމަ ދުވަހާއި ހަމައަށް ފުލްވެފައިވާކަމަށްވެސް މަޢުލޫމާތުލިބެއެވެ.\nމިދުވަސްކޮޅަކީ ވިއްސާރަ ދުވަސްކޮޅެއް ނަމަވެސް ގިނަ ބަޔަކު އަންނަނީ ޢީދު ބަންދާއި ދިމާކޮށް ރަށްރަށް ދިއުމަށް ތައްޔާރުވަމުންނެވެ. މި ދެތިން ދުވަސްތެރޭގައި މުޅި ރާއްޖެއަށް ވިއްސާރަކުރި ނަމަވެސް ޢީދު ހަފްތާގައި މޫސުން ރަނގަޅުވާނެކަމަށް މެޓު އޮފީހުން މަޢުލޫމާތުދެއެވެ.\nފެން އީދު އަންނަނީ...